
Να σταματήσουμε την κυβέρνηση των εργολάβων 


Η κυβέρνηση των ημέτερων, των 
σκανδάλων και των εργολάβων «χτύπη¬ 
σε» ξανά... το έγκλημα και την ανομία! 
Την ώρα που έβγαινε ελεύθερος από τα δι¬ 
καστήρια ο κατηγορούμενος για υπεξαίρε¬ 
ση και ξέπλυμα μαύρου χρήματος Α. Φι¬ 
λιππίδης με 2 εκ. εγγύηση, η κυβέρνηση 
οδηγούσε σιδηροδέσμιους στα δικαστή¬ 
ρια τους 9 κατοίκους του Ωρωπού, που 
συνελήφθησαν (μετά από χρόνια αγώνων 
ενάντια στα διόδια) για την ύστατη πράξη 
αντίστασης και οργής ενάντια στην οικο¬ 
νομική τους εξαθλίωση. 

Έλληνες και ξένοι εργολάβοι, φίλοι, 
συγγενείς και μπατζανάκηδες της διε¬ 
φθαρμένης συγκυβέρνησης, όχι μόνο δεν 
παρέδωσαν ποτέ ολοκληρωμένα τα έργα 
(Ολύμπια Οδός: 29%, Ιόνια Οδός: 31%), 
όχι μόνο έχουν πάρει μεγάλο μέρος της 
δημόσιας συμμετοχής βάσει των συμβάσε¬ 
ων του 2007 (συνολικά πάνω από 3 δις) και 
τα υπερδιπλάσια απ’ τα διόδια, αλλά τώρα 
τους ευνοούν ακόμα περισσότερο με νο¬ 
μοσχέδια κατά παραγγελία. Από οφειλέ¬ 
τες... ευεργέτες! Με πρόσφατη συμφωνία, 
το Δημόσιο καλείται να καλύψει με επιπλέ¬ 
ον 574 εκ. ευρώ το «χρηματοδοτικό κενό» 


των έργων ύψους 1,14 δις ευρώ ως αποζη¬ 
μίωση (!), αφαιρώντας ταυτόχρονα έργα 
280 χλμ. οδοστρώματος! Το κράτος των 
ημέτερων, μέσω της δέσμευσης του Δημο¬ 
σίου να μην εισπράξει τα έσοδα που δικαι¬ 
ούται αν πρώτα δεν καλυφθούν οι ανάγκες 
των παραχωρησιούχων/εργολάβων (δαπά¬ 
νες, έξοδα, προβλεπόμενο κέρδος), σύμ¬ 
φωνα με εισήγηση του Γενικού Λογιστηρί¬ 
ου του Κράτους, θα έχει απώλεια εσόδων 
9 δις ευρώ! Την ίδια στιγμή, επιβάλλονται 
νέες τερατώδεις αυξήσεις ως 60% στις τι¬ 
μές των διοδίων και προστίθενται και άλ¬ 
λες ληστρικές ρυθμίσεις με περισσότερους 
νέους σταθμούς! 

Οι κάτοικοι του Ωρωπού δεν είναι 
εγκληματίες, είναι εργαζόμενοι και αγωνι¬ 
στές που παλεύουν για το αυτονόητο! Πα¬ 
λεύουν για την ελεύθερη και ανεμπόδιστη 
μετακίνηση από και προς τον τόπο τους, 
όπου ζουν και εργάζονται. Παλεύουν ενά¬ 
ντια στην εγκληματική αυθαιρεσία των νε¬ 
οφιλελεύθερων κανίβαλων της κυβέρνη¬ 
σης και μιας κλίκας εργολάβων/νταβατζή- 
δων που ζουν με δημόσιο χρήμα και απο¬ 
μυζούν τον ιδρώτα και το αίμα τους. 

Στο πλευρό τους, όλοι οι εργαζόμε¬ 


νοι, οι άνεργοι και η νεολαία πρέπει να πα¬ 
λέψουμε ενάντια στη δολοφονική πολιτι¬ 
κή των μνημονίων, ενάντια στη διεφθαρ¬ 
μένη και σάπια συγκυβέρνηση, που εξυπη¬ 
ρετεί μια οικτρή μειοψηφία παράσιτων και 
μιζαδόρων. Να παλέψουμε ενάντια σε μια 
παρασιτική οικονομική ελίτ, που όχι μόνο 
δεν έχει να προσφέρει καμιά ανάπτυξη, κα¬ 
μιά έξοδο από την κρίση, αλλά το αντίθε¬ 
το, κάθε μέρα που περνάει θα μας βυθίζει 
όλο και περισσότερο στην εξαθλίωση και 
τη μιζέρια. Μοναδική εγγύηση για τη σω¬ 
τηρία μας είναι οι ανένδοτοι και μαχητικοί 
αγώνες, η καθημερινή αντίσταση ενάντια 
στην εκκολαπτόμενη βαρβαρότητα του 
Κράτους Έκτακτης Ανάγκης που μετατρέ¬ 
πει τα θύματα σε θύτες και τους οφειλέτες 
σε ευεργέτες. 

- Κάτω τα χέρια από τους αγωνιστές 

- Κατάργηση όλων των Διοδίων! 

- Ακύρωση των ληστρικών συμβάσεων 

- Έξω οι εργολάβοι απ’ τα Οδικά Δίκτυα! 

- Εθνικοποίηση των Εθνικών Δικτύων 
κάτω από Εργατικό/ΚοινωνικόΈλεγχο 

Οργάνωση Κομμουνιστών 
Διεθνιστών Ελλάδας 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 

Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



Η Προδομένη Επανάσταση 

Συγγραφέας: Λέον Τρότσκι 
Χρονολογία έκδοσης: Νοέμβριος 2013 
Σελίδες: 292 
Τιμή: 12 ευρώ 


Η Προδομένη Επανάσταση του Λέοντα Τρότσκι ανα¬ 
λύει την κοινωνική φύση της Ε.Σ.Σ.Δ., τις αιτίες της 
ανόδου και της κυριαρχίας της γραφειοκρατίας, και 
ταυτόχρονα χαράζει την στρατηγική της πολιτικής 
επανάστασης. 

[...] Δεν φτάνει κανείς να είναι κατά του καπιταλι¬ 
σμού, πρέπει, σε γενικές γραμμές, να ξέρει και με τι θα 
τον αντικαταστήσει. Να λοιπόν γιατί ολοένα και πε¬ 
ρισσότερο η συζήτηση για την φύση της Ε.Σ.Σ.Δ. θα 
γίνεται πιο επίκαιρη. Ο γραφειοκρατικός εκφυλισμός 
της Ε.Σ.Σ.Δ. ήταν αναπότρεπτος; Η γραφειοκρατι¬ 
κή παραμόρφωση μιας επανάστασης οδηγεί αδυσώ¬ 
πητα στην κυριαρχία της γραφειοκρατίας; Ο σταλι¬ 
νισμός είναι γέννημα του μπολσεβικισμού, η φυσι¬ 
κή του συνέχεια; Ο γραφειοκρατικός εκφυλισμός της 
επανάστασης είναι η αδυσώπητη μοίρα που περιμένει 
κάθε επανάσταση; Η ιστορία είναι καταδικασμένη να 
κινείται σε έναν φαύλο κύκλο όπου η σοσιαλιστική 
επανάσταση θα ανατρέπει τον καπιταλισμό, μόνο και 


μόνο για να εκφυλιστεί γρήγορα και, τέλος, να ξανα- 
ναστήσει το σύστημα που η ίδια ανέτρεψε; 

[...] Σε αυτά τα ερωτήματα απαντά η Προδομένη Επα¬ 
νάσταση , με μια πλούσια, πολύπλευρη και συγκροτη¬ 
μένη μαρξιστική ανάλυση. Γι’ αυτό και αποτελεί ένα 
ανεκτίμητο όπλο για τις νέες γενιάς στον αγώνα τους 
εναντίον του καπιταλισμού και για την οικοδόμηση 
του σοσιαλισμού. 

Η Προδομένη Επανάσταση του Λέοντα Τρότσκι έχει 
εκδοθεί στην χώρα μας αρκετές φορές. Για πρώτη 
φορά μεταφράστηκε από τον Παντελή Πουλιόπου- 
λο μέσα στα κάτεργα της μεταξικής δικτατορίας και 
πρωτοεκδόθηκε το 1945. Με μια δεύτερη μετάφρα¬ 
ση, του σ. Θεοδόση Θωμαδάκη, που στηρίζεται στην 
πρώτη μετάφραση του Π. Πουλιόπουλου αλλά είναι 
και πιο σύγχρονη, εκδόθηκε το 1984. Η παρούσα έκ¬ 
δοση γίνεται με την μετάφραση του σ. Θωμαδάκη. 

Από τον Πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο σ-ιηώΐΐ €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ηιαίΐ: €Γ§αΙίΕίρα1ί@οΕά€.§Γ 

Η άΠΟΨή ΜΑΣ 

Άθλια παιχνίδια 

με ίου εκλογικό νόμο 


Ο πανικός των δυο συ- 
γκυβερνώντων κομμά¬ 
των είναι έκδηλος μπρο¬ 
στά στις επερχόμενες δι¬ 
πλές εκλογές για την αυτοδιοίκηση 
και την ευρωβουλή. Τα αστικά κόμ¬ 
ματα διαλύονται, με πρώτο το ΠΑ- 
ΣΟΚ. Θυμίζοντας τις χειρότερες μέ¬ 
ρες της αστικής δημοκρατίας στην 
Ελλάδα, τα κόμματα της συγκυβέρ¬ 
νησης αξιοποιούν την πρόσκαιρη και 
οριακή κοινοβουλευτική πλειοψηφία 
και προχωρώντας σε αλλεπάλλη¬ 
λα πραξικοπηματικά νομοθετήματα 
προσπαθούν να μετριάσουν τις απώ- 
λειές τους στις επερχόμενες εκλογές, 
για να επιπλεύσουν στο βούρκο της 
αστικής δημοκρατίας τους. 

Παραμονές εκλογών η συγκυβέρ¬ 
νηση προχώρησε σε αιφνιδιαστικές 
αλλαγές του εκλογικού νόμου. 

Μόνο μία φορά άντεξε η «Ελλη¬ 
νική Δημοκρατία» το δημοκρατικό 
δικαίωμα των μεταναστών που ζουν 
χρόνια στην Ελλάδα να μετέχουν 
σε εκλογικές διαδικασίες. Ο νό¬ 
μος Ραγκούση έδινε το δικαίωμα του 
εκλέγειν και εκλέγεσθαι σε οικονο¬ 
μικούς μετανάστες που βρίσκονταν 
νόμιμα στην Ελλάδα για τουλάχι¬ 
στον δέκα χρόνια, μόνο στις εκλογές 
για την αυτοδιοίκηση (όχι στις βου¬ 
λευτικές ή ευρωεκλογές). Ο νόμος 
Ραγκούση, εκτός του ότι ήταν άτολ¬ 
μος και αφορούσε ένα πολύ μικρό 
τμήμα των μεταναστών και μάλιστα 
μόνο για τις εκλογές για την αυτοδι¬ 
οίκηση, έγινε και αυτός με πολιτικό 
υπολογισμό. Το ΠΑΣΟΚ προσδο¬ 
κούσε τότε ότι θα λάβει αναλογικά 
περισσότερους ψήφους απ’ τη ΝΔ. 
Έστω και έτσι, όμως, στις προηγού¬ 
μενες αυτοδιοικητικές εκλογές ένα 
μικρό τμήμα των μεταναστών απέ¬ 
κτησε εκλογικό δικαίωμα στην Ελ¬ 
λάδα για πρώτη φορά και αυτό ήταν 
ένα θετικό βήμα. Σήμερα, η συγκυ¬ 


βέρνηση αφαιρεί αυτό το δικαίωμα 
από τους μετανάστες, που αποτε¬ 
λούν το πιο καταπιεσμένο και φτωχό 
κομμάτι της εργατικής τάξης. Αφορ¬ 
μή για την τροποποίηση του εκλογι¬ 
κού νόμου και την έξωση των μετα¬ 
ναστών από τους εκλογικούς κατα¬ 
λόγους αποτέλεσε η απόφαση του 
Συμβουλίου της Επικράτειας. Σύμ¬ 
φωνα με το σκεπτικό της, το δικαίω¬ 
μα του «εκλέγειν» και «εκλέγεσθαι» 
είναι προνόμιο μόνο «για τους'Ελλη- 
νες πολίτες». Εκτός από την απόφα¬ 
ση του ΣτΕ, αρκετοί βουλευτές της 
ΝΔ (που δεν είχε ψηφίσει το νόμο 
Ραγκούση) επανειλημμένα είχαν θέ¬ 
σει θέμα για την αλλαγή του νόμου, 
προσβλέποντας και στην εκλογική 
βάση της Χρυσής Αυγής.’Ετσι, παρα¬ 
μονές των εκλογών, ένα ακόμα αίτη¬ 
μα της «εγκληματικής» κατά τα άλλα 
Χρυσής Αυγής ικανοποιείται, ακόμα 
μια νίκη του ρατσισμού και της ξε¬ 
νοφοβίας συντελείται με τις ευλογί¬ 
ες των Σαμαρά-Βενιζέλου . Μαζί με 
τους οικονομικούς μετανάστες, χά¬ 
νουν το εκλογικό δικαίωμα οι ομογε¬ 
νείς, καθώς και οι έχοντες παράλλη¬ 
λη ιθαγένεια από χώρες μέλη της Ευ¬ 
ρωπαϊκής Ζώνης Ελευθέρων Συναλ¬ 
λαγών (Ισλανδία, Λιχτενστάιν, Νορ¬ 
βηγία, Ελβετία). 

Ένα δεύτερο σημείο, που άλλαξε 
στο νόμο Ραγκούση, αφορά τον χρό¬ 
νο διεξαγωγής των ευρωεκλογών. 
Με το νόμο Ραγκούση αυξήθηκε η 
θητεία των αυτοδιοικητικών αιρετών 
και από τετραετής έγινε πενταετής. 
Επίσης, ορίστηκε ότι οι αυτοδιοικη- 


τικές εκλογές θα γίνονται ταυτόχρο¬ 
να με τις ευρωεκλογές. Ένας στό¬ 
χος του νόμου ήταν να περιορίσει τις 
εκλογικές αναμετρήσεις (και τα έξο¬ 
δα του κρατικού προϋπολογισμού 
για την διεξαγωγή τους). Ο άλλος 
να αυξήσει τη συμμετοχή στις ευρω¬ 
εκλογές (το ποσοστό αποχής άγγι¬ 
ξε το 48%). Το υψηλό ποσοστό απο¬ 
χής στις ευρωεκλογές είναι πανευ¬ 
ρωπαϊκό πρόβλημα. Η μικρή συμμε¬ 
τοχή υποσκάπτει το κύρος και την 
αντιπροσωπευτικότητα του -ούτως 
ή άλλως θεσμικά ανίσχυρου- ευρω¬ 
κοινοβουλίου. Αυτό όμως που κυρί¬ 
ως ενδιέφερε τους ιθύνοντες στην 
Ε.Ε. ήταν ν’ αυξήσουν την νομιμο¬ 
ποίηση των ευρωπαϊκών θεσμών στα 
μάτια των λαϊκών μαζών στην Ευρώ¬ 
πη. Η συγκυβέρνηση αποφάσισε τε¬ 
λικά να πραγματοποιηθούν οι ευρω¬ 
εκλογές τη δεύτερη Κυριακή των αυ- 
τοδιοικητικών εκλογών. Αυτό αναι¬ 
ρεί πλήρως τη φιλοσοφία του νό¬ 
μου Ραγκούση, αφού στον δεύτε¬ 
ρο γύρο των αυτοδιοικητικών εκλο¬ 
γών η συμμετοχή των ψηφοφόρων 
είναι σημαντικά μικρότερη απ’ αυτή 
στον πρώτο γύρο: στη δεύτερη Κυ¬ 
ριακή δεν συμμετέχουν όλοι οι συν¬ 
δυασμοί παρά μόνο οι δύο πρώτοι, 
σταυροδοσία για την εκλογή των 
συμβούλων γίνεται μόνο στον πρώ¬ 
το γύρο, ενώ σε αρκετές περιπτώσεις 
δεν υπάρχει καν δεύτερος γύρος, αν 
την πρώτη Κυριακή κάποιος συνδυ¬ 
ασμός λάβει απόλυτη πλειοψηφία. Η 
συγκυβέρνηση, επειδή φοβάται το 
αποτέλεσμα των ευρωεκλογών προ¬ 


σπαθεί (σε αντίθεση με το νόμο Ρα¬ 
γκούση) να μειώσει την συμμετο¬ 
χή στις ευρωεκλογές και για αυτό 
το λόγο αποφάσισε -επικαλούμενη 
ανύπαρκτες τεχνικές δυσκολίες- οι 
ευρωεκλογές να γίνουν τη δεύτερη 
Κυριακή των αυτοδιοικητικών εκλο¬ 
γών. 

Η τρίτη αλλαγή είναι στον τρόπο 
εκλογής των ευρωβουλευτών. Δεν 
θα εκλέγονται πλέον με λίστα αλλά 
με σταυρό. Η κίνηση αυτή κυρίως 
έχει στόχο να βοηθήσει τον Βενιζέλο 
ν’ αντιμετωπίσει τους «συμμάχους» 
του στην «ελληνική Ελιά». Στην πε¬ 
ρίπτωση εκλογής με λίστα, ο Βενιζέ- 
λος θα ήταν υποχρεωμένος να παζα¬ 
ρέψει τις ελάχιστες εκλόγιμες θέσεις 
του κοινού ψηφοδελτίου με τις διά¬ 
φορες ομάδες που θα συγκροτούσαν 
το σχήμα. Τώρα που η εκλογή θα γί¬ 
νει με σταυρό, τέτοιο θέμα δεν υπάρ¬ 
χει. Με την κίνηση αυτή ο Βενιζέλος 
«άδειασε» τους «συμμάχους» του, 
αφού είναι βέβαιο ότι οι υποψήφιοι 
των διαφόρων ομαδοποιήσεων δεν 
θα είχαν καμία ελπίδα να εκλεγούν. 
Πρόκειται για καθαρά μικροκομμα- 
τικό παιχνίδι. Αμέσως μετά την αλ¬ 
λαγή του τρόπου εκλογής των ευ¬ 
ρωβουλευτών, η ομάδα των 58 ανα¬ 
κοίνωσε ότι δεν θα συμμετάσχει στο 
κοινό ευρωψηφοδέλτιο και το πιθα¬ 
νότερο είναι να διαλυθούν, παρά την 
ισχυρή στήριξη που είχαν και έχουν 
από τα αστικά ΜΜΕ. 

Όλα αυτά είναι δείγματα παρακ¬ 
μής του αστικού πολιτικού συστή¬ 
ματος, περαιτέρω φαλκίδευσης της 
αστικής δημοκρατίας και περαιτέρω 
οικοδόμησης του κράτους έκτακτης 
ανάγκης. Ό,τι όμως και να μηχανεύ¬ 
ονται, δεν πρόκειται να αποφύγουν 
μια ακόμα ήττα. Μετά τις εκλογές, 
ένα νέο πολιτικό σκηνικό θα αναδυ- 
θεί τόσο σε ελληνικό όσο και πανευ¬ 
ρωπαϊκό επίπεδο. 


Η καπιταλιστική βαρβαρότητα... 

με την γλώσσα των αριθμών 


Σ την έβδομη θέση ως προς τις πε¬ 
ρισσότερες καταγεγραμμένες 
παραβιάσεις ανθρωπίνων δι¬ 
καιωμάτων βρίσκεται η Ελλά¬ 
δα (ετήσιος απολογισμός Ευρωπαϊκού Δι¬ 
καστηρίου Ανθρωπίνων Δικαιωμάτων). Τα 
κράτη όπου σημειώθηκαν οι περισσότερες 
παραβιάσεις της Σύμβασης Ανθρωπίνων 
Δικαιωμάτων ήταν οι Ρωσία (119 καταδι- 
καστικές αποφάσεις), Τουρκία (118), Ρου¬ 
μανία (83), Ουκρανία (65), Ουγγαρία (40), 
Ιταλία (34) και Ελλάδα (32). Το Δεκέμβριο 
του 2013, 16,8% των υποθέσεων που εκκρε- 
μούσαν προς εκδίκαση αναφέρονταν στη 
Ρωσία, 14,4% στην Ιταλία, 13,3% στην Ου¬ 
κρανία και 11,3% στη Σερβία. Στο κεφάλαιο 
για την Ελλάδα, τονίζεται ότι συνεχίζονται 
οι επιθέσεις εναντίον μεταναστών (104 απ’ 
τον Γενάρη ως το τέλος Αυγούστου 2013) 
και ότι παρατηρείται αύξηση των επιθέσεων 
εναντίον των ομοφυλοφίλων. 


Ν έα προβλήματα εμφανίζονται με το νερό εξαιτίας 
της ανάγκης για αύξηση της παραγωγής ενέργειας. 
Οι αυξημένες απαιτήσεις των ΗΠΑ σε πετρέλαιο 
και φυσικό αέριο, μέσω νέων μεθόδων άντλησης, 
αυξάνουν και τις απαιτήσεις σε νερό, που ήδη έχει αρχίσει να 
σπανίζει λόγω της ξηρασίας και του αυξανόμενου πληθυσμού. Οι 
μισές και παραπάνω από τις 40.000 γεωτρήσεις του 2011 έχουν ήδη 
στερέψει. 

Στη Νότια Ασία, η μείωση των υπόγειων υδάτων την τελευταία 
δεκαετία επεκτείνεται με εκρηκτικό ρυθμό, επειδή αντλούνται 
κατά 70% ταχύτερα απ’ ό,τι τη δεκαετία του 1990. Περίπου 600 
εκ. άνθρωποι ζουν στη λωρίδα που εκτείνεται από το ανατολικό 
Πακιστάν μέχρι τις ζεστές και ξηρές πεδιάδες της βόρειας Ινδίας 
και του Μπαγκλαντές, και βρίσκονται πάνω απ’ τη μεγαλύτερη 
δεξαμενή υπόγειων υδάτων του κόσμου. Αλλά η γη εκεί είναι από τις 
πιο έντονα αρδευόμενες στον κόσμο, καθώς το 75% των αγροτών 
βασίζονται στην άντληση υπόγειων υδάτων. Το ίδιο συμβαίνει 
στην Κίνα, που υπερκμεταλλεύεται τα υπόγεια ύδατά της. Έτσι, οι 
ινδοί αγρότες βρίσκονται ήδη αντιμέτωποι με την κρίση του νερού, 
ενώ περίπου 1 δις άνθρωποι ή ένας στους επτά ανθρώπους στον 
πλανήτη, δεν έχουν πρόσβαση σε ασφαλές πόσιμο νερό. 


Σ τη Νότια Ευρώπη χαρακτηρι¬ 
στική είναι η αύξηση των συμ¬ 
βάσεων εργασίας ορισμένου 
χρόνου, εξαιτίας της οικονομι¬ 
κής κρίσης και των καπιταλιστικών/μνη- 
μονιακών επιθέσων στους εργαζόμενους. 
Το τελευταίο τρίμηνο του 2013, οι εργα¬ 
ζόμενοι ορισμένου χρόνου αντιπροσώ¬ 
πευαν το 23% του συνόλου των εργαζο¬ 
μένων στην Ελλάδα και στην Ισπανία, και 
το 20,4% στην Πορτογαλία. 

Σε έκθεση της Κομισιόν επισημαίνε¬ 
ται επίσης ότι οι συνθήκες στην αγορά 
εργασίας στη Νότια Ευρώπη επιδεινώ¬ 
θηκαν. Το β' τρίμηνο του 2013, σε σχέ¬ 
ση με το αντίστοιχο του 2012, η απασχό¬ 
ληση μειώθηκε στην Ελλάδα κατά 4,3%, 
στην Πορτογαλία κατά 4,1%, στην Ισπα¬ 
νία κατά 3,6% και στην Ιταλία κατά 1,8%, 
ενώ στο σύνολο της Ε.Ε. η απασχόληση 
μειώθηκε κατά μέσο όρο 0,4%. 

Κινητοποιήσει αγροτών 

Μια απ’ τα ίδια; 



Σ τα τέλη Γενάρη, οι αγρότες ξεκίνησαν κι¬ 
νητοποιήσεις. Αρχικά, τρακτέρ μαζεύο¬ 
νταν σε πλατείες χωριών και στις πόλεις 
της Θεσσαλίας και προχώρησαν στο στή¬ 
σιμο του πρώτου μπλόκου στη Νίκαια 
της Λάρισας. Τα επόμενα μπλόκα στήθηκαν σε Πύρ¬ 
γο, Ημαθία, Βοιωτία, Σέρρες και στην Κρήτη. Η πρώ¬ 
τη μεγάλη κινητοποίηση, όπου συμμετείχαν περίπου 
2.000 αγρότες και κτηνοτρόφοι, έγινε στα πλαίσια της 
έκθεσης «Α§Γθίίοα» στη Θεσσαλονίκη στις αρχές Φλε¬ 
βάρη. Μετά τον συντονισμό που ακολούθησε, αγρότες 
σε όλες τις μεγάλες πόλεις προχώρησαν σε αποκλεισμό 
δημόσιων κτηρίων, κυρίως εφοριών. 

Στις 13/2, αντιπροσωπεία τις Πανελλαδικής Επιτρο¬ 
πής Μπλόκων συναντήθηκε με τον υπουργό οικονομι¬ 
κών Γιάννη Στουρνάρα, χωρίς τα αιτήματά τους να γί¬ 
νουν δεκτά. Την επόμενη μέρα, πραγματοποιήθηκε πα¬ 
νελλαδική συνέλευση των αγροτών στο μπλόκο της 
Νίκαιας, προκειμένου ν’ αποφασιστεί η πορεία των κι¬ 
νητοποιήσεων. Ο αγώνας των αγροτών κορυφώθηκε με 
το συλλαλητήριο στις 19/2 στην Αθήνα, τη μέρα ψήφι¬ 
σης του νομοσχεδίου, όπου διαδήλωσαν περίπου 5.000 
χιλιάδες αγρότες. 

Κύρια αιτήματα των αγροτών, με βάση την Πανελ¬ 
λαδική Επιτροπή Μπλόκων, είναι: η καθιέρωση των λο¬ 
γιστικών βιβλίων να ισχύει για αγρότες με τζίρο 40 χιλ. 
ευρώ και αφορολόγητο οικογενειακό εισόδημα 20 χιλ. 
ευρώ, θεσμοθέτηση αφορολόγητου πετρελαίου, κατώ- 
τατες εγγυημένες τιμές για τα αγροτοκτηνοτροφικά 
προϊόντα και επιδότηση των ζωοτροφών για τους μι- 
κρομεσαίους αγρότες. Κατάργηση του χαρατσιού που 
επιβλήθηκε σε αγροτεμάχια και βοσκότοπους. Επανα¬ 
σύνδεση όλων των επιδοτήσεων με την παραγωγή. Κα¬ 
τάργηση του ΦΠΑ σε όλα τα αγροτικά εφόδια. Ανα- 


πλήρωση του χαμένου αγροτικού εισοδήματος. Κατάρ¬ 
γηση του διαχωρισμού «κατά κύριο επάγγελμα» αγρό¬ 
τη και «μη κύριο επάγγελμα» αγρότη. Πλήρη ασφάλιση 
αγροτικής παραγωγής και γεωργικού κεφαλαίου. Δια¬ 
γραφή χρεών σε μικρομεσαίους αγρότες. 

Με βάση το νομοσχέδιο που ψηφίστηκε στις 19/2, οι 
αγρότες που το ακαθάριστο εισόδημά τους ξεπερνά τις 
15 χιλ. ευρώ πλέον είναι υποχρεωμένοι να τηρούν βι¬ 
βλία εσόδων-εξόδων. Όλοι οι αγρότες που ακόμα το ει¬ 
σόδημά τους δεν ξεπερνά τις 15 χιλ. ευρώ, δεν θα έχουν 
την υποχρέωση τήρησης βιβλίων, παρά μόνο να συγκε¬ 
ντρώνουν παραστατικά εσόδων-εξόδων . Για τα πέντε 
πρώτα χρόνια, οι αγρότες που μπαίνουν στο νέο σύστη¬ 
μα απαλλάσσονται από το τέλος επιτηδεύματος, όπως 
κι εκείνοι που βρίσκονται τρία χρόνια πριν τη συνταξιο- 
δότηση. Όλοι οι αγρότες θα έχουν την υποχρέωση μιας 
ετήσιας δήλωσης ΦΠΑ. Η υποχρέωση για την υποβο¬ 
λή συγκεντρωτικών καταστάσεων, όσον αφορά τα έξο¬ 
δα, γίνεται ετήσια και στο ειδικό καθεστώς μιας δήλω¬ 
σης για επιστροφή ΦΠΑ. Απαλλάσσονται από την κα¬ 
ταβολή ΦΠΑ φυσικά πρόσωπα, όσοι αγρότες διαθέ¬ 
τουν τα προϊόντα τους μέσω τρίτων. Οι ομάδες και συ¬ 
νεταιρισμοί που εκκαθαρίζουν τις πωλήσεις των αγρο¬ 
τών πραγματοποιούν την εκκαθάριση μία φορά το χρό¬ 
νο. Οι αγρότες που εντάσσονται στο νέο καθεστώς, φέ¬ 
τος θα έχουν προκαταβολή φόρου εισοδήματος 27,5% 
αντί 55%. Αυτό το νομοσχέδιο είναι ουσιαστικά και η 
ταφόπλακα των μικροκαλλιεργητών. 

Τα δύο πράγματα που κατάφεραν οι αγρότες με τις 
κινητοποιήσεις τους είναι να εξαιρεθούν από την κα¬ 
ταβολή του τέλους επιτηδεύματος όσοι υπάγονται στο 
κανονικό καθεστώς ΦΠΑ για την επόμενη πενταε¬ 
τία, και ν’ αυξήσουν το όριο (από 10 σε 15 χιλ. ευρώ) 
του ακαθάριστου εισοδήματος για την τήρηση βιβλίων 
εσόδων-εξόδων. Τη στιγμή που το αγροτικό εισόδημα 
έχει συρρικνωθεί στο ελάχιστο, τα έξοδα καλλιέργει¬ 
ας έχουν αυξηθεί κάνοντας την επιβίωση των αγροτών 
σχεδόν αδύνατη, η ηγεσία των αγροτών (προσκείμενη 
στο ΚΚΕ) έδωσε γραμμή αποχώρησης από τα μπλόκα, 
«ανανεώνοντας το ραντεβού» για τις 9 Μαρτίου στο 
Κιλελέρ. Με μια τέτοια προεκλογικού τύπου διαχείριση 
των αγώνων, τίποτα δεν μπορεί να κερδηθεί, πολύ πε¬ 
ρισσότερο να σταματήσει η καταστροφή της αγροτικής 
παραγωγής και των αγροτών. Ουσιαστικά μιλάμε για 
ακόμα μια φορά για ξεπούλημα του αγώνα με αντάλ¬ 
λαγμα κάποια ψίχουλα. 


Η επέτειος της εξέγερσης του Κιλελέρ 


Το 1881, με την προσάρτηση του μεγαλύτερου κομ¬ 
ματιού της Θεσσαλίας και της επαρχίας της Άρτας στο 
νεοελληνικό κράτος, όπως όριζαν οι συνθήκες του Βε¬ 
ρολίνου (1878) και της Κωνσταντινούπολης (1881), 
ανακύπτει το «αγροτικό ζήτημα». 

Στην περίοδο της Οθωμανικής Αυτοκρατορίας, η γη 
θεωρούνταν ότι δεν ανήκει ατομικά σε κανέναν ιδιώτη, 
παρά μόνο στον Αλλάχ - και με αποφάσεις του Σουλτά¬ 
νου, κομμάτια γης αποδίδονταν σε τοπικούς άρχοντες ή 
μοναστήρια, που διατηρούσαν ένα είδος επικαρπίας. Οι 
καλλιεργητές ή οι κοινότητές τους ήταν υποχρεωμένοι 
ν’ αποδίδουν το μισό ή το ένα τρίτο του καθαρού προϊό¬ 
ντος. Με την προσάρτηση, όμως, αυτές οι εκτάσεις περ¬ 
νάνε σε καθεστώς ατομικής ιδιοκτησίας (πλούσιοι Έλ¬ 
ληνες των παροικιών αγόρασαν τεράστιες εκτάσεις), συ¬ 
νήθως με αυθαίρετη επίκληση «δικαιωμάτων ιδιοκτησί¬ 
ας» από έγγραφα της οθωμανικής εποχής. Οι καλλιερ¬ 
γητές και τα υπάρχοντά τους αποτέλεσαν μέρος αυτής 
της ιδιοκτησίας, δημιουργώντας μια τάξη δουλοπάροι- 
κων-κολίγων, που ζούσε στην εξαθλίωση και κάτω απ’ 
την απόλυτη εξουσία των τσιφλικάδων. 

Η αντίσταση των κοινοτήτων του κάμπου και των 
κολίγων εκδηλώνεται αυθόρμητα με ξυλοδαρμούς ή 
και δολοφονίες επιστατών, πυρπολήσεις αποθηκών, συ¬ 
γκρούσεις με τη χωροφυλακή και τον στρατό. Σταδιακά 
δημιουργούνται αγροτικές ενώσεις σε όλο τον κάμπο, 
που προσπαθούν να οργανώσουν τον αγώνα, ν’ αναδεί¬ 
ξουν το ζήτημα της αγροτικής μεταρρύθμισης (διανομή 
της γης στους καλλιεργητές), σε σύνδεση και με το «πο¬ 


λιτισμένο» περιβάλλον των αστικών κέντρων που ανα¬ 
πτύσσονται. Κάποιοι αγωνιστές της αγροτικής μεταρ¬ 
ρύθμισης βρίσκονται σε σύνδεση και με το εργατικό κί¬ 
νημα (π.χ. στο Βόλο), που κάνει τα πρώτα του βήματα, ή 
κάτω απ’ την επίδραση ριζοσπαστικών και πρώιμων σο¬ 
σιαλιστικών ιδεών. 

Στις 6 Μαρτίου 1910 (ημέρα συζήτησης του «αγρο¬ 
τικού νομοσχεδίου» στη βουλή), οι κολίγοι είχαν προ¬ 
γραμματίσει πανθεσσαλικό συλλαλητήριο στη Λάρισα, 
με βασικό αίτημα την απαλλοτρίωση της γης και τη δι¬ 
ανομή των τσιφλικιών στους καλλιεργητές. Στο σιδηρο¬ 
δρομικό σταθμό του Κιλελέρ, σκοτώνονται τέσσερις κο¬ 
λίγοι και δεκάδες τραυματίζονται, όταν ο στρατός απ’ το 
τρένο ανοίγει πυρ κατά των αγροτών που ήθελαν να επι¬ 
βιβαστούν. Ίδιες σκηνές διαδραματίζονται και στο χω¬ 
ριό Μέλια με άλλους 2 νεκρούς και 15 τραυματίες. Οι 
συμπλοκές επεκτάθηκαν στη Λάρισα, όταν οι αγρότες 
πληροφορήθηκαν τα αιματηρά επεισόδια, με ακόμα δύο 
νεκρούς όταν το ιππικό ανέλαβε δράση. 

Η εξέγερση του Κιλελέρ αύξησε την πίεση για λύση 
του «αγροτικού», χωρίς όμως να την επιβάλλει άμεσα. 
Το 1911 πάρθηκαν μέτρα υπέρ των κολίγων, ενώ ορι¬ 
στική λύση (διανομή των τσιφλικιών) θα δοθεί μετά το 
1923, όταν το πρόβλημα της αποκατάστασης των μικρα- 
σιατών προσφύγων έγινε εκρηκτικό. Το Κιλελέρ όμως 
άφησε ανεκτίμητη παρακαταθήκη στη μνήμη της λαϊκής 
αντίστασης. 

Μ Κωνσταντίνος Παπαθανασίου , Τρίκαλα 


επίκηιρκ... 

ΡΓα1ίΙί1<£Γ: «Αυτοκτονία»-Δολοφονία εργαζόμενου 

Ο 49χρονος Σ.Β., υπάλληλος του πολυκαταστήμα¬ 
τος Ργ^ΕϊϊΕογ στο Αιγάλεω, εξαναγκάστηκε να υπογρά¬ 
ψει την παραίτησή του, ώστε να μη φανεί ως απόλυση. 
Δύο μέρες μετά, βρέθηκε απαγχονισμένος στο διαμέρι¬ 
σμά του. Η αναγκαστική «παραίτηση» ήταν η τιμωρία 
για μια... ανοιχτή συσκευασία στο χώρο ευθύνης του! 
Οι σεκιουριτάδες τον οδήγησαν στο γραφείο της διεύ¬ 
θυνσης, αφήνοντας την υπόνοια ότι μπορεί να έκλεψε. 
Ο Σ.Β. ένιωσε ότι θίγεται η αξιοπρέπειά του, έπειτα από 
12 χρόνια εργασίας, όπου δεν είχε δώσει καμία αφορμή. 
Η χυδαιότητα και ωμότητα της διοίκησης δεν έχει προ¬ 
ηγούμενο, καθώς δεν κάλυψε τα έξοδα της κηδείας, ζη¬ 
τώντας από το σωματείο να υποβάλει αίτημα! Η κηδεία 
έγινε με χρήματα που συγκεντρώθηκαν απ’ τους συνα¬ 
δέλφους. 

Σύγχρονο κάτεργο δείχνουν οι καταγγελίες για τις 
απάνθρωπες συνθήκες στα ΡταΕΐΐΕοΓ. Οι απολύσεις είναι 
διαρκείς και γίνονται με το παραμικρό (π.χ. κάποιος ερ¬ 
γαζόμενος μίλησε κατά τη διάρκεια της βάρδιας ή δεν 
ήξερε «λεπτομέρειες» για όλες τις προσφορές κ.λπ.). 
Επικρατεί καθεστώς φόβου και πιέσεων για «να βγαίνει 
η δουλειά», ενώ η διοίκηση πρόσφατα μείωσε τους μι¬ 
σθούς κατά 7% μέσω επιβολής ατομικών συμβάσεων. 

Για την καταγγελία των σύγχρονων αφεντικών-δο- 
λοφόνων έγιναν τις επόμενες μέρες συγκεντρώσεις δια¬ 
μαρτυρίας και πορείες που κατέληξαν στο υποκατάστη¬ 
μα των ΡταΕΐΐΕοΓ στο Αιγάλεω. 

ΟΑΣΘ: ποινή φυλάκισης στον χρυσαυγίτη οδηγό 

Τον Απρίλη του 2013, στη γραμμή 26 του ιδιωτι¬ 
κού Οργανισμού Αστικών Συγκοινωνιών Θεσσαλονί¬ 
κης, ένας οδηγός κατέβασε απ’ το λεωφορείο δύο αφρι- 
κανούς μετανάστες μόλις αυτοί επιβιβάστηκαν και χω¬ 
ρίς να προλάβουν να κόψουν εισιτήριο, με την ψευδή κα¬ 
τηγορία ότι δεν έβγαλαν εισιτήριο. Όταν κάποιοι επιβά¬ 
τες διαμαρτυρήθηκαν γι’ αυτό τον εξόφθαλμο ρατσισμό 
(ο οδηγός δεν είχε ελέγξει κανέναν άλλο επιβάτη), αυ¬ 
τός ακινητοποίησε το όχημα και φώναξε «ναι, είμαι χρυ- 
σαυγίτης», ρωτώντας δυνατά «ποιος έχει πρόβλημα μ’ 
αυτό;», ενώ τους έδειξε μενταγιόν της Χρυσής Αυγής 
που φορούσε, προσθέτοντας πως έχει και τατουάζ. 

Μια επιβάτιδα έφερε το περιστατικό στα δικαστήρια, 
με τη βοήθεια δικηγόρων της πρωτοβουλίας ΝΑΡΤΗΆ 
(Ναζί Ργοο ΤΕοδδαΙοηίΕί ΑδδοπιΒΙγ - Άμεση Πράξη Κατά 
της Ρατσιστικής Βίας). Το δικαστήριο (επικαλούμενο δι¬ 
ατάξεις του ν. 3304/2005, του λεγάμενου «αντιρατσιστι- 
κού», για ίση μεταχείριση), επέβαλε στον οδηγό ποινή 
φυλάκισης 12 μηνών με αναστολή και 1.000 ευρώ πρόστι¬ 
μο. Αντίθετα, ο ΟΑΣΘ, όπου οι δικηγόροι της ΝΑΡΤΗΆ 
κατέθεσαν έγγραφη αναφορά, ζητώντας να γίνει έρευνα, 
δεν διεξήγαγε καμία έρευνα, δεν κάλεσε μάρτυρες για 
κατάθεση, δεν επέβαλε καμία τιμωρία στον οδηγό, ούτε 
καν του άλλαξε δρομολόγιο! 

Υποδοχή «διαθέσιμων» με άγρια καταστολή 

Τα ΜΑΤ εμπόδισαν τους εργαζόμενους σε διαθεσι¬ 
μότητα να διαδηλώσουν στις 28/2 στο υπουργείο Οικο¬ 
νομικών, όπου γινόταν συνάντηση με την Τρόικα του 
υπουργού Διοικητικής Μεταρρύθμισης, Κ. Μητσοτάκη, 
και του υπουργού Οικονομικών, Γ. Στουρνάρα. 

Καθαρίστριες του ΥΠΟΙΚ και εργαζόμενοι της ΠΟΕ- 
ΟΤΑ είχαν συγκεντρωθεί στο υπουργείο, την ώρα που 
καθηγητές και σχολικοί φύλακες έκαναν προσυγκέντρω- 
ση στο υπουργείο Διοικητικής Μεταρρύθμισης. Πριν ξε¬ 
κινήσουν διαδήλωση προς το υπουργείο Οικονομικών, 
τα ΜΑΤ τους επιτέθηκαν, ενώ η προσυγκέντρωση γινό¬ 
ταν στο πεζοδρόμιο. Προσήχθησαν ένας σχολικός φύ¬ 
λακας και 16 καθηγητές (μεταξύ τους ο πρόεδρος της 
ΟΛΜΕ). Οι καθηγητές και οι σχολικοί φύλακες προσπά¬ 
θησαν να φτάσουν με διαδήλωση στο υπουργείο Οικο¬ 
νομικών, όπου πάλι βρέθηκαν αντιμέτωποι με τα ΜΑΤ, 
που έριξαν χημικά και έκαναν νέες συλλήψεις (συμπερι¬ 
λαμβανομένου του αντιπροέδρου της ΑΔΕΔΥ, Γρ. Καλο¬ 
μοίρη). Ένας απ’ τους τραυματίες μεταφέρθηκε στο νο¬ 
σοκομείο. 






























Μάρτιος 2014 


ΕΡΓΑΖΟΜΕΝΟΙ 


Εργατική Πάλη 5 


Στη σύγχρονη σκλαβιά 
των «5μηνων κοινωφελούς εργασίας» 

Οργανώνονται οι εργαζόμενοι 



Υο(1&ίόη€ - λΥιικΙ 
Αντίσταση στις εργολαβίες 



Και τι 9α κώ/σι/μέ 
όταν ηλειώσει το 
_ 5-μ.ηνοι 


ί9α ακέφτόμαοτέ 
θά Μφάοον^ί τονς 
α$νονς 368 αήνκ \α& 
τα 2950 έΐ/ζώΐ ^ 


'ί%ΛΗζ ΕΡΓΑΣΙΑ 


Δ ήθεν για την «καταπολέμηση της 
ανεργία», στα φετινά προγράμματα 
«κοινωφελούς εργασίας» για ανέρ¬ 
γους συνολικά προκηρύχθηκαν 50 
χιλ. θέσεις «εργασίας». Σε σχέση με τα προηγού¬ 
μενα, ο μηνιαίος μισθός είναι μειωμένος από 625 
σε 490 ευρώ (427 για τους κάτω των 25 ετών). 
Πέρα απ’ αυτό και τα ένσημα, οι εργαζόμενοι 
δεν έχουν κανένα άλλο δικαίωμα, δουλεύοντας 
-σύμφωνα με σχετικό ΦΕΚ- κατά παράβαση της 
ΕΓΣΣΕ και κάθε συλλογικής σύμβασης. Τις ήδη 
άσχημες συνθήκες συμπληρώνουν οι φορείς το¬ 
ποθέτησης (δήμοι, υπηρεσίες κ.α.), όπου οι ερ¬ 
γαζόμενοι εκτελούν καθήκοντα που δεν έχουν 
σχέση με την ειδικότητα πρόσληψής τους. Κά¬ 
ποιοι δήμοι, μάλιστα, και ενώ απαγορεύεται, 
τους τοποθετούν σε θέσεις που απαιτούνται βα¬ 
ρέα και ανθυγιεινά ένσημα. Το παζλ της κοροϊδί¬ 
ας των 5μηνων είναι ότι δεν θεωρούμαστε εργα¬ 
ζόμενοι αλλά «ωφελούμενοι» και δεν ξέρουμε αν 
εργοδότης μας είναι τελικά ο φορέας τοποθέτη¬ 
σης ή ο ΟΑΕΔ. 


Δήμους Νίκαιας και Περιστε¬ 
ριού, σωματείων, συνελεύσεων 
γειτονιάς και συλλογικοτήτων. 
Στην κινητοποίηση (συμμετεί¬ 
χαν πάνω από 150 εργαζόμενοι 
και αγωνιστές) έγινε συνάντηση 
με αρμόδιο διευθυντή, που δε¬ 
σμεύτηκε εγγράφως ότι εντός 10 
ημερών τα αιτήματα μας θα τε¬ 
θούν από τον ΟΑΕΔ στο Υπουρ¬ 
γείο Εργασίας, και υπέγραψε συ¬ 
μπληρωματική διατύπωση με 
την οποία ξεκαθαρίζεται ότι δεν 
θα διαγράφονται από τα μητρώα 
του ΟΑΕΔ όσοι αρνούνται τη 
«θέση» και θα επανέλθει η κάρτα 
ανεργίας σε όσους διαγράφηκαν 
ήδη. Παρόμοιες κινητοποιήσεις έγιναν σε Ιωάν¬ 
νινα, Βόλο κ.α. 


Σ’ το τοπίο σύγχρονης σκλαβιάς, οι εργαζό¬ 
μενοι στα 5μηνα έχουν αρχίσει να οργανώνο¬ 
νται, να διεκδικούν. Κυριαρχούν τα αιτήματα: α) 
Σταθερή μηνιαία πληρωμή, β) Πλήρη εργασιακά 
δικαιώματα, γ) Όχι διαγραφές ανέργων, που τυ¬ 
χόν αρνούνται τη θέση «εργασίας», δ) Έκδοση 
βιβλιαρίων ασθένειας, ε) Πραγματικές θέσεις ερ¬ 
γασίας - όχι στην κοροϊδία των προγραμμάτων 
ΟΑΕΔ/ΕΣΠΑ. 

Στην Αθήνα έχουν πραγματοποιηθεί συγκε¬ 
ντρώσεις διαμαρτυρίας στα κεντρικά του ΟΑΕΔ, 
με τελευταία αυτή της «Συνέλευσης ανέργων/ 
εργαζομένων στην κοινωφελή εργασία και στα 
προγράμματα ΟΑΕΔ/ΕΣΠΑ (ΣΥΝΕΚΟΧ)», των 
συνελεύσεων εργαζομένων στα 5μηνα στους 


Στο Δήμο Περιστεριού (υπάρχουν περίπου 
250 εργαζόμενοι στα 5μηνα), πρόσφατα συγκρο¬ 
τήθηκε συνέλευση εργαζομένων. Μετά από κά¬ 
λεσμα με αφίσες και κείμενα, περίπου 20 εργαζό¬ 
μενοι μαζεύτηκαν για πρώτη φορά στις 13/2. Σε 
νέα συνάντηση στις 20/2, με πάνω από 30 εργα¬ 
ζόμενους, αποφασίστηκε η συγκρότηση της Συ¬ 
νέλευσης Εργαζομένων στα 5μηνα στον Δήμο 
Περιστεριού και βγήκε συντονιστική επιτροπή. 
Νέα συνέλευση θα γίνει στις 6/3 (η συνέλευση 
γίνεται κάθε 2 εβδομάδες), ενώ προγραμματίζο¬ 
νται και κινητοποιήσεις στο Δημοτικό Συμβού¬ 
λιο, τον τοπικό ΟΑΕΔ, το ΙΚΑ. Η δημιουργία αυ¬ 
τής της συνέλευσης (και αντίστοιχων σε Ιωάννι¬ 
να, Νίκαια κ.α.) δείχνει ότι οι 5μηνοι έχουν διά¬ 
θεση να οργανωθούν και να διεκδικήσουν. Δεν 
μένουν όμως μόνο σε αυτά, καθώς είναι διάχυ¬ 
το το αίσθημα της κοροϊδίας των συγκεκριμέ¬ 
νων προγραμμάτων και των σκοπιμοτήτων που 
εξυπηρετούν. Οι εργαζόμενοι στα 5μηνα, πέρα 
απ’ τα άμεσα δικαιώματά τους, πρέπει ν’ αγωνι¬ 
στούν μαζί με τους άνεργους, τους εργαζόμενους 
σε ιδιωτικό και δημόσιο τομέα, για την κατάργη¬ 
ση αυτών των σύγχρονων μνημονιακών μορφών 
εκμετάλλευσης και κάθε μορφής ελαστικής ερ¬ 
γασίας. Να απαιτήσουν πραγματικές λύσεις για 
την ανεργία, γιατί αλλιώς κινδυνεύουμε σε λίγο 
οι άνεργοι να είναι πολύ περισσότεροι απ’ τους 
εργαζόμενους και οι τελευταίοι στη συντριπτι¬ 
κή τους πλειοψηφία να εργάζονται με «5μηνες» 
ή ακόμα χειρότερες σχέσεις εργασίας. 

■ Γιώργος Θεοδωρίδης 
εργαζόμενος στα 5μήνα του Λήμου Περιστεριού 


ΡογΙΗπ^Ι: Απεργία ενάντια στις απολύσεις 

Α περγία έγινε και στη ΕοΓίΗηεΐ στις 14/2, ενάντια στις απολύσεις. Μεταξύ των απολυμένων 
και μέλος του ΔΣ του νεοσύστατου επιχειρησιακού σωματείου, που ελέγχεται απ’ το ΠΑΜΕ. 
Έγινε περιφρούρηση στα κεντρικά της εταιρίας στον Ταύρο, όπου η εργοδόσια επιδόθηκε 
σε όργιο τρομοκρατίας και απεργοσπασίας. Στελέχη από νωρίς το πρωί έσπρωχναν, απειλούσαν και 
προπηλάκιζαν όσους συμμετείχαν στην περιφρούρηση ή απειλούσαν άλλους στα τηλέφωνα πως αν 
δεν μπουν για δουλειά θ’ απολυθούν. Η εργοδοσία είχε φωνάξει από νωρίς και την αστυνομία, που 
είχε έρθει με μια κλούβα ΜΑΤ και προσήγαγε 4 μέλη του ΔΣ, μετά από επί τόπου υπόδειξη στελε- 
χών-«κουκουλοφόρων»! Η απεργία ήταν ωστόσο επιτυχημένη, καθώς η πλειοψηφία δεν ήρθε για 
δουλειά. Ωστόσο, πρέπει ν’ αναφέρουμε την απαράδεκτη στάση (συνηθισμένη για το ΠΑΜΕ...) της 
πλειοψηφίας του ΔΣ απέναντι στο απολυμένο μέλος του: «παρέλειψε» να βάλει την επαναπρόσλη- 
ψή του στα αιτήματα της απεργίας, εν μέσω παχιών λόγων για αγώνα ενάντια στις απολύσεις «συνο¬ 
λικά», επειδή αυτός δεν ανήκει στο ΠΑΜΕ, επιβεβαιώνοντας για άλλη μια φορά το «ταξικό» πρόσω¬ 
πο του τελευταίου. 


Ε κλογές έγιναν στο επιχειρησιακό Σωματείο 
Εργαζομένων νοάαίοηε (18-20 Φλεβάρη). Η 
συμμετοχή έφτασε το 41% (36% πέρυσι), μέ¬ 
νοντας σταθερή σε απόλυτους αριθμούς. Δε¬ 
δομένων των εργοδοτικών επιθέσεων τον προηγούμε¬ 
νο χρόνο («εθελούσιες» που κόστισαν πάνω από 200 
θέσεις εργασίας και 50 μέλη στο Σωματείο), αυτό είναι 
ικανοποιητικό, καθώς οι απώλειες αναπληρώθηκαν ως 
έναν βαθμό με νέες εγγραφές μελών. 

Αμέσως μετά τις εκλογές, οι διοικήσεις των 
νοάαίόηε και λΥίπά έβαλαν μπρος την τελική φάση του 
σχεδίου τους να μεταφέρουν το μεγαλύτερο μέρος του 
τεχνικού προσωπικού (την «καρδιά» των δύο εταιρι¬ 
ών) σε μια τρίτη, δήθεν «νέα», στην πραγματικότητα 
εργολαβική εταιρία που έχουν στήσει. 

Η μεταφορά του προσωπικού, κατά δήλωση τους, 
θα γίνει «αυτόματα και αυτοδίκαια», δηλαδή δίχως να 
ζητήσουν οποιαδήποτε συμφωνία ή συναίνεση των ερ¬ 
γαζομένων, την οποία είχαν καταλάβει ότι πολύ δύ¬ 
σκολα θα μπορούσαν ν’ αποσπάσουν. Πρόκειται για 
μια μονομερή και αυθαίρετη ερμηνεία/εφαρμογή του 
ΠΔ 178/2002 (ρυθμίζει υπέρ των εργοδοτών θέματα 
μεταβίβασης λειτουργιών/προσωπικού μιας επιχείρη¬ 
σης σε άλλη, με κάποια ασαφή «διασφάλιση» των ερ¬ 
γαζομένων - είναι το βασικό εργαλείο της «εργολαβο¬ 
ποίησης» στις τηλεπικοινωνίες εδώ και χρόνια), με την 
οποία «αποφασίζουν και διατάσσουν» τη μεταφορά με 
τον πιο αυταρχικό τρόπο, επιβάλλοντας πραξικοπημα¬ 
τικά στους εργαζόμενους το κάτεργο της «νέας εται¬ 
ρείας», εκμεταλλευόμενες το «μνημονιακό» πολιτικό 
κλίμα και έχοντας λάβει πολιτικές εγγυήσεις απ’ την 
κυβέρνηση και το Υπ. Εργασίας. Αυτό το πραξικόπη¬ 
μα τύπου ΕΡΤ ανοίγει τον δρόμο για να ξεφορτωθούν 
έτσι και άλλα τμήματα και εργαζόμενους σε διάφορους 
εργολάβους. 

Στη \νίηά, πραγματοποιήθηκε Γενική Συνέλευση 
μέσα σε στάση εργασίας στις 26/2. Η συνέλευση είχε 
μεγάλη συμμετοχή και πήρε απόφαση για 24ωρη απερ¬ 
γίας στις 28/2. Κεντρικό αίτημα: «Όχι στο πραξικόπη¬ 
μα και τον εκβιασμό της μεταφοράς στην εργολαβική 
νέα εταιρία», παράλληλα με αιτήματα συγκεκριμένης 
διασφάλισης των δικαιωμάτων των υπό μεταφορά ερ¬ 
γαζόμενων. Το Σωματείο περιφρούρησε την απεργία σε 
δύο απ’ τα κεντρικά κτήρια. Στις 5/3 θα γίνει νέα 2ωρη 
στάση εργασίας και συνέλευση, για την επανεκτίμηση 
της κατάστασης. 

Στη νοάαίοηε, υλοποιήθηκε απόφαση παλιότε- 
ρης συνέλευσης για απεργία στο ενδεχόμενο εξελί¬ 
ξεων γύρω απ’ τη «νέα εταιρία». Έγινε 24ωρη απερ¬ 
γία στις 28/2, με περιφρούρηση στο κτήριο της Παλ- 
λήνης (χώρος της νοάαίοπο, που θα παραχωρηθεί για 
να λειτουργήσει η «νέα» εταιρία!) και σύγκληση συνέ¬ 
λευσης. Η συνέλευση ήταν ιδιαίτερα μαζική, αποφάσι¬ 
σε συνέχιση της απεργίας την Παρασκευή 7 & Δευτέ¬ 
ρα 10 Μαρτίου (ημερομηνία που οι διοικήσεις θέλουν 
να οριστικοποιήσουν τη μεταφορά) με σύγκληση νέας 
συνέλευσης. Επίσης, αποφασίστηκε η κατάθεση σημεί¬ 
ων για την ουσιαστική διασφάλιση των «μεταφερόμε- 
νων», όπως και στη λΥίηά. 

Τα δύο Σωματεία κινούνται συντονισμένα για τρο¬ 
ποποίηση των καταστατικών τους, ώστε να καλύπτουν 
τους «μεταφερόμενους» στη «νέα εταιρία». Πρότει- 
ναν αυτό τον ελιγμό σαν μια δεύτερη γραμμή άμυνας, 
που θα διασφαλίζει έστω προσωρινά τους «μεταφερό¬ 
μενους», αναγνωρίζοντας την αντικειμενική πίεση που 
έχει δημιουργήσει η πραξικοπηματική «αυτόματη» με¬ 
ταφορά. 

Μ Άννα Ασλανίδη, μέλος ΔΣ Σωματείου ΥΟΌΑΡΟΝΕ 

































6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Φοιτητές - Θεσσαλονίκη 

Έξω ο εργολάβος απ' τη λέσχη! 


Α ν ένα πράγμα έχει γί¬ 
νει φανερό τα πρό¬ 
σφατα «μνημονιακά» 
χρόνια, είναι η διά¬ 
θεση κυβέρνησης και τρόικας να 
παίξουν με τα νεύρα του ελληνι¬ 
κού λαού και τελικά να οδηγή¬ 
σουν στην εξόντωση τους εργα¬ 
ζόμενους και τα λαϊκά στρώμα¬ 
τα, εφαρμόζοντας στην πράξη το 
δόγμα του «ξαφνικού θανάτου» 
υπηρεσιών και δημόσιων οργα¬ 
νισμών, από νοσοκομεία και ρα¬ 
διοτηλεοπτικούς σταθμούς μέχρι 
σχολεία και πανεπιστήμια, σο- 
κάροντας καθημερινά εργαζόμε¬ 
νους και νεολαία, ρίχνοντας ταυ¬ 
τόχρονα το βιοτικό επίπεδο σε 
προπολεμικά επίπεδα. 

Πιο συγκεκριμένα, η κατά¬ 
σταση που επικρατεί σήμερα στα 
ελληνικά πανεπιστήμια μόνο εκ¬ 
παιδευτικό σύστημα «δυτικής 
χώρας», πολύ περισσότερο ευρω¬ 
παϊκής, δεν θα μπορούσε να χα¬ 
ρακτηριστεί. Σ’ έναν βαθμό, αυτό 
που συγκρατεί ακόμα αυτό το 
καταρρέον εκπαιδευτικό σύστη¬ 
μα από την πλήρη διάλυση, δεν 
είναι άλλο από τη δύναμη της 
«αδράνειας των σωμάτων» που 
αντιστέκονται σε βίαιες μεταβο¬ 
λές της τρέχουσας κατάστασής 
τους. Ουσιαστικά, όμως, αυτό 
που υπάρχει σήμερα και που όλοι 
ονομάζουν Δημόσια και Δωρε¬ 
άν (στην προκειμένη τριτοβάθ¬ 


μια) Εκπαίδευση, δεν είναι τίπο¬ 
τε άλλο από μια οφθαλμαπάτη, 
που στο άμεσο μέλλον πρόκει¬ 
ται να σκάσει σαν σαπουνόφου¬ 
σκα, αφανίζοντας όποιες αυτα¬ 
πάτες υπάρχουν (είτε μέσα στους 
ίδιους τους φοιτητές, είτε στην 
κοινωνία γενικότερα) και συντη¬ 
ρούν νοοτροπίες τύπου «θέλω να 
πάρω το πτυχίο μου, δεν με νοιά¬ 
ζει τίποτε άλλο γύρω μου» - οι 
οποίες πέρα από λάθος ή εκτός 
τόπου και χρόνου, είναι πλέον 
και εγκληματικές. 

Το τελευταίο διάστημα, ένα 
ακόμα βάρος έρχεται βίαια να 
φορτωθεί στις πλάτες των φοι¬ 
τητών και των οικογενειών τους, 
αυτό της σίτισης - καθώς οδεύ¬ 
ει προς ιδιωτικοποίηση η λέσχη 
του Αριστοτέλειου Πανεπιστή¬ 
μιου Θεσσαλονίκης. Η επιβολή 
χρηματικού αντίτιμου για τη σί¬ 
τιση στη λέσχη σημαίνει μια ευ¬ 
θεία επίθεση στα δικαιώματα των 
φοιτητών και της κοινωνίας, που 
κατακτήθηκαν με πολλούς αγώ¬ 
νες τις τελευταίες δεκαετίες. 

Το πρώτο βήμα που επιχει¬ 
ρούν οι πρυτάνεις, η κυβέρνηση 
και ο επίδοξος ανάδοχος- εργο¬ 
λάβος είναι ο έλεγχος των φοιτη¬ 
τικών δελτίων (πάσο), προκειμέ- 
νου (αρχικά) στη λέσχη να σιτί¬ 
ζονται μόνο φοιτητές. Αυτή η κί¬ 
νησή τους, απ’ την πρώτη στιγμή 
που μπήκε σε εφαρμογή συναντά 


εμπόδια, καθώς αριστερά και αυ¬ 
τόνομα φοιτητικά σχήματα (και 
εμείς ως Σοσιαλιστική Σπουδα¬ 
στική Πάλη) σχεδόν σε καθημε¬ 
ρινή βάση βρισκόμαστε στη λέ¬ 
σχη για να σταματάμε αυτούς 
τους ελέγχους και να διώχνουμε 
απ’ την πόρτα τους ελεγκτές, επι¬ 
τρέποντας την είσοδο σε όποιον 
το επιθυμεί και το έχει ανάγκη. 

Τίποτα δεν είναι βέβαιο πά¬ 
ντως και κανένας δεν μπορεί να 
εγγυηθεί πως αν απλά συνεχι¬ 
στούν αυτές οι παρεμβάσεις, σύ¬ 
ντομα οι πρυτάνεις και οι εργο¬ 
λάβοι -φυσικά σε συνεννόηση με 
τη συγκυβέρνηση, που θα πρέπει 
να τους υποστηρίξει με τα ΜΑΤ- 
δεν θ’ ανακοινώσουν την εφαρ¬ 
μογή του χρηματικού αντίτιμου 
για τη σίτιση. Χρειάζεται συνε¬ 
χής, μαζικός και ανυποχώρητος 
αγώνας όλου του φοιτητικού κι¬ 
νήματος, κάτω από μια συγκεκρι¬ 
μένη πολιτική, που θα διεκδικεί, 
εκτός από τα στοιχειώδη (δωρε¬ 
άν σίτιση για όλους, καμία επί¬ 
δειξη πάσο κ.λπ.) και την απομά¬ 
κρυνση του αναδόχου-εργολά- 
βου απ’ τη λέσχη, προκειμένου 
τα εκατομμύρια που θα μπαίνουν 
στην τσέπη του κάθε χρόνο ν’ 
αξιοποιηθούν για να παραχθούν 
περισσότερες μερίδες φαγητού 
και να σιτίζονται όλοι οι φοιτη¬ 
τές ανεξαιρέτως αλλά και όλοι οι 
φτωχοί και οι εξαθλιωμένοι της 


πόλης. Υπάρχει και η κατάλλη¬ 
λη υλικοτεχνική υποδομή και τα 
χρήματα για κάτι τέτοιο, που άλ¬ 
λωστε γίνεται όλο και πιο ανα¬ 
γκαίο όσο η φτώχεια, η εξαθλίω¬ 
ση και η πείνα εξαπλώνονται. 

Γνωρίζοντας ότι καπιταλιστές 
και κυβερνήσεις έχουν βάλει στό¬ 
χο την πλήρη δουλοποίηση της 
νεολαίας και το πέταγμά της σ’ 
έναν βούρκο φτώχειας και αμορ¬ 
φωσιάς, πρέπει συλλογικά ν’ 
απαντήσουμε με μαζικούς, απο¬ 
φασιστικούς, αυτοοργανωμέ- 
νους αγώνες, που θα συμπυκνώ¬ 
νονται κάτω από το σύνθημα της 
Γενικής Πολιτικής Απεργίας Δι¬ 
άρκειας. Προβάλλοντάς την ως 
μόνη ρεαλιστική πρόταση διεξό¬ 
δου απ’ την κρίση και μόνο τρό¬ 
πο απαλλαγής από τους μισάν¬ 
θρωπους κανίβαλους των Μνη¬ 
μονίων, που σαν χούντα έχουν 
καβαλήσει την ελληνική κοινω¬ 
νία. Που όχι απλώς δεν θα διστά¬ 
σουν να κλείσουν τις μισές πα¬ 
νεπιστημιακές σχολές, αλλά θα 
προχωρήσουν και εξοντώνοντας 
όσους θέλουν να τις κρατήσουν 
ανοιχτές, με τη βία των ΜΑΤ και 
του κρατικού μηχανισμού κατα¬ 
στολής. 

Η Σοσιαλιστική Σπουδαστι¬ 
κή Πάλη προσπαθεί να εφαρμο¬ 
στεί μέσα στο φοιτητικό κίνημα 
μια τέτοια επαναστατική πολιτι¬ 
κή, που στόχο δεν θα έχει απλώς 

να διωχθεί ένας εργολάβος-αρ- 
πακτικό και ν’ αποτραπεί άμε¬ 
σα μια λεηλασία δημόσιου πλού¬ 
του. Αλλά και την ίδια τη σωτη¬ 
ρία του πανεπιστημίου απ’ την 
κατάρρευση, στην οποία παρα- 
σέρνεται η εκπαίδευση και όλες 
οι κατακτήσεις (σχεδόν 100 χρό¬ 
νων) της ελληνικής εργατικής 
τάξης και ό,τι αυτή κατάφερε 
μέσα να χτίσει με ιδρώτα, αγώ¬ 
νες και θυσίες: απ’ τα νοσοκο¬ 
μεία και το δικαίωμα στη δωρε¬ 
άν πρόσβαση σ’ αυτά (είτε είσαι 
ασφαλισμένος είτε όχι) μέχρι τα 
πιο στοιχειώδη δημοκρατικά και 
πολιτικά δικαιώματα (ελευθερία 
του λόγου, δικαίωμα στην απερ¬ 
γία κ.λπ.), που σήμερα όχι απλώς 
αμφισβητούνται από τους ντό¬ 
πιους και ξένους νεοφιλελεύθε¬ 
ρους ναζί, αλλά ποινικοποιού- 
νται και διώκονται με λύσσα απ’ 
όλο τον κατασταλτικό μηχανι¬ 
σμό. 


Οδηγία-Εντολή ΓΑΔΑ 

Η Ασφάλεια στα σχολεία 


Π ρωτοφανή είναι όσα βλέ¬ 
πουμε στα ελληνικά σχο¬ 
λεία του 2014, αλλά όχι και 
κάτι που δεν περιμέναμε. 
Η χουντική συγκυβέρνηση του Σαμα¬ 
ρά και του Βενιζέλου επέβαλε το «Νέο 
Λύκειο» (δηλαδή επαναλαμβανόμε¬ 
νες πανελλήνιες στα ΓΕΛ και μαθη- 
τεία-σύγχρονη σκλαβιά στα ΕΠΑΛ), 
κατάργησε 84 από τις 110 ειδικότητες 
στα ΕΠΑΛ και απέλυσε 2.500 καθηγη¬ 
τές αυτών των ειδικοτήτων. Έκανε ξε¬ 
κάθαρο στους μαθητές πως δεν τους 
θέλει στο πανεπιστήμιο, ούτε στα σχο¬ 



λεία καλά καλά. Ότι θέλει να καλλι¬ 
εργήσει μια γενιά φθηνού και αγράμ¬ 
ματου εργατικού δυναμικού, άρα και 
άγρια εκμεταλλεύσιμου, θυσιάζοντας 
στο βωμό της κρίσης την παιδεία, την 
υγεία, τα δικαιώματά μας, τους εργα¬ 
ζόμενους και την κοινωνία, για να σω¬ 
θούν τράπεζες, καπιταλιστές και μεγα- 
λονταβατζήδες. 

Στις πρώτες μαθητικές καταλήψεις 
της φετινής χρονιάς, που έγιναν μαζί 
με την απεργία των καθηγητών, για 
μια εβδομάδα ακούστηκε πολλές φο¬ 
ρές και σε πολλές συζητήσεις μεταξύ 
μαθητών και καθηγητών ότι το μόνο 
που έμενε να δούμε στα σχολεία είναι 
η καθημερινή παρουσία της αστυνομί¬ 
ας. Και ήρθε φαίνεται πλέον η ώρα που 
η αστυνομία θα λύνει και θα δένει μέσα 
στα σχολεία. 

Η εντολή της ΓΑΔΑ προς τα αστυ¬ 
νομικά τμήματα (ΑΤ) δόθηκε το Φε¬ 
βρουάριο και μπήκε ήδη σ’ εφαρμο¬ 
γή. Επακριβώς αναφέρεται ότι τα ΑΤ 
κάθε περιοχής θα πρέπει να αποκτή¬ 
σουν σχέσεις με τα σχολεία της γειτο¬ 
νιάς τους (ουσιαστικά με τους διευθυ¬ 
ντές), με πρόφαση «τη συλλογή των 
προβλημάτων του κάθε σχολείου που 
άπτονται της ευθύνης του υπουργεί¬ 
ου Δημόσιας Τάξης» και την «αναφο¬ 


ρά τους στον αρμόδιο υπουργό για την 
προστασία των νέων από ναρκωτικά, 
εγκληματικότητα» κ.λπ. Όμως αυτά 
που είδαμε να συμβαίνουν ήταν «λιγά¬ 
κι» διαφορετικά. 

Στο Κερατσίνι, εκεί που η ΧΑ σκό¬ 
τωσε τον Π. Φύσσα, οι αστυνομικοί 
που πήγαν στα σχολεία της περιοχής 
ρωτούσαν τους διευθυντές για τα ονό¬ 
ματα των μαθητών που έκαναν κατά¬ 
ληψη και ζητούσαν τα προσωπικά τη¬ 
λέφωνα καθηγητών. Μια διευθύντρια, 
που έδωσε 10 ονόματα μαθητών στους 
αστυνομικούς, τους έδωσε την ευκαι¬ 
ρία να πάρουν στο τμήμα 7 απ’ αυτούς 
τους μαθητές και να τους ανακρίνουν 
σαν εγκληματίες, κάνοντάς τους με¬ 
ρικές «απλές», «συνηθισμένες» ερω¬ 
τήσεις όπως: «τι ψηφίζουν οι γονείς 
σου;», «τι δουλειά κάνουν;», «πώς εί¬ 
ναι τα οικονομικά σας;», «ποιες είναι οι 
πολιτικές πεποιθήσεις των καθηγητών 
σου;», «ποιοι από τους καθηγητές σου 
ήταν υπέρ της απεργίας;», «γιατί κάνα¬ 
τε την κατάληψη;», «σας παρακίνησαν 
καθηγητές ή πολιτικό κόμμα;» κ.α. 

Επίσης πολλοί ήταν και οι εκπαι¬ 
δευτικοί που κατήγγειλαν ότι δέχο¬ 
νταν τηλεφωνήματα ανακριτικού τύ¬ 
που από την αστυνομία. 

Αυτή η εντολή είναι η αρχή μιας 


νέας εποχής για τα σχολεία, όπου η 
αστυνομία θα έχει λόγο πλέον και για 
τα «προβλήματα» της σχολικής κοι¬ 
νότητας - όχι βέβαια τα πραγματικά 
προβλήματα, αλλά αυτά που το αστικό 
κράτος, το τέρας του Κράτους Έκτα¬ 
κτης Ανάγκης θεωρεί προβλήματα, δη¬ 
λαδή τους αγώνες και τους αγωνιστές. 

Προς το παρόν και μετά τις σφο¬ 
δρές αντιδράσεις εκπαιδευτικών, μα¬ 
θητών, συλλόγων γονέων κ.α., αυτό 
το εκτεταμένο δίκτυο χαφιεδισμού και 
φακελώματος των αγωνιστών μαθη¬ 
τών και εκπαιδευτικών έχει αδρανήσει 
αλλά είναι σίγουρο ότι θα επανέλθει, 
ως νέο «μαθητικό» της Ασφάλειας. 

Από την άλλη, 21 μαθητές (του¬ 
λάχιστον σε Βόλο και Λουτράκι) συ- 
νελήφθησαν και παραπέμφθηκαν σε 
δίκη, όχι για τις τελευταίες καταλήψεις 
αλλά για τις καταλήψεις του 2011 και 
του 2012. Αυτό μας δείχνει ξεκάθαρα 
ότι το φακέλωμα της αστυνομίας λει¬ 
τουργεί σε διαρκή βάση και ότι πλέ¬ 
ον η χούντα Σαμαρά και Βενιζέλου εί¬ 
ναι αποφασισμένη όσο ποτέ άλλοτε να 
τρομοκρατήσει τη νεολαία, να τη φι¬ 
μώσει, να την ατομικοποιήσει, ώστε 
να την τσακίσει. Ματαιοπονούν όμως: 
σπέρνοντας την αδικία και την κατα¬ 
στολή, θα θερίσουν θύελλες. 

ΚΑΜΙΑ ΑΠΟΛΥΣΗ 

ΟΧΙ ΣΤΗΝ ΑΥΤΟΑΞΙΟΛΟΓΗΣΗ ΤΩΝ ΣΧΟΛΙΚΩΝ ΜΟΝΑΔΩΝ 


Κ υβέρνηση και Τρόικα συνε¬ 
χίζουν τη σφοδρή επίθεση 
στο σύνολο των δημοσίων 
υπαλλήλων και των δημό¬ 
σιων αγαθών και υπηρεσιών. Λίγες μέ¬ 
ρες απομένουν πριν την οριστική από¬ 
λυση των 1.845 εκπαιδευτικών, 2.500 
σχολικών φυλάκων, καθαριστριών του 
υπουργείου Οικονομικών που βρίσκο¬ 
νται εδώ και 7,5 μήνες σε «διαθεσιμότη¬ 
τα». Είμαστε λοιπόν μπροστά στις πρώ¬ 
τες απολύσεις δημοσίων υπαλλήλων 
-μετά από πάρα πολλά χρόνια- και η 
λίστα των απολύσεων θα διευρυνθεί με: 
α) «Διαθεσιμότητα» των 8.500 υπαλ¬ 
λήλων (γιατροί, διοικητικοί, βοηθητι¬ 
κό προσωπικό) και «ξαφνικό θάνατο» 
των ιατρείων του ΕΟΠΥΥ. β) Διαδημο¬ 
τική «κινητικότητα» των 80.000 τακτι¬ 
κών υπαλλήλων (μόνιμοι και ιδιωτικού 
δικαίου αορί¬ 
στου χρόνου) 
των δήμων 
και περιφε¬ 
ρειών, που 
προβλέπει 
μετά από ένα(;) 
μήνα διαθεσιμό¬ 
τητας το «διορισμό» 
με «εθελοντική» με¬ 
τάταξη σε νέα θέση σε 
οποιοδήποτε δήμο ή 
περιφέρεια της Ελ¬ 
λάδας. γ) 1.600 
συγχωνεύσεις-κα- 
ταργήσεις σχολι¬ 
κών μονάδων, που 
έχουν προαναγ¬ 
γελθεί για την σχο¬ 
λική χρονιά 2014-15 και 
θα σημάνουν νέες απολύ¬ 
σεις εκπαιδευτικών. 

Επίσης, αυτό το δι¬ 
άστημα το υπουργείο 
Παιδείας επιχειρεί να 
εφαρμόσει την 
«αυτοαξιολό- 
γηση» του εκ¬ 



παιδευτικού έργου της σχολικής μονά¬ 
δας (βλέπε ΕΠ Φλεβάρη), για να δικαι¬ 
ολογήσει την καταστροφή της δημόσι¬ 
ας παιδείας και να ενοχοποιήσει τους 
εκπαιδευτικούς, τους μαθητές και τους 
γονείς τους. Μ 5 αυτό τον τρόπο θα κα¬ 
τηγοριοποιήσει τα σχολεία, για να μπο¬ 
ρεί να κλείνει ανά πάσα στιγμή όσα θέ¬ 
λει, να πετά τους μαθητές έξω απ’ την 
εκπαίδευση και να απολύει συνεχώς και 
περισσότερους εκπαιδευτικούς. Αν λά¬ 
βει κανείς υπόψη ότι από τις απολύσεις 
στο δημόσιο εξαιρούνται τα σώματα 
ασφαλείας, οι δικαστικοί και ο στρατός, 
καταλαβαίνει πολύ εύκολα ότι οι χώροι 
της παιδείας, της υγείας και των δήμων 
θα είναι αυτοί που θα εξοντωθούν, για 
να εκπληρωθεί ο στόχος της απόλυσης 
150.000 δημοσίων υπαλλήλων μέχρι το 
τέλος του 2015. 

Απέναντι σ’ όλη αυτή την επίθεση, 
οι ηγεσίες των ομοσπονδιών των εκπαι¬ 
δευτικών (ΔΟΕ-ΟΛΜΕ) και η ΑΔΕΔΥ 
συνολικά, όχι μόνο δεν είχαν προετοι¬ 
μάσει τους εργαζόμενους, αλλά έκαναν 
ό,τι μπορούσαν όλο το προηγούμενο δι¬ 
άστημα για να μας καθησυχάσουν, ενώ 
από τον Μάη και μετά προσπάθησαν με 
κάθε τρόπο ν’ ανακόψουν κάθε αγωνι¬ 
στικό βήμα, ιδιαίτερα με την απεργία 
στην εκπαίδευση το Σεπτέμβρη ενάντια 
στην επιστράτευση. Δεν είχαν και δεν 
έχουν κανένα σχέδιο αγώνα, δεν έκα¬ 
ναν την παραμικρή προσπάθεια να ορ¬ 
γανώσουν τους αγώνες που ξεπηδού- 
σαν και κυρίως εμπόδισαν τη δημιουρ¬ 
γία μετώπου μεταξύ δασκάλων και κα¬ 
θηγητών αλλά και όλων των δημοσίων 
υπαλλήλων. Τέλος, όποιες κινητοποιή¬ 
σεις προκηρύσσουν (κυρίως κάτω από 
την πίεση των απολυμένων) είναι απο¬ 
σπασματικές, χωρίς συνέχεια και οργά¬ 
νωση και, κυρίως, απλά κινητοποιήσεις 
διαμαρτυρίας, που δεν έχουν σαν στό¬ 
χο το σταμάτημα των απολύσεων. Είναι 
αδύνατον να πάρεις έτσι πίσω οποιαδή¬ 
ποτε απόλυση. Γιατί αυτό σημαίνει ότι 
δεν εφαρμόζονται τα Μνημόνια, άρα 


δεν έχει λόγο ύπαρξης και η συγκυβέρ¬ 
νηση. Αυτά όμως απαιτούν να δώσου¬ 
με σκληρό, ανυποχώρητο και ενωτικό 
αγώνα διάρκειας. 

Μετά την αποτυχία της απεργίας 
και την αδυναμία που έδειξαν οι εκπαι¬ 
δευτικοί στην αυτοοργάνωσή της, η δι¬ 
άθεση και μαχητικότητά τους παρουσι¬ 
άζει μεγάλη κάμψη. Το εκπαιδευτικό κί¬ 
νημα δεν κατάφερε να σπάσει τη λογι¬ 
κή της ανάθεσης και έτσι η κρίση εμπι¬ 
στοσύνης (που προϋπήρχε) στις ηγεσί¬ 
ες των σωματείων/ομοσπονδιών πλέον 
μεταφράστηκε και σε κρίση εμπιστοσύ¬ 
νης στις ίδιες του τις δυνάμεις. Γι’ αυτό 
το λόγο και κάτω απ’ το φόβο των απο¬ 
λύσεων, αρκετοί συνάδελφοι εκπαιδευ¬ 
τικοί να εκφράσουν και έμπρακτα την 
άρνησή τους στην «αυτοαξιολόγηση». 
Ελάχιστοι τη θέλουν ή πιστεύουν ότι 
θα βελτιώσει την ποιότητα της εκπαί¬ 
δευσης, θα τους βοηθήσει στη δουλειά 
τους. Παρόλα αυτά δεν αποφασίζουν 
εύκολα ν’ αρνηθούν να συμμετάσχουν 
σ’ αυτήν, να εναντιωθούν στις συνεχείς 
απειλές των συνδικαλιστών της ΔΑΚΕ 
και της ΠΑΣΚ, αλλά και των περισσό¬ 
τερων διευθυντών, που τους τρομοκρα¬ 
τούν και εκβιάζουν. 

ΠΡΟΤΑΣΗ ΑΓΩΝΑ 

Ο αγώνας που επιβάλλεται να δώ¬ 
σουμε πρέπει να είναι μακροχρόνιος και 
με τους εξής άξονες: 
α) Ενότητα διαθέσιμων-απολυμένων 
με τους εργαζόμενους: αυτή την ενό¬ 
τητα που προσπαθήσαμε να οικοδομή¬ 
σουμε μέσα στην απεργία, πρέπει άμεσα 
να την ξαναχτίσουμε, 
β) Μέτωπο καθηγητών-δασκάλων και 
εκπαιδευτικών-μαθητών ενάντια στις 
καταργήσεις των ειδικοτήτων στα τε¬ 
χνικά λύκεια, στις καταργήσεις-συγ- 
χωνεύσεις σχολείων αλλά και ενάντια 
στην «αυτοαξιολόγηση», που θα οδη¬ 
γήσει σε κλείσιμο χιλιάδων σχολείων, 
γ) Ενότητα με όλους τους άλλους κλά¬ 
δους που πλήττονται από τις απολύ¬ 


σεις. 

Για να πραγματοποιηθούν αυτά, δεν 
αρκεί να προκηρύξει μία ή δύο 48ωρες 
απεργίες η ΑΔΕΔΥ ή ακόμα και 5μερες 
η ΟΛΜΕ. Χρειάζεται σοβαρή ανασύ¬ 
νταξη δυνάμεων, οργάνωση από τους 
ίδιους τους εργαζόμενους. 

(1) Να συγκροτήσουμε άμεσα Επιτρο¬ 
πές Αγώνα, οι «διαθέσιμοι» και οι ακό¬ 
μα εργαζόμενοι, ώστε να δουλέψου¬ 
με για την επιτυχία των 48ωρων απερ¬ 
γιών της ΑΔΕΔΥ (μία όταν θα ψηφίζε¬ 
ται ο νόμος για την αξιολόγηση των δη¬ 
μοσίων υπαλλήλων και μία ακόμα στις 
13-14/3). 

(2) Να απευθυνθούμε στις συνελεύσεις 
των σχολικών φυλάκων, των εργαζό¬ 
μενων των δήμων και του ΕΟΠΥΥ. Να 
πάμε σε κοινές συνελεύσεις και κοινές 
επιτροπές αγώνα, ώστε όλες οι κινητο¬ 
ποιήσεις και απεργίες να γίνονται και 
να οργανώνονται ενωμένα και συντο¬ 
νισμένα. 

(3) Να προχωρήσουμε σε καταλήψεις 
όλων των ΕΠΑΛ, μαζί με τους μαθητές 
και τους γονείς. 

(4) Να απαιτήσουμε χρήματα από τις 
ομοσπονδίες για τη δημιουργία απερ- 
γιακών ταμείων και ταμείων αλληλο¬ 
βοήθειας για τους απολυμένους και να 
φροντίσουμε για την ενίσχυσή τους. 

(5) Να προχωρήσουμε σε πιο ριζοσπα¬ 
στικές μορφές πάλης, όπως οι καταλή¬ 
ψεις πλατειών από τους εργαζόμενους 
όλων των κλάδων που απολύονται - 
και όπου να καλούνται όλοι οι εργαζό¬ 
μενοι, άνεργοι, νέοι για ν’ αντισταθού- 
με όλοι μαζί. 

Να προετοιμάσουμε δηλαδή Γενική 
Απεργία Διάρκειας, μέχρι να διώξουμε 
αυτή την άθλια συγκυβέρνηση, που δεν 
διστάζει να δολοφονεί μετανάστες στο 
Φαρμακονήσι αλλά και τους ντόπιους 
με την ανεργία, τη φτώχεια, την εξαθλί¬ 
ωση, την πείνα. 

ΑΝΤΕΠΙΘΕΣΗ ΤΩΝ 
ΕΚΠΑΙΔΕΥΤΙΚΩΝ 


Παιδικοί σταθμοί 

Τραγική και εαικίνδυνη η κατάσταση 


Μ ε μεγάλη συμμετοχή 
ανταποκρίθηκαν οι ερ¬ 
γαζόμενοι των παιδι¬ 
κών σταθμών της Αττι¬ 
κής (αν και με μικρή συμμετοχή σε άλ¬ 
λες περιοχές της χώρας) την Πέμπτη 
13 Φεβρουάριου στην 24ωρη πανελ¬ 
λαδική απεργία που κήρυξε το Συνδι¬ 
κάτο των ΟΤΑ, ενάντια στην αύξηση 
του ωραρίου τους. Την ίδια μέρα πραγ¬ 
ματοποίησαν μαζική συγκέντρωση 
έξω από το Διοικητικό Εφετείο Αθη¬ 
νών, όπου εκδικάστηκε η υπόθεση που 
αφορά την αύξηση του ωραρίου για το 
παιδαγωγικό προσωπικό των παιδι¬ 
κών σταθμών από 6 σε 8 ώρες καθη¬ 
μερινά (σύνολο αύξησης: 10 ώρες τη 
βδομάδα). Ενδεικτική της επικείμενης 
απόφασης η στάση της πρόεδρου του 
δικαστηρίου, η οποία δεν δέχτηκε να 


εξεταστούν οι δύο μάρτυρες του σω¬ 
ματείου, ο προϊστάμενος του Τμήμα¬ 
τος Προσχολικής Αγωγής ΤΕΙ Αθήνας 
και η πρόεδρος του Συνδέσμου Βρε- 
φονηπιαγωγών, λέγοντας ότι δεν είναι 
απαραίτητο διότι η τεκμηρίωση του 
θέματος έχει... κατατεθεί εγγράφως 
και επαρκώς! Αξίζει να σημειωθεί ότι 
το υπουργείο Εσωτερικών, το οποίο εί¬ 
ναι από τους βασικούς αντίδικους, δεν 
παρέστη με εκπρόσωπό του στη δίκη. 
Η απόφαση αναμένεται να εκδοθεί. 

Οι παιδαγωγοί όλης της χώρας κα¬ 
ταβάλουν από την έναρξη της νέας 
σχολικής χρονιάς μεγάλες προσπάθει¬ 
ες, σε εξαιρετικά δύσκολες συνθήκες: 
τα υπεράριθμα παιδιά, οι μεικτές ηλικί¬ 
ες, οι τραγικές ελλείψεις υλικοτεχνικής 
υποδομής και παιδαγωγικού εκπαιδευ¬ 
τικού εποπτικού υλικού, ακυρώνουν 


το παιδαγωγικό έργο και την ποιότη¬ 
τα του εκπαιδευτικού έργου. Το εξου- 
θενωτικό και απάνθρωπο 8ωρο εργα¬ 
σίας μετατρέπει τους παιδικούς σταθ¬ 
μούς από χώρους αγωγής σε χώρους 
φύλαξης, με παιδαγωγούς που μετα- 
τρέπονται σε παιδοφύλακες αλλά και 
που λόγω των συνθηκών δεν μπορούν 
πλέον να εγγυηθούν ούτε την ασφά¬ 
λεια των παιδιών. 

Οι εγκληματικές αυτές πολιτικές 
που εφαρμόζονται στους παιδικούς 
σταθμούς έχουν εξαιρετικά δυσμενείς 
ψυχολογικές και συναισθηματικές επι¬ 
πτώσεις στα παιδιά. Σύμφωνα με έρευ¬ 
νες, η προσχολική ηλικία «είναι η πιο 
σημαντική περίοδος στη ζωή του αν¬ 
θρώπου, διότι κατά τη διάρκειά της 
δομείται το 50% της προσωπικότητας 
και το 33% της συνολικής νόησης». 

Παράλληλα, μεγάλη καθυστέρη¬ 
ση παρατηρείται και στην καταβολή 
της μισθοδοσίας των παιδαγωγών που 
προσλήφθηκαν με συμβάσεις ΕΣΠΑ, 
ενώ συνεχώς υπάρχουν καταγγελίες 


για καταπάτηση του ωραρίου, κυρίως 
στους συμβασιούχους, κάτω από την 
απειλή της μη ανανέωσης της σύμβα¬ 
σής τους. 

Τέλος, πληθαίνουν οι καταγγελίες 
για τις άθλιες πρακτικές που ακολου¬ 
θούν διάφοροι δήμοι σε όσους αδυνα¬ 
τούν να πληρώσουν τα τροφεία. Συ¬ 
γκεκριμένα, στο Δήμο Παλλήνης γο¬ 
νείς απειλούνται ότι το παιδί τους θα 
διαγράφει απ’ τον παιδικό σταθμό αν 
δεν πληρώσουν τα δημοτικά τροφεία, 
ενώ ο Δήμος Αιγάλεω απειλεί όσους 
γονείς δεν κατάφεραν να πληρώσουν 
μέρος των τροφείων, πως όχι μόνο δεν 
θα γίνονται δεκτές οι αιτήσεις τους για 
τις επανεγγραφές των παιδιών τους, 
αλλά οι οφειλές τους θα μεταφέρονται 
στην Εφορία! Τα τροφεία στους παιδι¬ 
κούς σταθμούς ξεκινούν από 60 ευρώ 
και φτάνουν μέχρι και τα 220 ευρώ το 
μήνα. 

■ Νίκος Κ 

Η Συμφωνία Σύνδεσης της ΕΛλάδι 




$ 


Στις 9 Ιουλίου 1961 
υπογράφηκε η Συμφωνία 
Σύνδεσης της Ελλάδας με την 
ΕΟΚ (Ευρωπαϊκή Οικονομική 
Κοινότητα) ή «Κοινή Αγορά». 
Η ΕΟΚ, αποτελούμενη από 
6 χώρες (Γαλλία, Γερμανία, 
Ιταλία, Ολλανδία, Βέλγιο, 
Λουξεμβούργο), είχε ιδρυθεί με 
τη Συνθήκη της Ρώμης (1957) 
και ήταν ο πρόδρομος της 
μετέπειτα Ευρωπαϊκής Ένωσης. 
Η Ελλάδα ήταν η πρώτη χώρα 
που αποκτούσε καθεστώς 
σύνδεσης (όχι ακόμα 
«πλήρους » ή «ισότιμης » 
ένταξης) με την ΕΟΚ. Αυτό 
ήταν το σημείο αφετηρίας 
των σχέσεων του ελληνικού 
καπιταλισμού με το σχέδιο της 
«ευρωπαϊκής ολοκλήρωσης». 

ΜΣταύρος Σκεύος 


Από το παρόν φύλλο 
Το πρώτο άρθρο 


Ψυχρός Πόλεμος και 
ελληνικός καπιταλισμός 

Η σύνδεση της Ελλάδας με την 
ΕΟΚ ήταν αποτέλεσμα διεθνών και 
εσωτερικών παραγόντων. 

Στο διεθνές επίπεδο, κυριαρχού¬ 
σε το πλαίσιο του Ψυχρού Πολέμου 
και της ιμπεριαλιστικής «αναχαίτι¬ 
σης του κομμουνισμού», με ηγέτη τις 
ΗΠΑ. Για το λόγο αυτό, ήταν ανα¬ 
γκαία στη δυτική και κεντρική Ευ¬ 
ρώπη η σταθεροποίηση των καπιτα¬ 
λιστικών καθεστώτων και η ενσωμά¬ 
τωση του εργατικού κινήματος. Αυτό 
προϋπέθετε τουλάχιστον μια σημα¬ 
ντική οικονομική ανάπτυξη και έναν 
περιορισμό σε «ελεγχόμενα» πλαίσια 
των ανταγωνισμών μεταξύ των ευρω- 
παίων ιμπεριαλιστών. Ταυτόχρονα, 
οι πιο σημαντικοί κύκλοι των ευρω- 
παίων ιμπεριαλιστών έβλεπαν καθα¬ 
ρά ότι μόνο συνασπισμένοι μπορού¬ 
σαν να υπερασπίσουν απέναντι στις 
ΗΠΑ τη θέση τους στην παγκόσμια 
αγορά/οικονομία, διαφορετικά κιν¬ 
δύνευαν να καταποντιστούν. Αυτοί 
είναι οι βασικοί λόγοι που μεταπολε¬ 
μικά ξεκίνησε η «ευρωπαϊκή ολοκλή¬ 
ρωση», στη βάση ενός μακρού κύμα¬ 
τος ανάπτυξης (που έκανε εφικτή μια 
διαχείριση των ενδοϊμπεριαλιστικών 
ανταγωνισμών), οπότε η «ενωμένη» 
Ευρώπη άρχισε ν’ αναδύεται ως ιμπε¬ 
ριαλιστικό κέντρο (τα άλλα δύο ήταν 
οι ΗΠΑ και Ιαπωνία). 

Η Ελλάδα είχε ιδιαίτερη σημασία 
γΓ αυτή τη στρατηγική.Έχοντας μετά 
βίας διασωθεί για το καπιταλιστικό/ 
ιμπεριαλιστικό στρατόπεδο (βαριά 
ήττα του εργατικού κινήματος στον 
Εμφύλιο), ήταν ένας «ακρίτας του 
ελεύθερου κόσμου» στη νοτιοανατο¬ 
λική Ευρώπη, η μόνη χώρα στα Βαλ¬ 
κάνια που παρέμενε καπιταλιστική, 
ένα αντικομμουνιστικό προπύργιο 
- και ταυτόχρονα προγεφύρωμα των 
ιμπεριαλιστών προς τη Μέση Ανα¬ 
τολή, ενάντια στην αράβικη επανά¬ 
σταση. Οι ιμπεριαλιστές, ιδιαίτερα οι 


και για 3 συνεχόμενους μήνες η Ε.Π. φιλοξενεί ένα αφιέρωμα με θέμα ' 
πραγματεύεται την περίοδο από την υπογραφή της Συμφωνίας Σύνδεστ 

μέχρι την ένταξη στην ΕΟΚ το 1981. 

Βικοατκη έρευνα 
για ιπ διαρροή 
καί ιών Λατινικών 


ΟΑ ΕΠΙΤΡΑΠΡΤΝ ΗΙΡΙ «ΟΗΙΜΟΙ: 

Εξαιρετικά Αϊτός θά είναι 


® .6 πραϋποΑογιο μος 1980 




Έλληνες και Ευρωπαϊκοί ηγέτες μετά την υπογραφή της 
συνθήκης σύνδεσης της Ελλάδας με την ΕΟΚ, το 1961. 
Στο κέντρο διακρίνεται ο Κωνσταντίνος Καραμανλής. 


ηιΤΜ^ιη <ΙΑϊϊ> 


ΗΠΑ, παρείχαν διαρκή στήριξη στο 
μετεμφυλιακό καθεστώς, ταυτόχρο¬ 
να κηδεμονεύοντας και δένοντας την 
Ελλάδα στο άρμα τους. Η ανάγκη 
στήριξης και ελέγχου του ελληνικού 
καπιταλισμού για να παίζει αυτό το 
ρόλο, ήταν βασικός λόγος προώθη¬ 
σης της σύνδεσης με την ΕΟΚ. 

Ταυτόχρονα, ο ελληνικός καπιτα¬ 
λισμός γνωρίζει εκείνη την περίοδο 
σημαντική ανάπτυξη (αργότερα θα 
ονομαστεί «ελληνικό θαύμα»). Μέ¬ 
χρι το 1961, δεν έχει ακόμα ξεκινήσει 
η μεγάλη εκβιομηχάνιση (θ’ ακολου¬ 
θούσε αμέσως μετά, φτάνοντας μέ¬ 
χρι το 1973), ωστόσο έχει επιτευχθεί 
οικονομική σταθεροποίηση και ανα¬ 
συγκρότηση (πάνω στην άγρια εκ¬ 
μετάλλευση και καταπίεση του προ¬ 
λεταριάτου και των φτωχών λαϊκών 
στρωμάτων), ιδιαίτερα στο επίπεδο 
της δημιουργίας υποδομών. 

Τα πιο δυναμικά κομμάτια του ελ¬ 
ληνικού κεφαλαίου προσέβλεπαν, 
μέσα απ’ τη σύνδεση, σε προσέλκυση 
κεφαλαίων, βιομηχανική ανάπτυξη, 
τεχνολογικό εκσυγχρονισμό, άνοιγ¬ 
μα νέων αγορών στα ελληνικά προ¬ 
ϊόντα - καθώς και σε ισχυροποίηση 
απέναντι στο εργατικό κίνημα (που 
ανέκαμψε γρήγορα, παρά την ήττα 
του Εμφυλίου, βλ. π.χ. το 25% της 
ΕΔΑ στις εκλογές του 1958). Η σύν¬ 
δεση ήταν στρατηγική επιλογή για 
την ελληνική αστική τάξη και προ¬ 
τεραιότητα των κυβερνήσεων ΕΡΕ/ 
Κωνσταντίνου Καραμανλή το διά¬ 
στημα 1955-61. Οι δηλώσεις κορυ¬ 
φαίων αστικών προσωπικοτήτων εί¬ 
ναι χαρακτηριστικές: 

«Δεν υπάρχει καμιά αμφιβολία 
ότι... η σύνδεσις... με τας δημοκρατι- 
κάς χώρας της Αύσεως αποτελεί τον 
μόνον ασφαλή τρόπον διά την επιβί- 
ωσιν.» (Κωνσταντίνος Τσάτσος, 1961 
- μέλος τότε της Ακαδημίας Αθηνών, 
βασικός συνεργάτης του Καραμανλή, 
μετέπειτα Πρόεδρος της Δημοκρατί¬ 


ας). 

«Ο εκσυγχρονισμός της οικονομί¬ 
ας μας... είναι απλούστατα, εντός της 
στενής περιοχής της ελληνικής αγο¬ 
ράς , ανέφικτος. Αυτός είναι ο λόγος 
για τον οποίον επεδιώξαμεν την τα- 
χυτέραν δυνατήν σύνδεσιν της χώ¬ 
ρας με την Κοινότητα.» (Γιάννης Πα- 
παληγούρας, υπουργός Συντονισμού, 
συζήτηση επικύρωσης της Σύνδεσης 
στη βουλή, Ιανουάριος 1962) 

Δηλώσεις υπέρ της σύνδεσης έκα¬ 
ναν επίσης ο Σύνδεσμος Ελλήνων Βι- 
ομηχάνων και ο βασιλιάς. 


Τι προέβλεπε- 

Πως εξελίχθηκε η Συμφωνία 

Τα κυριότερα σημεία της Συμφω¬ 
νίας ήταν: 

α) Πλήρης τελωνειακή ένωση 
(συχνά αποκαλούμενη «δασμολογι¬ 
κός αφοπλισμός») μεταξύ ΕΟΚ και 
Ελλάδας, ύστερα από μεταβατική 
περίοδο 22 ετών (1962-1984). Στο 
πλαίσιο αυτό, για να προστατευτεί η 
ελληνική βιομηχανία, ενώ η ΕΟΚ κα- 
τήργησε το σύνολο των δασμών για 
τις εξαγωγές ελληνικών μεταποιητι¬ 
κών προϊόντων τον Ιούλιο του 1968, 
η Ελλάδα θα καταργούσε σταδιακά 
τους δασμούς και θα υιοθετούσε το 
κοινό εξωτερικό δασμολόγιο μέχρι το 
1984. 

β) Ανάπτυξη κοινών δραστηρι¬ 
οτήτων και εναρμόνιση πολιτικών 
μεταξύ Ελλάδας και ΕΟΚ. Επρόκει- 
το για γενικές ρυθμίσεις, που όμως 
προκάλεσαν προβλήματα κατά την 
εφαρμογή τους, ιδιαίτερα στον αγρο¬ 
τικό τομέα. 

γ) «Αναπτυξιακή βοήθεια» απ’ την 
ΕΟΚ στην Ελλάδα. Με πρωτόκολλο 
προσαρτημένο στη Συμφωνία, δινό¬ 
ταν η δυνατότητα άντλησης απ’ το 
Ταμείο της ΕΟΚ 125 εκ. δολαρίων 
για παραγωγικές επενδύσεις μέσα σε 
μια 5ετία. 

ιςρειηνΕΟΚ 

Ελλάδα και Ευρωπαϊκή Ένωση \ 

/ς της Ελλάδας με την ΕΟΚ 


Μετά τη Συμφωνία, δεν εκδηλώθηκαν 
-τουλάχιστον άμεσα- ουσιαστικές ευνοϊ¬ 
κές επιδράσεις στις εξωτερικές εμπορικές 
συναλλαγές της Ελλάδας με την ΕΟΚ. Ο 
«δασμολογικός αφοπλισμός», που ξεκί¬ 
νησε για τα βιομηχανικά προϊόντα, δεν 
οδήγησε σε αύξηση των εξαγωγών τους, 
αφού τότε ελάχιστα τέτοια προϊόντα 
ήταν διαθέσιμα και κατάλληλα να διοχε- 
τευθούν στις αγορές της ΕΟΚ. Αλλά ούτε 
η μείωση των δασμών στα εισαγόμενα 
προϊόντα της ΕΟΚ επέφερε αισθητή αύ¬ 
ξηση των αντίστοιχων εισαγωγών. Αυτό 
που παρατηρήθηκε ήταν επιτάχυνση στις 
εισροές κεφαλαίων -ιδίως από τρίτες χώ¬ 
ρες-, λόγω του πλεονεκτήματος δασμο¬ 
λογικής ατέλειας που εξασφάλιζε η σύν¬ 
δεση για τα προϊόντα που προορίζονταν 
να εξαχθούν στην ΕΟΚ. Π.χ. αμερικάνι¬ 
κες πολυεθνικές ίδρυαν ελληνικές θυγα¬ 
τρικές, ώστε να διοχετεύουν τα προϊό¬ 
ντα τους στην ΕΟΚ «απ’ τα μέσα» (διαμέ¬ 
σου Ελλάδας), παρακάμπτοντας το κοινό 
εξωτερικό δασμολόγιο της ΕΟΚ προς τρί¬ 
τες χώρες. 

Η Συμφωνία δεν έφερε καμία κίνη¬ 
ση απ’ την πλευρά της ΕΟΚ για «εκδη¬ 
μοκρατισμό» της πολιτικής ζωής στην 
Ελλάδα, παρότι -όταν ενεργοποιήθη¬ 
κε- λειτουργούσαν ακόμα στρατοδικεία, 
υπήρχαν πολλοί πολιτικοί κρατούμενοι, 
καθεστώς εξοριών/εκτοπίσεων και γενι¬ 
κά «έκτακτων μέτρων», σε αντίθεση και 
με τυπικές αναφορές της ιδρυτικής συν¬ 
θήκης της ΕΟΚ. Πολύ περισσότερο δεν 
τέθηκε ο «εκδημοκρατισμός» ως όρος για 
τη σύνδεση. 

Το 1967, με την επιβολή της δικτατο¬ 
ρίας, η ΕΟΚ «πάγωσε» τη Συμφωνία, για¬ 
τί οι διεθνείς πολιτικοί και ταξικοί συσχε¬ 
τισμοί εκείνης της περιόδου δεν επέτρε¬ 
παν τη διαχείριση ενός τέτοιου «αγκα¬ 
θιού» στο εσωτερικό της (τυπικά, η ιδρυ¬ 
τική της συνθήκη αφορούσε κοινοβου¬ 
λευτικές δημοκρατίες). Η ισχύς της Συμ¬ 
φωνίας περιορίστηκε στην εφαρμογή 
των ρυθμίσεων της τελωνειακής ένωσης. 
Έτσι, τα 125 εκ. δολάρια, που προβλέπο- 
νταν απ’ το αρχικό χρηματοδοτικό πρω¬ 
τόκολλο της Συμφωνίας, δεν απορροφή- 
θηκαν πλήρως. [Ως το τέλος του 1966 
είχε εισπραχθεί μόνο το 55%, που κυρίως 
χρησιμοποιήθηκε απ’ το ελληνικό δημό¬ 
σιο για έργα αρδευτικά, οδοποιίας κ.λπ.] 

Το 1974, μετά την πτώση της χούντας 
και τις πρώτες εκλογές, δρομολογήθη¬ 
κε η διαδικασία πλήρους ένταξης της Ελ¬ 
λάδας στην ΕΟΚ. Στις 26 Νοέμβρη 1974, 
η κυβέρνηση Καραμανλή (ΝΔ) επέδω¬ 
σε υπόμνημα, όπου εξέθετε την πρόθεση 
«να δει την Ελλάδα μέλος της Κοινότη¬ 
τας, όσο το δυνατό συντομότερα». Το αί¬ 
τημα ένταξης υποβλήθηκε στις 12 Ιουνί¬ 
ου 1975. Οι διαπραγματεύσεις κράτησαν 
τρία χρόνια, καταλήγοντας το 1978 ότι 
από 1/1/1981 η Ελλάδα θα εντασσόταν 
στην ΕΟΚ ως πλήρες μέλος. Στο μεταξύ, 
είχε υπογραφεί (28 Φεβρουάριου 1977) 
από την κυβέρνηση της ΝΔ ένα δεύτερο 
χρηματοδοτικό πρωτόκολλο. 


Υποτέλεια 

ή αναβάθμιση; 


Η προοπτική σύνδεσης Ελλά- 
δας-ΕΟΚ προκάλεσε μεγά¬ 
λες συζητήσεις. Οι αντιρρή¬ 
σεις σχετίζονταν με τον δρόμο που 
έπρεπε ν’ ακολουθηθεί για να επιτευ¬ 
χθεί μια σταθερή ανάπτυξη, μια ανα¬ 
βάθμιση και «μεταμόρφωση» της ελ¬ 
ληνικής οικονομίας, ώστε να κλείσει 
ή να μετριάσει το χάσμα με τις ανε¬ 
πτυγμένες βιομηχανικές χώρες, ιδι¬ 
αίτερα της Ευρώπης. Είναι χαρακτη¬ 
ριστική η τοποθέτηση ενός κορυφαί¬ 
ου αστού οικονομολόγου της εποχής, 
του Αγγέλου Αγγελόπουλου: «Η Ελ¬ 
λάς δεν έπρεπε να ζητήση ακόμη την 
προσχώρησίν της εις την Κοινήν Αγο¬ 
ράν, πριν απόκτηση και αυτή μίαν σχε- 
τικώς σταθεράν παραγωγικήν διάρ- 
θρωσιν και διαδικασίαν.» (περιοδικό 
Νέα Οικονομία, 1959) 

Α υτή η αντίθεση στη σύνδε¬ 
ση, από αστική σκοπιά, βα¬ 
σιζόταν σε ρεαλιστικούς φό¬ 
βους. Το διεθνές «άνοιγμα» του ελ¬ 
ληνικού καπιταλισμού και η απώλεια 
του όπλου της δασμολογικής προ¬ 
στασίας, απειλούσαν ν’ αποδιαρθρώ¬ 
σουν την εγχώρια παραγωγή, που η 
ανάπτυξη της ήταν τότε ακόμα επι¬ 
σφαλής και περισσότερο προπολε¬ 
μικής φυσιογνωμίας. Π.χ. το 1961, η 
μέση επιβάρυνση των εισαγωγών απ’ 
την ΕΟΚ ανερχόταν στο 20% της δα¬ 
σμολογητέας και στο 12,5% της συνο¬ 
λικής τους αξίας. Με τη σύνδεση, μει¬ 
ώθηκε σταδιακά και έφτασε το 1981 
στο 5% της δασμολογητέας και στο 
3,3% της συνολικής αξίας των εισα- 
γομένων (το 1986 εξαλείφθηκε εντε¬ 
λώς). 

Π ολλές αρνητικές εκτιμήσεις 
θα δικαιώνονταν, τουλάχι¬ 
στον μερικά. Π.χ. αποδείχτη¬ 
κε ότι: (α) Τα οφέλη της ίδρυσης ελ¬ 
ληνικών θυγατρικών από πολυεθνικές 
ήταν περιορισμένα. Ενώ ελπιζόταν ότι 
θα είχαν εξαγωγικό προσανατολισμό, 
οι περισσότερες στοχέυσαν στην ελ¬ 
ληνική αγορά (εκτός της βιομηχανί¬ 
ας αλουμίνας και ορισμένων άλλων 
μεταλλευμάτων), με αποτέλεσμα τα 
οφέλη για το εμπορικό ισοζύγιο να 
περιοριστούν κυρίως στην υποκατά¬ 
σταση εισαγωγών, (β) Παρά την πολύ 
σημαντική εκβιομηχάνιση που ακο¬ 
λούθησε (τη μεγαλύτερη στην ιστορία 
του ελληνικού καπιταλισμού), αυτή 
δεν ξεπέρασε τα επίπεδα μιας εξαρτη¬ 
μένης μισοβιομηχανοποιημένης χώ¬ 
ρας. Εξαρτιόταν πάντα από εισαγόμε- 
νη τεχνολογία, κατά βάση δεν προχώ¬ 
ρησε σε κλάδους αιχμής(«ατμομηχα¬ 
νή» της οικονομίας ήταν περισσότερο 
οι κατασκευές/οικοδομή), το μέγεθος 
των βιομηχανικών μονάδων παρέμει- 
νε σχετικά μικρό σε διεθνή σύγκριση 
(π.χ. το ποσοστό της απασχόλησης σε 
μονάδες κάτω των 10 ατόμων την πε¬ 
ρίοδο 1961-73 ήταν υπερδιπλάσιο απ’ 


ό,τι στις δυτικοευρωπαϊκές χώρες). 

Γ ενικά, το μεταπολεμικό «μπουμ» 
του ελληνικού καπιταλισμού, 
αν και φυσικά ευνοήθηκε απ’ 
το διεθνές περιβάλλον, δεν οφείλεται 
κατά βάση στη σύνδεση με την ΕΟΚ, 
αλλά πρώτα απ’ όλα στην ενδογενή 
δυναμική της καπιταλιστικής συσ¬ 
σώρευσης στην Ελλάδα. 

Τ ο ίδιο όμως ισχύει και αντί¬ 
στροφα: είναι λάθος τα προ¬ 
βλήματα και όρια της μεταπο¬ 
λεμικής «άνθησης» του ελληνικού κα¬ 
πιταλισμού (μόνο ενδεικτικά αναφέ¬ 
ραμε ορισμένα παραπάνω) ν’ αποδο¬ 
θούν κυρίως στη «στρέβλωση» λόγω 
της σύνδεσης με την ΕΟΚ. Οφείλο¬ 
νται κυρίως στη λειτουργία του νό¬ 
μου της άνισης και συνδυασμένης 
ανάπτυξης, στην ιεραρχημένη θέση 
της Ελλάδας στο ιμπεριαλιστικό σύ¬ 
στημα και το διεθνή καταμερισμό 
εργασίας. Παρόμοια όρια συνάντη¬ 
σε η μεταπολεμική ανάπτυξη των πε¬ 
ρισσότερων εξαρτημένων μισοβιομη- 
χανοποιημένων χωρών, μάλιστα σε 
εντελώς διαφορετικές περιοχές (π.χ. 
Λατινική Αμερική). 

Ο ι άμεσες οικονομικές συνέ¬ 
πειες για ένα τμήμα της, δεν 
διέφευγαν απ’ την ελληνι¬ 
κή μπουρζουαζία. Π.χ. ο Παπαληγού- 
ρας χρησιμοποίησε ιδιαίτερα αιχμη¬ 
ρή γλώσσα για όσους κατέκριναν τη 
Συμφωνία, μιλώντας για «στρογγυ- 
λοκαθισμένους επιχειρηματίες», που 
συμμαχούσαν με την «άκρα αριστε¬ 
ρά», γιατί δεν ήθελαν να κοπιάσουν, 
να ρισκάρουν για να γίνουν ανταγω¬ 
νιστικοί! 

Ά λλωστε, καμία τέτοια στρα¬ 
τηγική δεν υλοποιείται χω¬ 
ρίς τριβές. Π.χ. ο αναπροσα- 
νατολισμός του ελληνικού εξωτερι¬ 
κού εμπορίου απ’ τις χώρες του «ανα¬ 
τολικού μπλοκ» (με τις οποίες ανα¬ 
πτυσσόταν) προς τη Δύση, αποτέ- 
λεσε αντικείμενο μακροχρόνιων δι¬ 
απραγματεύσεων και αντιθέσεων με 
την ΕΟΚ, που αντέδρασε στην πρό¬ 
θεση της κυβέρνησης Καραμανλή να 
ενθαρρύνει την καπνοκαλλιέργεια με 
στόχο τις εξαγωγές προς το «ανατολι¬ 
κό μπλοκ». 

Α ναμφίβολα, λοιπόν, το κυ¬ 
ρίαρχο τμήμα του αστικού 
μπλοκ δεν ήθελε τη σύνδεση 
λόγιο κάποιας μεταφυσικής ροπής 
προς την «ξενοδουλεία» ή επειδή με 
κάποιο ακατανόητο τρόπο δρούσε 
ενάντια στα ίδια τα συμφέροντά του. 
Επεδίωκε την αναβάθμισή του, μέσα 
απ’ τη σύνδεση με την καρδιά του 
υπό διαμόρφωση ευρωπαϊκού ιμπε¬ 
ριαλιστικού κέντρου. Ότι αυτό περ¬ 
νούσε μέσα απ’ την εξυπηρέτηση των 


ευρύτερων ιμπεριαλιστικών σχεδια- 
σμών, συνιστά ένα γενικό χαρακτη¬ 
ριστικό των πιο «προχωρημένων» απ’ 
τις εξαρτημένες αστικές τάξεις (δηλ. 
όχι μιας αποικίας/μισοαποικίας), που 
έχουν έναν σχετικό βαθμό αυτονομί¬ 
ας - και πάντως γνώριμο ιστορικό μο- 
τίβο για την ελληνική μπουρζουαζία. 
Έτσι, ήταν ριζικά λάθος η κριτική στη 
σύνδεση απ’ το ΚΚΕ/ΕΔΑ, που μιλού¬ 
σε για «εθνική προδοσία», στη βάση 
των ρεφορμιστικών κατασκευασμά¬ 
των και της προδοτικής πολιτικής του 
(«εθνική αστική τάξη», «εθνική δημο¬ 
κρατική αλλαγή» κ.λπ.). 

Α ν αυτός ο ταξικός υπολογι¬ 
σμός της ελληνικής μπουρ¬ 
ζουαζίας θ’ αποδεικνυόταν 
μακροπρόθεσμα σωστός, αυτό είναι 
ένα άλλο θέμα. Σήμερα, μπορεί κα¬ 
νείς εκ των υστέρων να κρίνει τη σύν¬ 
δεση σαν την αρχή μιας καταστροφι¬ 
κής πορείας. Ωστόσο, αυτό προϋπο¬ 
θέτει την ύπαρξη του μακρού κύματος 
κάμψης της παγκόσμιας οικονομίας 
μετά το 1973, μέσα στο οποίο όντως ο 
ελληνικός καπιταλισμός, σκληρά χτυ¬ 
πημένος, θ’ αποδεικνυόταν σταδια¬ 
κά ότι όχι μόνο δεν ισχυροποιούνταν 
αλλά και έχανε ακόμα περισσότερο 
απ’ την πρόσδεσή του στην ΕΟΚ και 
στην «ευρωπαϊκή πορεία», οπότε τα 
όποια προσδοκόμενα οφέλη μετατρέ¬ 
πονταν στο αντίθετό τους, σε ισάριθ¬ 
μους ακόμα πιο επιβαρυντικούς παρά¬ 
γοντες της κρίσης του (βλ. στο επόμε¬ 
νο άρθρο της σειράς). Π.χ. ο σταδια¬ 
κός αναπροσανατολισμός του ελληνι¬ 
κού εμπορίου απ’ τις ανατολικές αγο¬ 
ρές προς τη Δύση θ’ αποδειχτεί πράγ¬ 
ματι εξαιρετικά αρνητικός, ενώ η αδυ¬ 
ναμία υπεράσπισης της βιομηχανικής 
βάσης, χτυπημένης απ’ την κρίση, θα 
είναι πρόδηλη στο πλαίσιο των ντιρε¬ 
κτίβων της ΕΟΚ. 

Τ η δεκαετία του 1950 και το 
1961 (χρονιά της Συμφωνί¬ 
ας), όμως, το μεταπολεμικό 
μακρύ κύμα ανάπτυξης ήταν σε πλή¬ 
ρη εξέλιξη, ο ελληνικός καπιταλισμός 
αναπτυσσόταν και επομένως -πέρα 
απ’ το διεθνές πλαίσιο που την επέ¬ 
βαλλε- η ελληνική αστική τάξη (ή τα 
πιο δυναμικά κομμάτια της) είχε κάθε 
λόγο να ελπίζει ότι θα εκμεταλλευτεί 
τη σύνδεση με την ΕΟΚ για ν’ «απο¬ 
γειώσει» τον ελληνικό καπιταλισμό 
και να ισχυροποιηθεί απέναντι στο 
εργατικό κίνημα. Έτσι, η στρατηγική 
επιλογή της ελληνικής μπουρζουαζί¬ 
ας να συνδεθεί με την ΕΟΚ είχε ένα 
ξεκάθαρο ταξικό περιεχόμενο, σε τί¬ 
ποτα δεν είχε να κάνει «ξενοδου¬ 
λεία». Θα ήταν θέμα του εργατικού 
κινήματος ν’ αναδείξει την αντίθεση 
στην καπιταλιστική/ιμπεριαλιστική 
ΕΟΚ από μια αντικαπιταλιστική, διε- 
θνιστική σκοπιά. 

«Τελειώνει» (και) η χαλυβουργία 



_ ΑΠΟΛΥΣΕΙΣ 

ΣΤΗΝ ΤΡΟΜΟΚΡΑΤΙΑ * 

ΡΓΑΖΟΜΕΝΟΝ ΕΛΛΗΝ. ΧΑΛΥΒΟΥΡΓΙΑΣ I 


Η πολιτική των Μνημονίων φέρνει 
λουκέτα και στον κλάδο της χα¬ 
λυβουργίας, με τις 3 εταιρείες (Σι- 
δενόρ, Χαλυβουργική, Χαλυβουργία Ελλά¬ 
δας) να δηλώνουν επίσημα χρέη στις τρά¬ 
πεζες 1 δις Ευρώ, να θέτουν τους εργαζό¬ 
μενους σε διαθεσιμότητα και τα εργοστά¬ 
σια να λειτουργούν μόνο νυχτερινή βάρδια. 

Η εκβιομηχάνιση... 

Ο χάλυβας (κοινώς ατσάλι) είναι το πιο 
διαδεδομένο κατασκευαστικό υλικό μετά το 
σκυρόδεμα (μπετόν) και το ξύλο. Χρησιμο¬ 
ποιείται από την αρχιτεκτονική και τη ναυ¬ 
πηγική μέχρι την κατασκευή χειρουργικών 
εργαλείων. Είναι από τα σημαντικότερα βι¬ 
ομηχανικά υλικά και οι χαλυβουργίες ανή¬ 
κουν στη «βαριά βιομηχανία». Παλιότερα, η 
βιομηχανική παραγωγή μιας χώρας αξιολο¬ 
γούνταν από την παραγωγή της σε χάλυβα. 

Η Χαλυβουργική της οικογένειας Θε¬ 
όδωρου Αγγελόπουλου ξεκίνησε ως βιομη¬ 
χανία καρφιών το 1932 για να εξελιχθεί σε 
μικρό χαλυβουργείο στην Αθήνα το 1938. 
Το 1953, έθεσε σε λειτουργία νέες καμίνους 
ηλεκτρικού τόξου στην Ελευσίνα, που σύ¬ 
ντομα μεταβλήθηκαν σε πλήρως καθετο- 
ποιημένη σιδηρουργία-χαλυβουργία. Το 
1958, απέκτησε κάμινο ανοικτής εστίας τύ¬ 
που δίεηιεηδ-ΜαΓΐίη και το 1963 έθεσε σε 
λειτουργία την πρώτη υψικάμινο στην Ελ¬ 
λάδα και μεταλλάκτες τύπου ΕΌ. Το 1975, 
έθεσε σε λειτουργία και δεύτερη υψικάμι¬ 
νο, ανεβάζοντας την παραγωγική της δυνα¬ 
μικότητα σε 2,5 εκ. τόνους χάλυβα ετησίως. 
Το 1981, διέκοψε τη λειτουργία των υψικα¬ 
μίνων και συνέχισε την παραγωγή πλατέων 
και επιμηκών προϊόντων σε καμίνους ηλε¬ 
κτρικού τόξου. Συνέχιζε να παράγει επιμήκη 
προϊόντα στην Ελευσίνα, σε εγκαταστάσεις 
δυναμικότητας 500.000 τόνων. 

Το 1962, η οικογένεια Στασινόπουλου 
ίδρυσε τη Σιδενόρ, που το 1964 ξεκίνησε την 
παραγωγή μπετόβεργας και άλλων επιμη- 


κών προϊόντων στη Θεσσαλονίκη, στο εργο¬ 
στάσιο που για πολλά χρόνια ήταν γνωστό 
ως «εργοστάσιο Βιοχάλκο». Η λειτουργία 
του είναι σε ετήσια δυναμικότητα 600.000 
τόνων χάλυβα. Το 1996, η Σιδενόρ πήρε τις 
εγκαταλειμμένες εγκαταστάσεις της Με¬ 
ταλλουργικής Χάλυψ στον Αλμυρό Μαγνη¬ 
σίας με ετήσια δυναμικότητα 900.000 τό¬ 
νους. Για όλο τον περασμένο Μάρτιο, η λει¬ 
τουργία αυτής της μονάδας είχε ανασταλεί. 
Το 1963, η οικογένεια Μάνεση ίδρυσε την 
Χαλυβουργία Βόλου, που το 1974 μετονο¬ 
μάστηκε σε Θεσσαλική Χαλυβουργία. Οι 
εγκαταστάσεις της περιλαμβάνουν χαλυ¬ 
βουργείο στο Βελεστίνο Μαγνησίας (ετήσι¬ 
ας δυναμικότητας 700.000 τόνων) και ελα- 
σματουργείο στην Βιομηχανική Ζώνη Βό¬ 
λου. Το 2006, εξαγόρασε την Ελληνική Χα¬ 
λυβουργία στον Ασπρόπυργο Ελευσίνας και 
ο νέος όμιλος ονομάστηκε Χαλυβουργία 
Ελλάδος. 

Έτσι, η πορεία και οι «ναυαρχίδες» του 
κλάδου της χαλυβουργίας συμβολίζουν 
την μεταπολεμική εκβιομηχάνιση και ανά¬ 
πτυξη του ελληνικού καπιταλισμού -γι’ 
αυτό η σημερινή τους κατάσταση αποτυ- 
πώνει γλαφυρά και την πλήρη χρεοκοπία 
και εξελισσόμενη κατάρρευσή του. 

... και η κατρακύλα 

Οι μεγάλοβιομήχανοι εκβιάζουν με λου¬ 
κέτα, διαθεσιμότητες/απολύσεις, μείωση της 
παραγωγής και κλείσιμο μονάδων, μεταφο¬ 
ρά της έδρας τους (πραγματική ή ως απειλή) 
στο εξωτερικό κ.λπ., ώστε να συντριβούν 
όποια εργατικά δικαιώματα έχουν απομείνει 
αλλά και να παίρνουν ρεύμα για τις μονάδες 
τους σχεδόν τζάμπα απ’ τη ΔΕΗ. Ωστόσο, 
ακόμα και μ αυτές τις σκανδαλώδεις εύνοι¬ 
ες και «δώρα», φαίνεται πλέον ότι είναι αδύ¬ 
νατο να διατηρηθεί ο κλάδος - ή, αν αυτό γί¬ 
νει, θα είναι σε ριζικά συρρικνωμένα επίπε¬ 
δα. Πολύ απλά, κυριαρχεί ο νόμος του καπι¬ 
ταλιστικού κέρδους: αν η παραγωγική δρα¬ 


στηριότητα δεν αποδίδει αρκετό κέρδος (και 
δεν μπορεί ν’ αποδίδει, σε συνθήκες τέτοιας 
κρίσης και κατάρρευσης του ελληνικού κα¬ 
πιταλισμού), τότε πολύ απλά αυτή εγκατα- 
λείπεται, εργοστάσια κλείνουν και οι βιο- 
μήχανοι «πάνε γι’ άλλα», δηλ. για τις γνω¬ 
στές κερδοσκοπικές και παρασιτικές «επεν¬ 
δύσεις» - αδιαφορώντας αν έτσι η οικονομία 
και το βιοτικό επίπεδο γυρνάνε στη δεκαε¬ 
τία του ’30. Στη συγκεκριμένη περίπτωση, 
βοηθούμενοι κι απ’ τις κυβερνήσεις, «τε¬ 
λειώνουν» έναν κρίσιμο κλάδο, χωρίς να 
τους ζητηθεί κανένας λογαριασμός για τα 
κέρδη που συσσώρευσαν, πόσο πραγματι¬ 
κοί είναι οι ισολογισμοί τους, που πήγαν ή 
που λιμνάζουν τα κεφάλαιά τους κ.λπ. 

Σύμφωνα με τον επίσημο ισολογισμό της 
Χαλυβουργικής, οι πωλήσεις το 2012 ήταν 
μειωμένες κατά 70,62% σε σχέση με το 2011 
(57,23 εκ. ευρώ έναντι 194,77 εκ.). Οι μικτές 
ζημιές παρουσιάζουν αύξηση 21,19% (18,35 
εκ. ευρώ έναντι 15,14 εκ. πέρυσι). Το απα¬ 
σχολούμενο προσωπικό στο τέλος χρήσης 
του 2012 ήταν 462 άτομα (481 το 2011). 

Μέχρι το 2012 (που υπάρχουν στοιχεία), 
η αξία των εξαγωγών στη χαλυβουργία έχει 
υποχωρήσει στα 300 εκ. ευρώ έναντι 550 εκ. 
το 2011, ενώ τα προηγούμενα χρόνια οι εξα¬ 
γωγές είχαν προσεγγίσει το 1 δις. Με βάση 
τα επίσημα στοιχεία της Ένωσης Χαλυβουρ¬ 
γιών Ελλάδος, η συνολική παραγωγή το 
2012 έπεσε στον 1,050 εκ. τόνο από 1,610 εκ. 
τόνους το 2011 (-34,8%) και 2,5 εκ. τόνους 
το 2007 (-58%). 

Την τελευταία διετία, η Χαλυβουργία και 
η Χαλυβουργική στον Ασπρόπυργο έχουν 
ουσιαστικά αναστείλει τη λειτουργία τους. 
Η Χαλυβουργία στηρίζεται μόνο στο εργο¬ 


στάσιο του Βόλου. Η Χαλυβουργική βγάζει 
σε διαθεσιμότητα (μέχρι το τέλος Μαρτίου) 
σχεδόν το σύνολο των εργαζομένων (200 
από 263): θα τους καταβάλλεται το 50% 
του μισθού και 10% θα εισπράττεται μέσω 
του επιδόματος ανεργίας. Πριν από 8 μήνες, 
αποχώρησαν 148 εργαζόμενοι μέσω «εθε¬ 
λούσιας εξόδου», ενώ σ’ όσους παρέμειναν 
οι μισθοί μειώθηκαν 20%. 

Απεργία και Κατάληψη τώρα 
για Εθνικοποίηση χωρίς Αποζημίωση 

Η Πανελλήνια Ομοσπονδία Εργατο¬ 
ϋπαλλήλων Μετάλλου αρκέστηκε σε μια 
ανακοίνωση κατά των βιομηχάνων, ενώ η 
«ηγεσία» του ΠΑΜΕ είχε φροντίσει να οδη¬ 
γήσει σε αδιέξοδο την 9μηνη απεργία στη 
Χαλυβουργία το 2012. Αυτή η συνδικαλιστι¬ 
κή γραφειοκρατία δεν μπορεί και δεν θέλει 
να κάνει τίποτα. Οι εργαζόμενοι πρέπει να 
πάρουν την υπόθεση στα χέρια τους. Χρειά¬ 
ζεται άμεσα η κήρυξη πανελλαδικής κλαδι¬ 
κής απεργίας, με προοπτική έναν αγώνα δι¬ 
άρκειας - με την κατάληψη όλων των εργο¬ 
στασίων χαλυβουργίας, για την εθνικοποίη¬ 
σή τους χωρίς αποζημίωση και κάτω από ερ¬ 
γατικό έλεγχο. Για να μην αφή σου με τους 
άρπαγες καπιταλιστές και την εγκληματι¬ 
κή συγκυβέρνηση να ρημάξουν κι αυτά που 
έχουν απομείνει απ’ την παραγωγή. Για να 
κάνουμε ένα συγκεκριμένο βήμα για μια ερ¬ 
γατική διέξοδο απ’ την κρίση, μέσα απ’ την 
εθνικοποίηση των μεγάλων επιχειρήσεων 
και τομέων-κλειδιών της οικονομίας, που 
μπορεί να εγγυηθεί μόνο μια επαναστατική 
Κυβέρνηση των Εργαζομένων. 

Μ Βαγγέλης Κιτσώνης 


Τούρκοι αγωνιστές και πρόσφυγες 

Φρενίτιδα «αντιτροροκρατικών» διώξεων 


Σ τις 10/2, η Αντιτρομοκρατική 
χτύπησε «γιάφκα» (όπως την 
παρουσίασε) Τούρκων κουρδι¬ 
κής καταγωγής στην οδό Γεν¬ 
ναδίου στου Γκύζη. Συνελήφθησαν τέσσε¬ 
ρις Τούρκοι και κατασχέθηκε -πάντα σύμ¬ 
φωνα με την Αντιτρομοκρατική- οπλισμός 
και εκρηκτικά. Επίσης, τρεις ηλεκτρονικοί 
υπολογιστές, χάρτες της Αθήνας, της Αλε¬ 
ξανδρούπολης και της Τουρκίας, μπερεδάκια 
με το έμβλημα του ΌΗΚΡ-0 (Επαναστατι¬ 
κό Λαϊκό Κόμμα Μέτωπο) και φωτογραφικό 
υλικό της οργάνωσης, που Τουρκία, ΗΠΑ 
και Ε.Ε. έχουν βαφτίσει «τρομοκρατική» και 
«άκρως επικίνδυνη». 

Σύμφωνα με την Αντιτρομοκρατική, οι 
συλληφθέντες συνδέονται με το ΌΗΚΡ-Ο, 
ενώ ένας απ’ αυτούς θεωρείται ηγέτης του 
απ’ το 2008. Είχε συλληφθεί στην Τουρκία 
το 1999 για σειρά βομβιστικών επιθέσεων. 
Αφού εξέτισε την ποινή του, αποφυλακίστη¬ 
κε με περιοριστικούς όρους, αλλά σύντο¬ 
μα εξαφανίστηκε και έκτοτε κατηγορείται 
ότι διοικεί την οργάνωση από την Ελλάδα. 
Σε βάρος του εκκρεμούσε διεθνές ένταλμα 
σύλληψης. Ανακοινώθηκε ότι το ΌΝΑ του 
ταυτοποιήθηκε με γενετικό υλικό που βρέ¬ 
θηκε σε ιμάντα αντιαρματικής ρουκέτας, σε 
σημαιάκια με την ένδειξη ΌΗΚΡ-Θ και σε 
κινητό τηλέφωνο, τα οποία είχαν κατασχεθεί 
σε πλωτό σκάφος στην υπόθεση μεταφοράς 


όπλων στη Χίο, τον Ιούλιο του 2013. Για την 
ίδια υπόθεση είχαν συλληφθεί, μεταξύ άλ¬ 
λων, οι τρεις τούρκοι υπήκοοι -απεργοί πεί¬ 
νας- που καταζητούνταν από τις τουρκικές 
αρχές για συμμετοχή στο ΌΗΚΡ-Θ (Μεχμέτ 
Γιαϊλά, Χασάν Μπιμπέρ, Σινάν Οκτάι Οζέν). 
Το ίδιο ΌΝΑ ταυτοποιήθηκε με γενετικό 
υλικό που βρέθηκε σε άλλο σπίτι, σε αντικεί¬ 
μενα σχετιζόμενα με την έκρηξη στην Τριαν¬ 
δρία Θεσσαλονίκης (Οκτώβριος 2011). 

Σε βάρος των τεσσάρων ασκήθηκε δίω¬ 
ξη σε βαθμό κακουργήματος για: συγκρότη¬ 
ση τρομοκρατικής οργάνωσης με την επιβα- 
ρυντική κατηγορία της κατασκευής και προ¬ 
μήθειας εκρηκτικών υλών προς εξυπηρέτη¬ 
ση σκοπών τρομοκρατίας, τρομοκρατική 
πράξη με προμήθεια εκρηκτικών υλών, τρο¬ 
μοκρατική πράξη με διακεκριμένη περίπτω¬ 
ση όπλων, πλαστογραφία κατ’ εξακολούθη¬ 
ση, παράνομη είσοδος στη χώρα. 

Σε συνέντευξη τύπου της Επιτροπής Αλ¬ 
ληλεγγύης στους Πολιτικούς Κρατούμενους 
από την Τουρκία και το Κουρδιστάν, οι συ¬ 
νήγοροι των συλληφθέντων Αλέκα Ζορ- 
μπαλά και Γιάννης Ραχιώτης έκαναν έκκλη¬ 
ση για την προστασία τους, διότι αν εκδο- 
θούν στην Τουρκία η ζωή τους κινδυνεύει 
άμεσα. Οι συλλήψεις αυτές αποτελούν συνέ¬ 
χεια στο «πογκρόμ» -είπε χαρακτηριστικά ο 
Γ. Ραχιώτης- του ελληνικού κράτους εναντί¬ 
ον των τούρκων αγωνιστών. 


Σχεδόν όλοι οι τούρκοι πολιτικοί πρό¬ 
σφυγες στην Ελλάδα έχουν υποστεί τελευ¬ 
ταία απειλές, εφόδους σε σπίτια, εκδόσεις, 
απαγωγή (Μπουλούτ Γιαϊλά), προσαγω¬ 
γές, συλλήψεις και βασανιστήρια. Μέσα στο 
2013 έχουν γίνει 16 διώξεις και δίκες! Τις τε¬ 
λευταίες εβδομάδες παρατηρείται νέα έξαρ¬ 
ση δραστηριότητας της Αντιτρομοκρατι- 
κής. Στη Θεσσαλονίκη συνελήφθη ο Τσε- 
τίν Χασάν, με την κατηγορία ότι σχετίζεται 
με την έκρηξη στην Τριανδρία. Στις 8/2 συ¬ 
νελήφθη στο Ηράκλειο Κρήτης η κουρδικής 
καταγωγής Κοζάν Νιχαγιέτ, με ενεργοποίη¬ 
ση εντάλματος σύλληψης κακουργιοδικείου 
της Τουρκίας. Κατηγορείται για ένοπλη βία 
και κρατείται στις φυλακές Νεάπολης Λασι- 
θίου, σε αναμονή της δίκης για την έκδοσή 
της στην Τουρκία. Στις 22/1 συνελήφθησαν 
στη Θεσσαλονίκη οι Μεχμέτ Γιαμάν και Κα- 
ντίρ Καγιά, με βάση διεθνή εντάλματα. 

Οι συνήγοροι υποστηρίζουν ότι νομι¬ 
κά πρόκειται για μια υπόθεση οπλοκατοχής, 
που όμως, με εντολές των τούρκικων μυστι¬ 
κών υπηρεσιών αλλά και της αμερικανικής 
πρεσβείας, μετατράπηκε σε μεγάλο αριθ¬ 
μό κατηγοριών με προεξάρχουσα την «τρο¬ 
μοκρατική οργάνωση», χωρίς να υπάρχει το 
παραμικρό στοιχείο στη δικογραφία που να 
μπορεί να την υποστηρίξει. Στη δικογρα¬ 
φία δεν υπήρχε επίσημο έγγραφο ή έκθεση 
από το διαμέρισμα της Γενναδίου και εκ των 
υστέρων από την Αντιτρομοκρατική εστάλη 
εσπευσμένα ένα «ενημερωτικό σημείωμα», 
στην ουσία το Δελτίο Τύπου που είχε μοιρα¬ 
στεί μέρες πριν στους δημοσιογράφους. Ο 
Γ. Ραχιώτης κατήγγειλε επίσης βασανισμό 


για βίαιη απόσπαση ΌΝΑ -που απαγορεύε¬ 
ται από την ελληνική νομοθεσία-, καθώς και 
τα ειδικά σιδερένια κλουβιά στα οποία είχαν 
κλείσει τους κρατούμενους στην Αντιτρομο- 
κρατική και τα καψόνια που υφίστανται οι 
δικηγόροι όταν ζητούν να τους επισκεφτούν. 

Τούρκικα δημοσιεύματα αναφέρουν ότι 
η υπόθεση «βγήκε» ύστερα από συνεργασία 
της ΕΥΠ με την τούρκικη ΜΙΤ και τη ΟΙΑ, 
ενώ αφήνεται να διαρρεύσει ότι τους τέσσε¬ 
ρις συλληφθέντες ανέκριναν επί ελληνικού 
εδάφους πενταμελής ομάδα της ΜΙΤ και 
κλιμάκιο του ΕΒΙ και της ΟΙΑ στην Αθήνα. 

Δεν υπάρχει αμφιβολία. Τα «αντιτρομο- 
κρατικά» χτυπήματα αυτή την στιγμή δεν εί¬ 
ναι τυχαία, αλλά γίνονται στοχευμένα, για 
να δώσουν μια ανάσα στην καταρρέουσα 
συγκυβέρνηση, ενόψει των διπλών εκλο¬ 
γών του Μάη, να εμφανιστεί σαν δύναμη εγ¬ 
γύησης της «σταθερότητας» και «ασφάλει¬ 
ας» στη χώρα, από «τρομοκράτες» ή άλλες 
απειλές. Είναι κομμάτι του Κράτους Έκτα¬ 
κτης Ανάγκης - και το πιο πιθανό είναι, όσο 
προχωράμε προς τις εκλογές, η συγκυβέρ¬ 
νηση και οι κρατικοί μηχανισμοί να «βγά¬ 
λουν» και άλλες ανάλογες περιπτώσεις στην 
επιφάνεια. Το κίνημα πρέπει να σταματή¬ 
σει αυτή την κυβερνητική επιχείρηση τρομο¬ 
κράτησης και αποπροσανατολισμού του ελ¬ 
ληνικού λαού: να υπερασπίσει τα δημοκρα¬ 
τικά και ανθρώπινα δικαιώματα κάθε διωκό¬ 
μενου, να σταματήσει κάθε προσπάθεια να 
στηθούν δίκες και καταδίκες πάνω σε χαλ¬ 
κεία, να μην επιτρέψει την έκδοση αγωνι¬ 
στών που θα κινδυνεύσει η ζωή τους με βα¬ 
σανιστήρια και εκτελέσεις. 

Εργατική Πάλη 11 


Το τέλος της συγκυβέρνησης πλησιάζει 

Πριν λίγες μέρες , ο Σαμαράς εμφανίστηκε στην τηλεόραση από το Αγιο Όρος ψέλνοντας το «τίάτερ ημών». 
Προφανώς μ αυτό το γελοίο τρόπο ήθελε να δείξει στον ελληνικό λαό πόσο θεοσεβούμενος είναι , 

σε αντίθεση με τον Τσίπρα που φέρεται ότι είναι άθεος. 

■ Σωφρόνης Παπαδόπονλος 



Τ ις προάλλες, οι συνταξιού¬ 
χοι άκουσαν ότι από το Γε¬ 
νάρη θα δουν τις συντάξεις 
τους αυξημένες από 2 ως 70 
ευρώ, λόγω αλλαγής στην 
παρακράτηση φόρου στις επικουρικές! Στις 
26/2, περιστοιχιζόμενος από υπουργούς και 
άλλους κυβερνητικούς υπαλλήλους, δή¬ 
λωσε ότι το ελληνικό δημόσιο στα επόμε¬ 
να 25-30 χρόνια θα έχει έσοδα περίπου 150 
δις Ευρώ από την εκμετάλλευση των κοι¬ 
τασμάτων πετρελαίου και φυσικού αερίου! 
Κοιτάσματα που δεν έχουν ακόμη επιβεβαι¬ 
ωθεί, αν υπάρχουν, τι ποσότητας και ποιό¬ 
τητας είναι, αν είναι εκμεταλλεύσιμα... που 
στην καλύτερη περίπτωση θα χρειαστούν 
8-10 χρόνια για επιβεβαιωθούν όλα αυτά 
και αρκετά περισσότερα για να εξορυχτούν 
και να γίνουν εκμεταλλεύσιμα! Εδώ ο Σα¬ 
μαράς και οι παπαγάλοι του συμπεριφέρο- 
νται στον ελληνικό λαό όπως οι ευρωπαί- 
οι αποικιοκράτες στους ιθαγενείς «πουλώ¬ 
ντας τους καθρεφτάκια». Είναι βέβαιο ότι 
όσο πλησιάζουμε προς την ημερομηνία των 
διπλών εκλογών του Μαΐου, αυτές οι γε¬ 
λοιότητες, οι μεγαλοστομίες, οι ενέσεις αι¬ 
σιοδοξίας θα πληθαίνουν και είναι αδύνα¬ 
τον να φανταστεί κάποιος ως που θα φτά¬ 
σουν τα μυθεύματα της συγκυβέρνησης της 
συμφοράς και της καταστροφής. Όμως, την 
ίδια στιγμή που ο Σαμαράς και η ακροδεξιά 
ομάδα του πέφτουν όλο και περισσότερο σ’ 
αυτό το περίεργο μίγμα μεταφυσικού παρα¬ 
ληρήματος και γελοιότητας, η πραγματικό¬ 
τητα είναι αμείλικτη και δείχνει με τον κα¬ 
λύτερο τρόπο την πραγματική εικόνα του 
ελληνικού καπιταλισμού: α) Ανακοινώθηκε 
ότι κλείνουν δυο μεγάλες βιομηχανίες με¬ 
τάλλου, η Χαλυβουργία και η Χαλυβουργι- 
κή. Η δεύτερη ήταν ουσιαστικά το σύμβο¬ 
λο της βιομηχανοποίησης της χώρας από 
τις αρχές του περασμένου αιώνα! β) Όλες οι 
επιχειρήσεις ιχθυοκαλλιέργειας, πολύ ση¬ 
μαντικός κλάδος της ελληνικής οικονομί¬ 
ας, με σημαντική εξαγωγική παρουσία στην 
παγκόσμια αγορά και σχεδόν ο μοναδικός 
κλάδος που αναπτύχθηκε μετά την μετα¬ 
πολίτευση (συντηρούμενος από μια περίο¬ 
δο και μετά από τους μετανάστες), έχει κα- 
ταρρεύσει και μάλλον πάει για λουκέτο. 

Μετά την «Ελιά»... 

και έλληνας «Μπέπε Γκρίλο» 

Η κίνηση των «58», που παρουσιάστη¬ 
κε περίπου σαν σωτήρας και σαν κεντροα¬ 
ριστερά -ουσιαστικά ήταν γνωστοί νεοφι¬ 
λελεύθεροι της κλίκας των εκσυγχρονιστών 
του Σημίτη-, όπως ήταν επόμενο διαλύθη¬ 
κε, παρά τη λυσσασμένη υποστήριξη των 
ΜΜΕξαπάτησης.Έτσι, οι «58» ούτε την Ελ¬ 
λάδα έσωσαν, ούτε το ΠΑΣΟΚ και τον διε¬ 
φθαρμένο αρχηγό του, οι οποίοι έμειναν με 
την υποστήριξη-συμμαχία των ογκόλιθων 
της πολιτικής και της σταθερότητας Λοβέρ- 
δου, Μπίστη και Μόσιαλου! 

Μόλις όμως «ξεράθηκε» η Ελιά, παρου¬ 
σίασαν το «Ποτάμι» του γνωστού μνημονι- 
ακού Στ. Θεοδωράκη, που τα ΜΜΕξαπάτη- 
σης και τα παπαγαλάκια της συγκυβέρνη¬ 
σης παρουσιάζουν σαν «φρέσκο» πρόσωπο 
στην πολιτική και σαν κεντροαριστερό! Το 
«Ποτάμι» και τον κεντροαριστερό δημοσι¬ 
ογράφο έσπευσαν να χαιρετίσουν γνωστοί 
ακραίοι νεοφιλελεύθεροι και μνημονιακοί, 


όπως ο Πάσχος Μανδραβέλης, η Άννα Δια- 
μαντοπούλου... και οι αστέρες της κεντρο¬ 
αριστεράς Μπίστης, Τατσόπουλος κ.α.! Μια 
ματιά μόνο στην ιδρυτική διακήρυξη του 
«Ποταμιού» αρκεί να πείσει τον οποιονδή- 
ποτε για το ιδεολογικό πιστεύω του νέου 
«κόμματος»: 

- Απαγόρευση των διαδηλώσεων στο κέ¬ 
ντρο της Αθήνας 

- Δημιουργία ιδιωτικών ΑΕΙ 

- «Εκλογές κάθε τέσσερα χρόνια», ώστε οι 
κυβερνήσεις «να μην φοβούνται το πολιτι¬ 
κό κόστος» των αντιλαϊκών πολιτικών και 
επιλογών τους. Πρόταση που ισοδυναμεί με 
κοινοβουλευτική δικτατορία! 

- Κατάργηση των γεννήσεων με καισαρική! 

- Για το ζήτημα του χρέους, επαναλαμβά¬ 
νει με χοντροκομμένο τρόπο αυτά που λένε 
όλες οι μνημονιακές δυνάμεις: θα διαπραγ¬ 
ματευτούμε και «θα στείλουμε τους καλύτε¬ 
ρους διαπραγματευτές», πάντοτε σύμφωνα 
με τις επιταγές της Ε.Ε. «Η Ευρώπη είναι η 
οικογένειά μας», γι’ αυτό και θα πρέπει να 
«παρουσιαστούμε πιο Ευρωπαίοι από τους 
Ευρωπαίους»! 

- Για την «οικονομική» πολιτική, το ενδια¬ 
φέρον του επικεντρώνεται όχι στις επενδύ¬ 
σεις αλλά στους επενδυτές και «στο ρίσκο, 
τα λεφτά και τα κέρδη τους». Εκτός όμως 
από τους επενδυτές, «την Ελλάδα θα σώ¬ 
σει το χώμα, ο ήλιος και η θάλασσα», παρα- 
λείποντας τη γνωστή φράση των δεξιών και 
των παπάδων και ο «Θεός της Ελλάδας»! 

- Υπερασπίζεται τη θεωρία των δυο άκρων 
με το πιο χυδαίο τρόπο! 

- Προτείνει τη μείωση των βουλευτών(ί), 
προφανώς μιμούμενος τους ακροδεξιούς 
και ενισχύοντας μια απολιτική τάση. 

Τέλος, προτείνει την ενσωμάτωση κά¬ 
ποιων μεταναστών και το διώξιμο των υπο¬ 
λοίπων με τη γνωστή φράση των ακροδε¬ 
ξιών και χρυσαυγιτών «δεν χωράμε όλοι». 
Δε θα περίμενε κάποιος τίποτα καλύτερο 
από τον άνθρωπο που σε εκπομπή του υπε¬ 
ρασπίστηκε λυσσασμένα το Λιμενικό στο 
έγκλημα που διέπραξε στο Φαρμακονήσι, 
πνίγοντας τουλάχιστον 13 μετανάστες και 
άγνωστο πόσες εκατοντάδες και χιλιάδες 
στο παρελθόν. 

Το αστικό καθεστώς είναι γυμνό 

Όταν παρουσιάστηκαν οι «58» όλοι οι 
νεοφιλελεύθεροι παπαγάλοι τους έδιναν 
15-17% στις προσεχείς εκλογές, αλλά μέσα 
σε 2-3 μήνες διαλύθηκαν. Στο γλυκανάλα¬ 
το δεξιό/νεοφιλελεύθερο/κεντροαριστε- 
ρό δημοσιογράφο, αν και πιο συγκροτημέ¬ 
νοι μετά το φιάσκο των «58», του δίνουν 
5-10%! Αφού απέτυχαν να επαναφέρουν 
στα πολιτικά πράγματα τον Καρατζαφέρη, 


αφού οι «58» δεν μπόρεσαν να κάνουν απο¬ 
λύτως τίποτα, τώρα επιχειρούν μ ένα πρό¬ 
σωπο (προέρχεται από τους «58»), που το 
παίζει αριστεροδεξιός, δηλαδή ένας Μπέ¬ 
πε Γκρίλο. 

Η προώθηση/εμφάνιση του Στ. Θεο¬ 
δωράκη είναι μια απέλπιδα προσπάθεια 
της αστικής τάξης, των επιτελείων της και 
των ιμπεριαλιστών, ενόψει εκλογών και όχι 
μόνο, να παρουσιάσουν μια εναλλακτική 
λύση -όποιας ποιότητας κι αν είναι αυτή- 
απέναντι στην κατάρρευση (κοινωνική, 
πολιτική, εκλογική) των δυο αστικών κομ¬ 
μάτων (ΝΔ, ΠΑΣΟΚ), πυλώνων του αστι¬ 
κού καθεστώτος και της ιμπεριαλιστικής 
εξάρτησης - και φυσικά απέναντι στη θεα¬ 
ματική άνοδο των πολιτικών δυνάμεων του 
εργατικού κινήματος και ιδιαίτερα του ΣΥ- 
ΡΙΖΑ. Είναι σίγουρο ότι μέχρι τη μέρα των 
εκλογών θα προωθήσουν και άλλα κόμμα¬ 
τα τύπου «Ποταμιού», που θα ενισχύουν το 
απολιτικό πνεύμα (με το όνομα και τις δια¬ 
κηρύξεις τους), την αδιαφορία κ.λπ. με τα 
γνωστά «δεν υπάρχει μνημόνιο ή αντιμνη- 
μόνιο», «τέλος οι διαίρεση δεξιά ή αριστε¬ 
ρά» κ.λπ. 

Ωστόσο, οι «58», «Το Ποτάμι» και τα 
περίπου 14 αστικά κόμματα και κομματί- 
δια που δημιουργήθηκαν μετά τις εκλογές 
του Ιούνη 2012, δεν είναι μόνο αποτέλε¬ 
σμα της προσπάθειας της αστικής τάξης και 
των ιμπεριαλιστών να «σκαρώσουν» κάποια 
αστική εφεδρεία/εναλλακτική λύση. Το 
πρόβλημα είναι πιο σοβαρό και ανεξάρτητο 
από τη θέληση και πολλές φορές την κατα¬ 
νόησης της αστικής τάξης και των ιμπερια¬ 
λιστών. Γιατί, η κατάρρευση του ελληνικού 
καπιταλισμού και η διαχείριση της κρίσης 
προκαλούν όλο και οξύτερη πολιτική κρίση, 
θρυμματισμό του αστικού πολιτικού προ¬ 
σωπικού, νέες διαιρέσεις και ανακατατάξεις 
και ακόμη δημιουργούν συνθήκες όπου εμ¬ 
φανίζονται αντικειμενικά «πολιτικές» κινή¬ 
σεις και πρόσωπα προδήλως γελοία. 

Στην αγωνία τους να σώσουν το καθε¬ 
στώς, η αστική τάξη, οι ιμπεριαλιστές και 
η άθλια συγκυβέρνηση γίνονται πιο κυνι- 
κοί, επικίνδυνοι και βάρβαροι. Για να επιτύ¬ 
χουν τους στόχους τους, άμεσους αλλά και 
μελλοντικούς (σταθεροποίηση της κοινω¬ 
νικής και πολιτικής κατάστασης), πέρα από 
την ωμή βία των ΜΑΤ και των άλλων κα¬ 
τασταλτικών μέσων ή ακριβώς για να μπο¬ 
ρούν να τα δικαιολογήσουν, σχεδιάζουν 
και προετοιμάζουν κάθε ενέργεια που μπο¬ 
ρεί να τους βοηθήσει: ιδεολογική, πολιτι¬ 
κή, απολιτική, αποπροσανατολιστική, πα- 
ραπλάνησης του ελληνικού λαού κ.λπ. Χρό¬ 
νια τώρα προσπαθούν να ρίξουν το φταίξι¬ 
μο για την κρίση στους εργαζόμενους ιδιαί¬ 


τερα του δημόσιου τομέα, στην αριστερά, 
στις απεργίες, τους συνδικαλιστές... στο 
πελατειακό κράτος που οι ίδιοι δημιούργη¬ 
σαν, στους μετανάστες, ώστε να μπορέσουν 
να εκφοβίσουν, ουδετεροποιήσουν, αδρα- 
νοποιήσουν και αποπολιτικοποιήσουν τις 
μάζες και ιδιαίτερα τα μικροαστικά στρώ¬ 
ματα. Χρόνια τώρα προσπαθούν να δημι¬ 
ουργήσουν μια ενοχική και αμοραλιστική 
συνείδηση στις εργατικές και λαϊκές μάζες, 
ότι «φταίμε όλοι», «μαζί τα φάγαμε», «όλοι 
ίδιοι είναι» κ.λπ., σε μια προσπάθεια καλ¬ 
λιέργειας ενός πνεύματος απάθειας, μαται¬ 
ότητας και παραίτησης των μαζών από την 
πολιτική. Με λίγα λόγια, θέλουν να πετά- 
ξουν εκτός αγώνων και πολιτικής το 70% 
και πάνω του ελληνικού λαού. 

Όμως, ό,τι μέσα και να χρησιμοποιή¬ 
σουν, όσα «πάτερ ημών» και να ψάλουν, 
όσο πετρέλαιο και φυσικό αέριο (νέα εκ¬ 
δοχή του “δίκχεδδ δίοΓγ”) και αν «ανακαλύ- 
ψουν», η πολιτική τους είναι ένα οδοστρω¬ 
τήρας που σαρώνει, συνθλίβει και ρημάζει 
όχι μόνο τους μισθωτούς και συνταξιούχους 
αλλά και τη συντριπτική πλειοψηφία των 
μικροαστικών στρωμάτων. Όλο και περισ¬ 
σότερο, οι πάντες πια συνειδητοποιούν ότι 
όχι μόνο δεν υπάρχει επιστροφή στην προη¬ 
γούμενη κατάσταση, αλλά ότι το μέλλον θα 
είναι χειρότερο από το παρόν, τα μέτρα που 
έρχονται μετά τις εκλογές σε περίπτωση 
που διατηρηθεί στην εξουσία η ακροδεξιά 
ομάδα Σαμαρά-Βενιζέλου είναι πολύ χει¬ 
ρότερα απ’ αυτά που εφαρμόζονται σήμε¬ 
ρα. Η πολιτική τους ευνοεί τα πιο αρπακτι- 
κά κομμάτια της αστικής τάξης, τους τρα¬ 
πεζίτες, τους κερδοσκόπους, τους σύγχρο¬ 
νους μαυραγορίτες και τους ιμπεριαλιστές, 
δηλαδή όλους εκείνους που κερδίζουν από 
την ασυδοσία, την υπερεκμετάλλευση, την 
αυθαιρεσία, την απλήρωτη εργασία και που 
επιθυμούν αυτή η κατάσταση να συνεχιστεί 
και αν είναι δυνατόν να γίνει πιο ολοκλη¬ 
ρωτική. Ταυτόχρονα αυτοί είναι που τους 
υποστηρίζουν με νύχια και με δόντια. Όμως, 
όση υποστήριξη και να δίνουν στη συγκυ¬ 
βέρνηση, στους «58» και στο «Ποτάμι», το 
τέλος τους πλησιάζει. 

Αυτό το βλέπουν όλοι και φυσικά κι ο 
ΣΥΡΙΖΑ, γι’ αυτό, σαν κλασικό ρεφορμιστι¬ 
κό κόμμα που είναι, καταφεύγει όλο και πιο 
πολύ στις ρεαλιστικές προτάσεις, που είναι 
άχρηστες και σε τελευταία ανάλυση προ¬ 
τάσεις ήττας του κινήματος. Δεν μπορεί 
ένας δρόμος «αντινεοφιλελεύθερος», «υγι¬ 
ούς» καπιταλισμού με κοινωνικό πρόσημο, 
να πλασάρεται σαν καινούργιος και κυρίως 
σαν αποτελεσματικός που οδηγεί έξω από 
την κρίση. Κάτι τέτοιο για το εργατικό κί¬ 
νημα και την επαναστατική αριστερά, αλλά 
και για την ίδια την ιστορική εμπειρία, είναι 
αδύνατο και απολύτως λάθος. Δεν υπάρχει 
καμιά φιλεργατική διαχείριση της αγοράς 
και ειδικά σε περιόδους κρίσης, η διαχείρι¬ 
ση γίνεται αναγκαστικά αντεργατική. 

Η ουσία του προβλήματος βρίσκεται 
στην ενίσχυση των αγώνων των εργαζο¬ 
μένων, στην συγκρότηση μιας επαναστατι¬ 
κής πολιτικής (μεταβατικό πρόγραμμα) και 
στην οικοδόμηση ενός επαναστατικού κόμ¬ 
ματος ικανού να ανταποκριθεί στις παρού¬ 
σες συνθήκες και ανάγκες της εργατικής τά¬ 
ξης, των φτωχών λαϊκών στρωμάτων και της 
νεολαίας. 

ΚΥΠΡΟΣ 

Νέο, δολοφονικό «Σχέδιο Ανάν» 


Ε δώ και δύο μήνες έχουν ξεκινήσει συ¬ 
νομιλίες μεταξύ του προέδρου της Κυ¬ 
πριακής Δημοκρατίας, Αναστασιάδη, 
και του προέδρου των Τουρκοκυπρίων, 
Έρογλου, υπό την αιγίδα του ΟΗΕ (δη¬ 
λαδή πρωτίστως των αμερικάνων ιμπεριαλιστών και 
δευτερευόντως της Ε.Ε.). Οι συνομιλίες κατέληξαν 
στις 11/2 στο «Κοινό Ανακοινωθέν», που θέτει ένα 
αυστηρά δεσμευτικό πλαίσιο για τη συνέχισή τους. 
Ήδη απ’ αυτό το ανακοινωθέν διαφαίνεται καθαρά 
ότι η κατάληξη θα είναι ένα νέο και χειρότερο σχέδιο 
Ανάν. Επιπλέον, καθορίζεται ένα ασφυκτικό χρονοδι¬ 
άγραμμα που προεξοφλεί την «τιμωρία» της πλευράς 
που δεν θα διευκολύνει στην κατάληξη συμφωνίας. 

Η μεγάλη γεωστρατηγική-γεωπολιτική σημα¬ 
σία της Κύπρου έχει αναβαθμιστεί με τα κοιτάσματα 
υδρογοναθράκων που ανακαλύφθηκαν στην επικρά- 
τειά της αλλά και στην ευρύτερη περιοχή (Λεβαντί- 
νη). Τους τελευταίους μήνες, οι αμερικάνοι ιμπερια¬ 
λιστές ξεδιπλώνουν, με επιταχυνόμενους ρυθμούς, το 
σχέδιό τους. Στοχεύουν στη σταθεροποίηση των φι¬ 
λικών τους αραβικών καθεστώτων, στην ανατροπή- 
υποδούλωση των αντίθετων ή εχθρικών προς αυτούς 
και κυρίως στην κατάπνιξη της «αραβικής άνοιξης» 
και των εχθρικών τους οργανώσεων (Χεζμπολάχ του 
Λιβάνου, Χαμάς κ.α.). Κύριοι άξονες του σχεδίου είναι 
η ήδη συντελεσθείσα δικτατορία του Σίσι στην Αίγυ¬ 
πτο και η ανατροπή του Ερντογάν στην Τουρκία, για 
να ξαναδημιουργηθεί ο άξονας Τουρκίας-Ισραήλ-Αι- 
γύπτου, «σταθεροποιώντας» την περιοχή με βάση τα 
συμφέροντά τους. 

Για την επανευθυγράμμιση της Τουρκίας σ’ αυτό 
το σχεδιασμό, με την ανατροπή του Ερντογάν (είτε μ’ 
ένα ξεδόντιασμα και ταπείνωσή του), είναι αναγκαίο 
να της δοθούν ανταλλάγματα. Το σημαντικότερο θα 
είναι η Κύπρος (και πιθανόν το Αιγαίο). Έτσι, η κα¬ 
τάληξη της συμφωνίας ίσως καθυστερήσει (πέρα από 
άλλους παράγοντες και ειδικά την εξέλιξη των κινη¬ 
μάτων στην περιοχή) μέχρι να λυθεί για τις ΗΠΑ το 
πρόβλημα της Τουρκίας.Έτσι, η ιμπεριαλιστική «λύση 
του Κυπριακού», αν δεν αντισταθεί το εργατικό κί¬ 
νημα, σημαίνει υποδούλωση των ελληνοκυπρίων και 
των τουρκοκυπρίων. 

Ακριβώς δέκα χρόνια μετά την καταψήφιση από 
τους Ελληνοκύπριους του «σχεδίου Ανάν» (Απρίλιος 
2004), το τελευταίο αναβιώνει με το «Κοινό Ανακοι¬ 
νωθέν», αν και αυτό είναι, με ασάφειες και φραστικές 
αμφισημίες, πιο προσεκτικά διατυπωμένο. Αυτό διευ¬ 
κολύνεται από το γεγονός ότι αποτελεί τη βάση για 
την τελική συμφωνία, οπότε, για να χρυσωθεί το χάπι, 
μπορεί να «στρογγυλεύει» διατυπώσεις και ν’ «ανέ¬ 
χεται» κρίσιμες παραλείψεις. Ωστόσο, η τελική συμ¬ 
φωνία σίγουρα θα είναι ένα τρισχειρότερο «σχέδιο 
Ανάν»: 

(α) Το «σχέδιο Ανάν» προέβλεπε ένα αδύναμο και 
συμπληρωματικό ομοσπονδιακό κράτος με δύο ισχυ¬ 
ρά κράτη-συνιστώσες. Τα δύο κράτη-συνιστώσες θα 
είχαν κι αυτά τη δική τους ιθαγένεια, κυβέρνηση, βου¬ 
λή, δομή και αρμοδιότητες, χωρίς να υπεισέρχεται το 
ένα στο άλλο και κυρίως το ομοσπονδιακό στα κρά- 
τη-συνιστώσες. Τα ίδια λέει το «Κοινό Ανακοινω¬ 


θέν», μόνο που εδώ οι διατυπώσεις -αλλά όχι η ου¬ 
σία- είναι λιγάκι διαφορετικές. Π.χ. για το εξωτερι¬ 
κό θα υπάρχει μία ιθαγένεια και για το εσωτερικό δύο 
(ελληνοκυπριακή και τουρκοκυπριακή), που θα είναι 
συμπληρωματικές.Ή: θα υπάρχει μία (εθνική) κυριαρ¬ 
χία, που όμως «θα προέρχεται εξίσου από Ελληνοκύ¬ 
πριους και Τουρκοκύπριους». 

(β) Το «σχέδιο Ανάν» προέβλεπε την ύπαρξη ενός 
Ανώτατου Δικαστηρίου για να επιλύονται οι διαφο¬ 
ρές μεταξύ των δύο κοινοτήτων, που θα αποτελού¬ 
νταν από 4 ελληνοκύπριους, 2 τουρκοκύπριους και 3 
ξένους δικαστές, ενώ οι αποφάσεις θα λαμβάνονταν 
με απόλυτη πλειοψηφία. Το «Κοινό Ανακοινωθέν» 
προβλέπει κι αυτό ομοσπονδιακό δικαστήριο, χωρίς 
να μπαίνει σε λεπτομέρειες. 

(γ) Το «σχέδιο Ανάν» προέβλεπε η νέα ομοσπον¬ 
διακή Κύπρος να μην έχει στρατό παρά μόνο ελα¬ 
φρά εξοπλισμένη αστυνομία. Και το «Κοινό Ανακοι¬ 
νωθέν» προβλέπει το ίδιο, κατευθύνεται προς τα εκεί: 
ένα κράτος χωρίς στρατό, συνεπώς με κολοβή εθνική 
κυριαρχία. Γι’ αυτό ο δοσίλογος Αναστασιάδης προ¬ 
τείνει να γίνει η Κύπρος μέλος του ΝΑΤΟ. 

(δ) Στο «σχέδιο Ανάν», οι δύο αγγλικές βάσεις αυ- 
τονομούνταν και εγκαθιδρύονταν στην Κύπρο για 
πάντα. Το «Κοινό Ανακοινωθέν» ακόμη δεν ορίζει 
κάτι τέτοιο, για να μην προκαλέσει από τώρα ανησυ¬ 
χίες στους Κύπριους εργαζόμενους. 

Τέλος, το «Κοινό Ανακοινωθέν» δεν αναφέρει (δεν 
είναι η ώρα ακόμη...) θέματα όπως οι εδαφικές αλλα¬ 
γές, η μετακίνηση πληθυσμού μεταξύ των δύο κρα- 
τών-συνιστωσών, οι αποζημιώσεις των προσφύγων. 

Η στάση των κομμάτων 

Το ανακοινωθέν χαιρετίστηκε φυσικά θερμά 
από τους αμερικάνους και ευρωπαίους ιμπεριαλι¬ 
στές. Μέσα στην Κύπρο, το υποστηρίζουν όχι μόνο 
το ΔΗΣΥ του Αναστασιάδη αλλά και το «αριστε¬ 
ρό» ΑΚΕΛ (πάντα με κάποιους αστερίσκους) και δι¬ 
άφοροι «ριζοσπάστες». Θυμίζουμε ότι το ΑΚΕΛ ήταν 
στην αρχή υπέρ και του «σχεδίου Ανάν». Ενάντια είναι 
η ΕΔΕΚ και το ΔΗΚΟ, η οποία αυτή τη στιγμή συγκυ¬ 
βερνά με το ΔΗΣΥ. Όπως και να ’χει, η συγκυβέρνη¬ 
ση ΔΗΣΥ-ΔΗΚΟ θα αποδειχθεί αδύνατο να διαχει¬ 
ριστεί δύο προδοσίες: το Μνημόνιο και το νέο «σχέ¬ 
διο Ανάν». 

Στην Ελλάδα, οι δοσίλογοι Σαμαράς και Βενιζέλος 
δεν έχασαν την ευκαιρία να υποστηρίξουν το ανακοι¬ 
νωθέν. Η ελληνική αστική τάξη, εντελώς χρεοκοπη¬ 
μένη, εκδηλώνει τον πραγματικό της εαυτό: είναι δι¬ 
ατεθειμένη να ξεπουλήσει έλληνες και ελληνοκύπρι¬ 
ους εργαζόμενους, την Κύπρο και το Αιγαίο, μόνο 
και μόνο για να ευχαριστήσει τους ιμπεριαλιστές και 
να ελπίζει να σωθεί από την τούρκικη μπουρζουαζία. 
Από την άλλη, όμως, υπέρ (πάλι με κάποιες επιφυλά¬ 
ξεις) στέκεται και ο ΣΥΡΙΖΑ, όπως είχε κάνει και με το 
σχέδιο Ανάν. Κατά είναι το ΚΚΕ και οι ΑΝΕΛ. 

Η στάση των εργαζομένων και των 

λαϊκών στρωμάτων 

Οι εργαζόμενοι της Ελλάδας, της Τουρκίας και της 
Κύπρου (ελληνοκύπριοι και τουρκοκύπριοι) πρέπει ν’ 
αντιταχθούν σφοδρά στο «Κοινό Ανακοινωθέν» και 
όποια τελική συμφωνία γίνει πάνω σ’ αυτή την βάση, 
παλεύοντας: 

(α) Ενάντια στους ιμπεριαλιστές, αμερικάνους και 
ευρωπαίους, ενάντια στην υποδούλωση της Κύπρου. 

(β) Ενάντια στις αστικές τάξεις Ελλάδας και Τουρ¬ 
κίας, στις άρχουσες τάξεις (ελληνοκυπριακή και τουρ- 
κοκυπριακή), που για τα συμφέροντά τους δεν θα δι¬ 
στάσουν για άλλη μια φορά να τους διασπάσουν, ξε¬ 
πουλήσουν, εξαθλιώσουν. 

(γ) Για μια Ενιαία και Ανεξάρτητη Κύπρο, που μπο¬ 
ρεί να είναι μόνο σοσιαλιστική, μέσα στις Ενωμένες 
Σοσιαλιστικές Πολιτείες της Ευρώπης και της ευρύ¬ 
τερης περιοχής. 

Μ Ηρακλής Χριστοφορίδης 




στον κόσμο... 


ΙΣΠΑΝΙΑ 

Η «Πλατφόρμα των θυμάτων της υποθήκης» (ΡΑΗ), 
οργάνωση που μάχεται κατά των εξώσεων, συμπλήρω¬ 
σε ήδη 5 χρόνια δράσης. Το 2009, χιλιάδες άνθρωποι 
αδυνατούσαν να εξυπηρετήσουν τα δάνειά τους και 
ήταν αντιμέτωποι με τον κίνδυνο να χάσουν τα σπί¬ 
τια τους. Στις 22 Φλεβάρη 2009, μια χούφτα ανθρώπων 
πραγματοποίησε την πρώτη ανοιχτή λαϊκή συνέλευση 
για το πρόβλημα. Η πρωτοβουλία εξαπλώθηκε, μέσα 
και απ’ τους Ιη<ϋ§ηα(1θ5 («Αγανακτισμένοι»), περνώ¬ 
ντας και στις πρώτες πράξεις πολιτικής ανυπακοής. 

Τώρα πια, σε κάθε έξωση, δεκάδες συγκεντρώνο¬ 
νται έξω απ’ τα σπίτια, εμποδίζοντας αστυνομία και πυ¬ 
ροσβεστική να διώξουν τους ενοίκους. Παράλληλα, η 
ΡΑΗ καταλαμβάνει άδεια σπίτια, παραδίδοντάς τα σε 
άστεγους και πραγματοποιώντας δυναμικές παρεμβά¬ 
σεις στις τράπεζες, για να επιβάλλουν ευνοϊκές ρυθμί¬ 
σεις υπέρ των υπερχρεωμένων δανειοληπτών. 

Η ΡΑΗ αριθμεί 209 τοπικές συνελεύσεις, έχει απο¬ 
τρέψει 1.011 εξώσεις, έχει στεγάσει 1.049 άτομα και έχει 
φέρει τις εξώσεις στο επίκεντρο της πολιτικής συζήτη¬ 
σης. Η πιο πρόσφατη καμπάνια της πιέζει τους δήμους 
να επιβάλλουν πρόστιμα στα άδεια σπίτια (πράγμα που 
έχει περάσει μέχρι στιγμής σε 66 δήμους). Π.χ. στην Κα- 
ταλονία αποφασίστηκε να επιβάλλεται πρόστιμο στις 
τράπεζες, αν μετά από δύο χρόνια και ενώ δεν έχουν 
αξιοποιήσει τα κατασχεθέντα σπίτια, εξακολουθούν να 
τα κρατούν αχρησιμοποίητα, χωρίς να τα παραδίδουν 
στα δημοτικά προγράμματα κοινωνικής στέγης. 

Όλα αυτά ενώ στην Ε.Ε. υπάρχουν 11 εκ. ακατοί¬ 
κητα σπίτια, αριθμός διπλάσιος από εκείνο των αστέ¬ 
γων της ηπείρου, με την Ισπανία να κατέχει τα πρωτεία 
(3,4 εκ. άδεια σπίτια - Γαλλία 2,4 εκ., Ιταλία 2 εκ., Γερ¬ 
μανία 1,8 εκ., Πορτογαλία 735.000, Ηνωμένο Βασίλειο 
700.000, Ιρλανδία 400.000, Ελλάδα 300.000). 

ΚΑΤΑΡ 

Συγκλονίζει η έκθεση της ΜΚΟ «Συντονιστι¬ 
κή Επιτροπή Πραβάσι-Νεπάλι». Περισσότεροι από 
400 νεπαλέζοι εργάτες έχουν σκοτωθεί στα εργοτά¬ 
ξια του Κατάρ, όπου κατασκευάζονται οι υποδομές 
για το Παγκόσμιο Κύπελλο Ποδοσφαίρου του 2022. 
Επίσης, σύμφωνα με στοιχεία της ινδικής πρεσβείας, 
περισσότεροι από 450 ινδοί μετανάστες σκοτώθηκαν 
τα τελευταία δύο χρόνια. Στο μικροσκοπικό κρατίδιο 
του Κόλπου, με πληθυσμό κάτω των 2 εκ., αναμένε¬ 
ται μέχρι το 2022 να έχουν μεταναστεύσει 1 εκ. εργά¬ 
τες. Το 90% θα προέρχεται απ’ την Ινδία και ένα μεγά¬ 
λο ποσοστό από χώρες όπως το Νεπάλ, το Μπαγκλα¬ 
ντές, το Πακιστάν. Το εργασιακό σύστημα «καφάλα», 
που έχει επιβληθεί στη χώρα, είναι ένα δουλεμπορι¬ 
κό σύστημα με τους ατζέντηδες-δουλεμπόρους να 
κατάσχουν τα διαβατήρια των μεταναστών εργατών, 
ώστε οι τελευταίοι να είναι αδύνατο να φύγουν απ’ τη 
χώρα, ακόμη κι αν δεν πληρώνονται το μισθό τους. 

Σφοδρή επίθεση εναντίον των διοργανωτών του 
Παγκοσμίου Κυπέλλου 2022 εξαπέλυσε η Διεθνής 
Συνδικαλιστική Συνομοσπονδία (ΙΤΉΟ), χαρακτη¬ 
ρίζοντας «σκλάβους» τους εργάτες που απασχολού¬ 
νται στο Κατάρ, ενώ οι εκτιμήσεις της είναι πως μέχρι 
το 2022, 4.000 εργαζόμενοι θα χάσουν τη ζωή τους σε 
εργατικά ατυχήματα! Όμως κάθε προσπάθειά της για 
αλλαγή αυτής της κατάστασης έπεσε στο κενό, λόγω 
της άρνησης συνεργασίας των αρχών του Κατάρ.Έτσι, 
η ΙΤΉΌ απευθύνθηκε στην ΕΙΕΑ, που αρκέστηκε να 
δηλώσει: «Το Παγκόσμιο Κύπελλο προσφέρει μία με¬ 
γάλη ευκαιρία στην περιοχή να ανακαλύψει την ισχύ 
του ποδοσφαίρου ως πλατφόρμα θετικών κοινωνικών 
αλλαγών. Η ΕΙΕΑ υποστηρίζει τον σεβασμό των αν¬ 
θρωπίνων δικαιωμάτων ως αρχή και μέρος των δρα¬ 
στηριοτήτων της». Την περασμένη βδομάδα, το στέ¬ 
λεχος της Τέο Ζβάντζιγκερ απλώς δήλωσε ότι η ανά¬ 
θεση της διοργάνωσης στο Κατάρ ήταν μάλλον λά¬ 
θος. 

ΒΟΣΝΙΑ - ΕΡΖΕΓΟΒΙΝΗ 

Εξέργερση εργατικής και διεθνιστικής ελπίδας 



Α πό τις αρχές Φλεβάρη, μαζικές 
και δυναμικές διαδηλώσεις ξέ¬ 
σπασαν στη Βοσνία- Ερζεγοβί¬ 
νη. Πυροδότης ήταν οι απεργοί 
του εργοστασίου Όίΐα στην Τούζλα (μεγάλο 
βιομηχανικό κέντρο της πρώην Γιουγκοσλα¬ 
βίας). Στις 5/2 πραγματοποίησαν διαδήλωση, 
που αντιμετώπισε τη βίαιη αστυνομική κατα¬ 
στολή. Το γεγονός πυροδότησε ένα μαζικό 
κίνημα αλληλεγγύης, καταλήγοντας σε πυρ¬ 
πόληση του κυβερνητικού κτηρίου του κα¬ 
ντονιού της Τούζλα και παραίτηση της κυ¬ 
βέρνηση ύστερα από απαίτηση των διαδη¬ 
λωτών. Σύντομα οι διαδηλώσεις, συγκρού¬ 
σεις και παραιτήσεις τοπικών κυβερνήσεων 
επεκτάθηκαν σ’ όλη τη χώρα. Βασική αιτία 
είναι η τεράστια ανεργία (27,5%), οι σαρω- 
τικές ιδιωτικοποιήσεις, η φτώχεια και η τερά¬ 
στια διαφθορά του πολιτικού συστήματος. 

Η Βοσνία-Ερζεγοβίνη έγινε «ανεξάρ¬ 
τητη» μετά το 1992 και τη διάλυση της ενι¬ 
αίας Γιουγκοσλαβίας. Στην πραγματικότη¬ 
τα, είναι ένα ιμπεριαλιστικό προτεκτοράτο. 
Ήταν πεδίο σκληρών πολεμικών συγκρού¬ 
σεων στον πρώτο πόλεμο της Γιουγκοσλαβί¬ 
ας (1991-95 ) με 27.8000 νεκρούς. Έχει πλη¬ 
θυσμό περίπου 4 εκ.: 45% Βόσνιοι, 35% Σέρ- 
βοι, 15% Κροάτες (μουσουλμάνοι, ορθόδο¬ 


ξοι και ρωμαιοκαθολικοί αντίστοιχα). Είναι 
ομοσπονδία διαιρούμενη σε 10 καντόνια και 
στη Σέρβική Δημοκρατία. Το εργατικό κίνη¬ 
μα είναι βαθιά πληγωμένο απ’ την κατάρρευ¬ 
ση του 1991. Τα προβλήματα εντείνονται απ’ 
τις φυλετικές-θρησκευτικές διαφορές και 
βέβαια την επικυριαρχία και συνεχή ανάμιξη 
των ιμπεριαλιστών. 

Αυτοοργάνωση και αιτήματα 

Με προπύργιο την Τούζλα, το κίνημα δη¬ 
μιούργησε τα ρΐεηιππ (ολομέλειες), που εξα¬ 
πλώθηκαν στις σημαντικότερες πόλεις. Είναι 
λαϊκές συνελεύσεις, όπου όλοι λένε ελεύθε¬ 
ρα τη γνώμη του, αποφασίζουν με ψηφοφο¬ 
ρία και εκλέγουν εκπροσώπους-επιτροπές. 
Συμμετέχουν εκατοντάδες ή και χιλιάδες άν¬ 
θρωποι (κανένα δημόσιο κτήριο δεν χωρού¬ 
σε το πλήθος τις πρώτες μέρες), με πλειοψη- 
φία τους ανέργους και εργάτες. Σε κάποιες 
περιπτώσεις, ασκούν έλεγχο στην τοπική κυ¬ 
βέρνηση, όπως στην Τούζλα, όπου απαίτη¬ 
σαν αυτή να εκθέτει εβδομαδιαία σχέδια και 
αναφορές εργασίας! Στο Σαράγεβο, απαιτή¬ 
θηκε να μην συγκροτηθεί νέα τοπική κυβέρ¬ 
νηση μέχρι να συγκροτηθεί ρΐεηιιιη και να 
θέσει αιτήματα! 

Στα αιτήματα βρίσκουμε μεταξύ άλλων: 
αύξηση των θέσεων εργασίας, έρευνα για τη 
διαφθορά, κατάσχεση παρανόμως αποκτη¬ 
μένης ιδιοκτησίας, ακύρωση των νέων ιδι- 
ωτικοποιήσεων και επανεξέταση των πα¬ 
λιών, αποκατάσταση των εργατών των κα¬ 
τεστραμμένων επιχειρήσεων, πόροι για τις 
άνεργες μητέρες, αυξήσεις μισθών-συντά- 
ξεων, δημιουργία ανεξάρτητων συνδικάτων, 
δωρεάν υγεία. Στην Τούζλα, διατυπώνουν 
το αίτημα να επιστραφούν τα εργοστάσια 
στους εργάτες υπό δημόσιο έλεγχο και να 
ξαναρχίσει η παραγωγή. Ειδικά αυτό δείχνει 


την κατάρρευση των νεοφιλελεύθερων ιδεο¬ 
λογημάτων, που είχαν δηλητηριάσει την ερ¬ 
γατική τάξη. 

Από την πρώτη στιγμή, όλα τα ρΐεηιιηι 
απαιτούν πτώση της τοπικής κυβέρνησης, 
ενώ πολλά καλούν σε ανατροπή της κεντρι¬ 
κής κυβέρνησης. Στον πολιτικό λόγο των 
εξεγερμένων στοχοποιείται όμως όλο το πο¬ 
λιτικό σύστημα. Όταν τίθεται το θέμα της 
νέας εξουσίας, από την πλειοψηφία μπαίνει 
η σκέψη για κυβέρνηση με άφθαρτα, καθαρά 
και ικανά άτομα και σίγουρα όχι επαγγελμα- 
τίες πολιτικούς. Αυτό συμπληρώνεται με το 
αίτημα για περισσότερη και πραγματική δη¬ 
μοκρατία, για άμεσο έλεγχο της κυβέρνησης 
απ’ τα ρΐεηιιηι. 

Μορφές Πάλης - Καταστολή 

Πολλοί διαδηλωτές ξυλοκοπήθηκαν απ’ 
την αστυνομία και εκατοντάδες συνελήφθη- 
σαν, όμως απελευθερώθηκαν λόγω των δια¬ 
δηλώσεων αλληλεγγύης. Η καταστολή έκα¬ 
νε και τους διαδηλωτές έγιναν πιο μαχητι¬ 
κούς. Πολλές φορές έχουν αντιμετωπίσει 
με επιτυχία την αστυνομία, έβαλαν φωτιά 
σε κυβερνητικά κτήρια, ενώ απήγαγαν προ¬ 
σωρινά το δήμαρχο στο Μπρστσκο! Οι πο¬ 
λύμορφες δράσεις τους έχουν φέρει το ντό¬ 
πιο καθεστώς «στα γόνατα», προ των θυρών 
ξένης στρατιωτικής επέμβασης. Ο Βαλεντίν 
Ίνζκο, Ειδικός Εκπροσώπος της Ε.Ε. στη Βο¬ 
σνία-Ερζεγοβίνη, πρότεινε δημοσίως να 
χρησιμοποιηθεί το ΝΑΤΟ «για να επιστρέφει 
η χώρα στις δουλειές»! 

Η πλειοψηφία των αγωνιστών δεν ανή¬ 
κει σε κόμματα. Μικρές ομάδες αριστερών 
και αναρχοσυνδικαλιστών παίζουν ρόλο 
στις κινητοποιήσεις και την οργάνωση των 
ρΐεηπιη - και φαίνεται να ενισχύονται. Με¬ 
γαλύτερο ρόλο παίζουν ομάδες («εξέγερ¬ 


ση», «σοκ») που συγκροτήθηκαν στη διάρ¬ 
κεια της εξέγερσης μέσω διαδικτύου και τα 
ανεξάρτητα συνδικάτα (ειδικά στην Τούζλα). 
Ακόμα συμμετέχουν το Δίκτυο Γυναικών και 
η Ένωση Δημοσιογράφων. 

Πολύ σημαντικό είναι ότι η εξέγερση έχει 
έντονα αντιεθνικιστικό χρώμα. Αυτό σε μια 
χώρα και ευρύτερη περιοχή όπου ο εθνικι¬ 
σμός είναι το βασικό χαρτί όλων των ελίτ 
(σερβικών, κροατικών, βοσνιακών), που απ’ 
την αρχή της εξέγερσης επικαλούνται τα 
γνωστά «ξένα κέντρα»... Αυτές οι θεωρίες 
έγιναν γρήγορα ανέκδοτο. Τους απαντά το 
-διάσημο πια- πανό στο Μόσταρ: «Πεινάμε 
σε τρεις γλώσσες»! 

Οι κινητοποιήσεις συνεχίζονται, αλλά 
το πρώτο εξεγερτικό κύμα έχει κοπάσει. Τα 
πράγματα θα ήταν πολύ πιο ελπιδοφόρα αν 
υπήρχε κάποια καλύτερη οργανωτική και κι¬ 
νηματική εμπειρία, ιδιαίτερα κάποια αξιόλο¬ 
γη επαναστατική/κομμουνιστική δύναμη. 

Το κίνημα όμως φαίνεται να έχει ακό¬ 
μα πολλές δυνατότητες: σύμφωνα με δημο¬ 
σκοπήσεις έχει υποστήριξη του 93% των Βό¬ 
σνιων και συνολικά του 88% του πληθυσμού. 
Τα ρΐεηιιιπ είναι ένα καλό βήμα, αν δεν δη¬ 
λητηριαστούν από απομεινάρια αυταπατών 
για «τίμιους πολιτικούς», «ειδικούς» κ.λπ. 
Είναι δυνατό να δημιουργήσουν ένα κίνη¬ 
μα που θα μεταφέρει τις αρχές της εργατικής 
δημοκρατίας και της ενεργητικής κινητοποί¬ 
ησης σ’ όλη την κοινωνία.Ήδη έχουν βοηθή¬ 
σει να μετατοπιστεί το κέντρο των αποφάσε¬ 
ων προς στις μάζες. 

Βασικό καθήκον είναι η δημιουργία τέ¬ 
τοιων συνελεύσεων και στους χώρους εργα¬ 
σίας, και ο μετασχηματισμός τους στις οργα¬ 
νώσεις εκείνες που απαιτούνται για να έρ¬ 
θουν οι μάζες σε μια αποτελεσματική αντι¬ 
παράθεση με τους κυβερνώντες. Και αυτό 
προϋποθέτει καλύτερη οργάνωση, σχέδιο 
πρακτικό και πολιτικό, ενάντια στις δυνάμεις 
καταστολής, τις ντόπιες ελίτ αλλά και στους 
ιμπεριαλιστές. 

Μ Γιώργος Θ. 


ΙΤΑΛΙΑ 

Αντιδημοκρατικές πολιτικές εξελίξεις 


Ο ύτε ένας χρόνος δεν 
πέρασε από τις ιταλι¬ 
κές εκλογές, που εί¬ 
χαν αναδείξει κυβέρ¬ 
νηση τον συνασπισμό Δημοκρατι¬ 
κού Κόμματος (Λέτα) - Λαού της 
Ελευθερίας (Μπερλουσκόνι) - Επι¬ 
λογής Πολιτών (Μόντι). Αυτή η κυ¬ 
βέρνηση (πρωθυπουργός ο Λέτα) 
είχε αντικαταστήσει τον πραξικο¬ 
πηματικά διορισμένο πρωθυπουρ- 
γό-τραπεζίτη Μόντι (ο ιταλός Πα- 
παδήμος). Μέσα σ’ αυτό τον ένα 
χρόνο, ο Μπερλουσκόνι καταδι¬ 
κάστηκε για απάτες, η «συμμαχία» 
του διασπάστηκε και ο ίδιος απο¬ 
χώρησε απ’ την κυβέρνηση, ενώ 
παρέμειναν σ’ αυτή οι διασπασθέ- 
ντες με το όνομα Νέα Κεντροδε¬ 
ξιά υπό τον Αλφάνο. Το Φλεβάρη, 
μ’ ένα «βελούδινο» πραξικόπημα, 
η κυβέρνηση αντικαταστάθηκε με 
μια νέα, με πρωθυπουργό τον Ρέ- 
ντσι. 

Η κατάσταση του ιταλικού κα¬ 
πιταλισμού χειροτερεύει διαρκώς. 
Τα τελευταία χρόνια, το ΑΕΠ έχει 
συρρικνωθεί 10%, η βιομηχανική 
παραγωγή μειώθηκε 25%, το δημό¬ 
σιο χρέος ξεπέρασε τα 2 τρις ευρώ. 
Οι αντεργατικές πολιτικές φού¬ 
ντωσαν την ανεργία, τη μαύρη ερ¬ 
γασία, τη φτώχεια. Τα αστικά κόμ¬ 
ματα αδυνατούν να διαχειριστούν 


την κατάσταση, εγκλωβισμένα 
ανάμεσα στην οργή των λαϊκών 
στρωμμάτων και τις απαιτήσεις της 
Ε.Ε. και των καπιταλιστών. Το ιτα¬ 
λικό κεφάλαιο απαιτεί μια κυβέρ¬ 
νηση που θα συντρίψει κάθε εργα¬ 
τικό δικαίωμα, ώστε ο ιταλικός κα¬ 
πιταλισμός ν’ αποφύγει το φάσμα 
της χρεοκοπίας. Η όξυνση της κρί¬ 
σης αναβιώνει ακόμα και τις φασι¬ 
στικές συμμορίες. 

Οι απαιτήσεις του κεφαλαίου 
για νέα κυβέρνηση επιβλήθηκαν με 
την αλλαγή ηγεσίας στο Δημοκρα¬ 
τικό Κόμμα (ΔΚ). 

Ο Ρέντσι (γραμματέας του ΔΚ) 
έκανε πρόταση μομφής στον Λέτα 
μέσα στο κόμμα, κερδίζοντας με 
συντριπτική πλειοψηφία. Συμφώ¬ 
νησε με τους Μόντι και Αλφάνο τη 
συνέχιση της κυβερνητικής συνερ¬ 
γασίας, κανονίζοντας μαζί τους νέο 
υπουργικό συμβούλιο και έχοντας 
την έγκριση του προέδρου της δη¬ 
μοκρατίας Ναπολιτάνο, που εφαρ¬ 
μόζει κάθε φορά τις άνωθεν εντο¬ 
λές. Χωρίς να γίνει συνεδρίαση της 
βουλής, όπου ο Λέτα ν’ ανακοινώ¬ 
σει την παραίτηση της κυβέρνησής 
του, έγινε απευθείας ψηφοφορία 
για ψήφο εμπιστοσύνης στη νέα 
κυβέρνηση, την οποία αυτή κέρδι¬ 
σε σε Βουλή και Γερουσία. 

Αυτή η ταχύτατη, επί της ουσί¬ 


ας πραξικοπηματική, αλλαγή έγινε 
στο όνομα δημιουργίας μιας ευέλι- 
κτης-αποφασιστικής κυβέρνησης, 
που θα δράσει άμεσα για τη θερα¬ 
πεία των «ασθενειών» του ιταλικού 
καπιταλισμού και πάνω απ’ όλα 
ενάντια στους εργαζόμενους. 

Κυβέρνηση ταξικού πολέμου 

Ο Ρέντσι, μόλις 40 χρονών, εί¬ 
ναι δήμαρχος της Φλωρεντίας.Έχει 
σαν προσωπικό σύμβουλο τον χρη¬ 
ματιστή Σέρα, αποκαλούμενο και 
«ληστή των Νήσων Κέιμαν» (δι¬ 
εθνής φορολογικός παράδεισος). 
Στηρίζεται από γνωστούς τραπεζί¬ 
τες, βιομήχανους (Πιρέλι) και με- 
γαλοεπιχειρηματίες. Πριν κάνει την 
«κίνησή» του, συναντήθηκε με τον 
πρόεδρο του Συνδέσμου Ιταλών 
Βιομηχάνων και πήρε την έγκρι¬ 
σή του. Υπουργός Οικονομικών το¬ 
ποθετήθηκε ο Παντοάν, επικεφα¬ 
λής του ΟΟΣΑ και πρώην στέλε¬ 
χος του ΔΝΤ. 

Οι πρώτες εξαγγελίες των στε¬ 
λεχών της νέας κυβέρνησης σκια¬ 
γραφούν την πολιτική που θ’ ακο¬ 
λουθήσει. 

(1) Συνταγματικές αλλαγές και 

αλλαγή του εκλογικού νόμου: Θέ- 

λουν να καταργήσουν τη Γερου¬ 
σία και ν’ αφήσουν μόνο τη Βου¬ 
λή. Έτσι δεν θ’ ανησυχούν για πλει- 


οψηφίες και στα δύο σώματα, περι¬ 
ορίζοντας και τις επιλογές των ψη¬ 
φοφόρων. Επίσης, θα ζητήσουν αύ¬ 
ξηση του ορίου εισόδου στη Βουλή 
στο 8%, για ν’ αποκλείσουν πολλά 
κόμματα μικρής και μεσαίας απή¬ 
χησης, στοχεύοντας σε πιο συγκε¬ 
ντρωτικές και ελεγχόμενες κυβερ¬ 
νήσεις. Αντιδημοκρατικός είναι και 
ο νόμος για τις Ευρωεκλογές, που 
απαγορεύει τη συμμετοχή κομμά¬ 
των χωρίς κοινοβουλευτική αντι¬ 
προσώπευση (ζητάει χιλιάδες υπο¬ 
γραφές, που είναι αδύνατο να μα¬ 
ζευτούν από μικρές οργανώσεις/ 
κόμματα). 

(2) Φορολογία: Με μπροστά¬ 
ρη την Κεντροδεξιά, που αρνεί- 
ται κάθε φορολόγηση της μεγά¬ 
λης περιουσίας, ετοιμάζουν μείω¬ 
ση 10% της φορολογίας των επιχει¬ 
ρήσεων. Αυτό σημαίνει αυτόματα 
νέα αντιλαϊκά μέτρα για να καλυ¬ 
φθεί η «τρύπα» των εσόδων. Πόσο 
μάλλον που η πρώτη δήλωση του 
Παντοάν μιλάει για περιστολή των 
δημοσίων δαπανών ως πρώτη προ¬ 
τεραιότητα. 

(3) Εργασιακά: Σύσσωμη η αστική 
τάξη ζητάει συντριβή των μισθών. 
Εκβιάζουν μεταφέροντας εταιρείες 
ή τμήματά τους στο εξωτερικό (π.χ. 
Τελεπερφόρμανς (τηλεφωνικά κέ¬ 
ντρα) στην Αλβανία) - ή απειλώ¬ 
ντας και για μεταφορά της έδρας 
τους στο εξωτερικό (βλ. Φίατ). 

Επίσης, ο Ρέντσι προτείνει: οι 
νεοπροσληφθέντες εργαζόμενοι να 
μην αποκτούν στοιχειώδη εργασια¬ 


κά δικαιώματα, πριν περάσουν τρία 
χρόνια στην ίδια εταιρεία - να διευ¬ 
κολύνονται οι απολύσεις - να μει¬ 
ωθεί ο κατώτατος μισθός. Η κυ¬ 
βέρνηση ετοιμάζει την κατάργη¬ 
ση κάθε εργατικού δικαιώματος, 
το «ελεύθερο» στις επιχειρήσεις για 
μαζικές απολύσεις και επαναπρό- 
σληψη με αστείες αμοιβές, για να 
δίνουν τμήματα ολόκληρα σε ερ¬ 
γολάβους που πληρώνουν μισθούς 
Βαλκανίων. 

Το εργατικό κίνημα δίνει αγώ¬ 
νες, αλλά αυτοί παραμένουν χω¬ 
ρίς συντονισμό και ενοποίηση. Η 
αριστερά, ρεφορμιστική και «ριζο¬ 
σπαστική» είναι αναξιόπιστες ή και 
έχουν καταρρεύσει πλήρως, μετά 
τη συμμετοχή της Κομμουνιστι¬ 
κής Επανίδρυσης στην κυβέρνη¬ 
ση Πρόντι. Κόμματα διαμαρτυρίας 
σαν του Γκρίλο απέχουν έτη φωτός 
απ’ το να συνεισφέρουν στην ορ¬ 
γάνωση των αγώνων. Αναζητείται 
ένας νέος πόλος για τη συσπείρω¬ 
ση της εργατικής τάξης. Βέβαια, σ’ 
αυτή τη μάχη και η ιταλική μπουρ¬ 
ζουαζία μπαίνει τραυματισμένη και 
αναξιόπιστη: το 70% θεωρεί μη δη¬ 
μοκρατική την αλλαγή κυβέρνησης 
και σύντομα η κλίκα Ρέντσι θα γί¬ 
νει λαομίσητη όσο και των Σαμα- 
ρά-Βενιζέλου. Μπροστά σ’ αυτή 
την κατάσταση, το καθήκον οικο¬ 
δόμησης μιας νέας, ταξικής, επα¬ 
ναστατικής αριστερός αποκτά μια 
δραματική επικαιρότητα - όχι μόνο 
για την Ιταλία αλλά για όλη την 
Ευρώπη. 

Εκλογές στο Ελ Σαλβαδόρ 

Το ΓΝΙΙΝ ένα Ρήμα πριν ιην κυΡέρνηση 


Σ τις 2 Φεβρουάριου έγιναν προ¬ 
εδρικές εκλογές στο Ελ Σαλβα¬ 
δόρ, τη μικρότερη και φτωχότε¬ 
ρη χώρα της Κεντρικής Αμερι¬ 
κής. Εικοσιδύο χρόνια μετά τη 
λήξη του εμφυλίου πολέμου μεταξύ των μαρ¬ 
ξιστών ανταρτών του ΕΜΕΝ (Μέτωπο Φα- 
ραμπούντο Μαρτί για την Εθνική Απελευ¬ 
θέρωση (*)) και της ακροδεξιάς ολιγαρχίας 
που υποστηρίζεται από τις ΗΠΑ, η χώρα εί¬ 
ναι αντιμέτωπη με δυσθεώρητα οικονομικά 
και κοινωνικά προβλήματα. Είναι αναπόφευ¬ 
κτο η ίδια κοινωνική και πολιτική σύγκρουση 
που τη διαπερνάει διαχρονικά, μεταξύ «των 
λίγων που τα έχουν όλα και των πολλών 
που δεν έχουν τίποτα», να ξαναπολωθεί. Το 
ΕΜΕΝ, που μετά το 1992 είναι το μοναδικό 
αντιπολιτευτικό κόμμα απέναντι στην ακρο¬ 
δεξιά ολιγαρχία, βρίσκεται ένα βήμα πριν τη 
δεύτερη συνεχόμενη εκλογική νίκη. 

Κερδίζοντας το 49% των ψήφων, έναντι 
39% του δεξιού ΑΚΕΝΑ και 11,4% του κε- 
ντροδεξιού κόμματος Ενότητα, επικράτησε 
σε μια εκλογική καμπάνια αφόρητα πολω¬ 
μένη. Όμως, παρά τη μεγάλη διαφορά των 
δέκα μονάδων ο εκλογικός νόμος δεν δίνει 
τη δυνατότητα να σχηματιστεί κυβέρνηση 
και έτσι θα διεξαχθεί επαναληπτικός γύρος 
στις 9 Μαρτίου. 

Η δεύτερη νίκη για το ΕΜΕΝ είναι σχε¬ 
δόν βέβαιη. Το 2009 είχε κερδίσει το 51,3% 
των ψήφων και 35 από τους 84 βουλευτές 
στη Νομοθετική Συνέλευση, σχηματίζοντας 
κυβέρνηση με πρόεδρο τον Μαουρίσιο Φού- 
νες, έναν αριστερό πρώην δημοσιογράφο, 
και αντιπρόεδρο τον Σαλβαδόρ Σάντσες Σε- 
ρέν, πρώην διοικητή των αντάρτικων δυνά¬ 
μεων, ο οποίος ήταν επικεφαλής τους κατά 
τη διάρκεια των ειρηνευτικών διαπραγμα¬ 
τεύσεων με την κυβέρνηση το 1992. Σημε¬ 


ρινός υποψήφιος πρόεδρος και νικητής του 
«πρώτου γύρου», ο Σερέν και το κόμμα του 
βρίσκονται αντιμέτωποι με τη λυσσασμέ¬ 
νη προπαγάνδα των ΜΜΕ και το άσβηστο 
μίσος των γιάνκηδων καπιταλιστών και κα- 
ναλαρχών, που βλέπουν μία-μία τις πρώην 
«μπανανιές» τους να πέφτουν στα χέρια αρι¬ 
στερών κυβερνήσεων. 

Είναι χαρακτηριστικό πως το Ελ Σαλβα¬ 
δόρ (μαζί με το Ανατολικό Τιμόρ, το Εκου- 
αδόρ και τον Παναμά) έχει το αμερικάνικο 
δολάριο ως επίσημο νόμισμα και βρίσκεται 
κάτω από ασφυκτική οικονομική επιτήρηση 
και κηδεμονία των ΗΠΑ. Μέσω της ΘΑΕΤΑ 
(Συμφωνία Ελεύθερου Εμπορίου της Κεντρι¬ 
κής Αμερικής) υπάρχουν στη χώρα 15 «ελεύ¬ 
θερες ζώνες εμπορίου», όπου το αμερικάνι¬ 
κο κεφάλαιο και τα εμπορεύματά του είναι ο 
μόνος νόμος. 

Το 15,9% του ΑΕΠ της χώρας προέρ¬ 
χεται από τα εμβάσματα μεταναστών στις 
ΗΠΑ. Η μάστιγα της εγκληματικότητας 
οφείλεται στις ΗΠΑ. Οι δύο μεγάλες αντί¬ 
παλες συμμορίες, με πάνω από 60.000 μέλη, 
οι Μαία δαΙναίπκΕαδ (Μ5-13) και 18 δίτεεΐ - 
γέννημα θρέμμα της χαμένης γενιάς του εμ¬ 
φυλίου - έχουν τις ρίζες τους στις συμμορί¬ 
ες του Λος Άντζελες, όπου εντάσσονταν οι 
κεντροαμερικανοί μετανάστες για να επιβι¬ 
ώσουν. Το 60% των όπλων τους προέρχεται 
από τις ΗΠΑ. Με το νόμο της ζούγκλας που 
έχουν επιβάλει οι ιμπεριαλιστές, το Ελ Σαλ¬ 
βαδόρ είναι από τις πιο επικίνδυνες περιοχές 
του πλανήτη με έναν από τους υψηλότερους 
δείκτες κατοχής όπλων ανά κάτοικο στον 
κόσμο. Ο δείκτης ανθρωποκτονιών ήταν 
την τριετία 2009-11 από τους υψηλότερους 
στον κόσμο: 70 δολοφονίες ανά 100.000 κα¬ 
τοίκους (4.000 φόνοι τον χρόνο). Το 2012 οι 
ηγεσίες των δύο συμμοριών υπέγραψαν ανα¬ 


κωχή, κάτι που και η κυβέρνηση διευκόλυ¬ 
νε για να μειωθούν οι δολοφονίες. Το 2013 
ο δείκτης μειώθηκε στις 39 δολοφονίες ανά 
100.000 κατοίκους (2.200 φόνοι τον χρόνο). 

Στην Κεντρική Αμερική (43 εκατομμύ¬ 
ρια κάτοικοι), όπου ο μισός πληθυσμός ζει σε 
ακραία φτώχεια και υποσιτίζεται, μια μικρή 
ομάδα 1025 εκατομμυριούχων - 0,041% του 
πληθυσμού της περιοχής - συγκεντρώνει πε¬ 
ριουσία 137 δις δολαρίων, ενώ το ΑΕΠ της 
περιοχής το 2012 ήταν 172 δις. Στο Ελ Σαλ¬ 
βαδόρ, που μέχρι τις αρχές του 20ου αιώνα 
ήταν κάτω από τον οικονομικό και πολιτικό 
έλεγχο μιας κάστας 14 οικογενειών, οι ανισό¬ 
τητες είναι φαραωνικές. Το 2013 150 εκατομ¬ 
μυριούχοι, σε έναν πληθυσμό 6,2 εκατομμυ¬ 
ρίων, είχαν περιουσία 20 δις δολάρια, όταν το 
σαλβαδοριανό ΑΕΠ ήταν μόλις 23,8 δις. Το 
34,5% του πληθυσμού ζει κάτω από το όριο 
της φτώχειας και, σύμφωνα με τον ΟΗΕ, το 
60% των κατοικιών έχει βασικές ελλείψεις 
υγιεινής, καθαριότητας κ.λπ. Την πενταετία 
2005-2010 το Ελ Σαλβαδόρ είχε δείκτη γεν¬ 
νήσεων μόλις 22,8 ανά 1000 κατοίκους και 
τον υψηλότερο δείκτη θανάτων στην Κε¬ 
ντρική Αμερική, 5,9 ανά 1000 κατοίκους, ενώ 
το προσδόκιμο υγιούς ζωής είναι 57 έτη για 
τους άνδρες και 62 για τις γυναίκες. 

Ο εμφύλιος στο Ελ Σαλβαδόρ (1980- 
1992) ήταν από τους πιο σκληρούς και βά¬ 
ναυσους στην ιστορία. Η ντόπια ολιγαρχία, 
με την ανοιχτή στρατιωτική βοήθεια, εξοπλι¬ 
σμό και εκπαίδευση από τους Αμερικάνους, 
αδυνατώντας να νικήσει τους αντάρτες, διέ- 
πραξε μερικά από τα πιο επαίσχυντα και βά¬ 
ναυσα εγκλήματα στην ιστορία του 20ού αι¬ 
ώνα. Ο απολογισμός των συγκρούσεων ήταν 
πάνω από 70.000 νεκροί και 8.000 εξαφανι¬ 
σμένοι. Έγιναν αμέτρητες σφαγές αμάχων, 
ξεκλήρισμα ολόκληρων χωριών και περιο¬ 



χών, αποτέλεσμα μιας απάνθρωπης πολεμι¬ 
κής τακτικής γνωστής ως «ρημαγμένη γη», 
που είχε σκοπό να αφαιρέσει από το αντάρ¬ 
τικο την κοινωνική του βάση υποστήριξης. 
Έχουν καταγραφεί σφαγές όπως εκείνες στα 
χωριά Ελ Μοζότε και Ρίο Σουμπούλ, σε κα¬ 
θεμιά από τις οποίες δολοφονήθηκαν χί¬ 
λια άτομα. Μέχρι σήμερα καμιά έρευνα δεν 
έχει γίνει για αυτά τα εγκλήματα και κανένας 
δεν έχει τιμωρηθεί. Η ατιμωρησία επιβάλλε¬ 
ται από έναν νόμο του 1993, της κυβέρνησης 
του Αλφρέντο Κριστιάνι, που δίνει αμνηστία 
σε όλους τους εγκληματίες του πολέμου. 


[*/ Ο Φαραμπούντο Μαρτί ήταν επαναστά¬ 
της κομμουνιστής, σύμβολο των καταπιε¬ 
σμένων μαζών του Ελ Σαλβαδόρ. Ιδρυτής 
και ηγέτης του Κομμουνιστικού Κόμματος 
Ελ Σαλβαδόρ, ηγήθηκε μιας εξέγερσης στις 
22/1/1932 ενάντια στη στρατιωτική δικτα¬ 
τορία του Μαζί μιλιάν ο Μαρτίνες. Η εξέγερ¬ 
ση πνίγηκε στο αίμα και η αντίδραση έσφαξε 
πάνω από 30.000 αγρότες και εργάτες. Εκτε- 
λέστηκε την 1η Φλεβάρη του 1932, κρατώ¬ 
ντας ηρωική στάση απέναντι στους εκτελε¬ 
στές του. Για τη ζωή και τον ηρωικό του θά¬ 
νατο έμελλε να μείνει αθάνατος στη μνήμη 
του σαλβαδοριανού λαού. 

Ρ.Β. 


Ταϊλάνδη 

Ταραχές και πολιτικό αδιέξοδο 


Σ ε μια νέα περίοδο πολιτικής αστά¬ 
θειας και αδιεξόδου έχει μπει η Τα¬ 
ϊλάνδη. Οι πρόωρες βουλευτικές 
εκλογές που προκηρύχθηκαν και 
διεξήχθησαν στις 2 Φλεβάρη έχουν πάρει του¬ 
λάχιστον τρεις παρατάσεις και είναι άγνωστο 
πότε τελικά θα ολοκληρωθούν. Τις εκλογές 
προκήρυξε η πρωθυπουργός Γινγκλάκ Σινα- 
ουάτρα κάτω από την τεράστια πίεση που δέ¬ 
χθηκε από τις διαδηλώσεις που ξέσπασαν τον 
περασμένο Νοέμβρη. 

Οι αντικυβερνητικές διαδηλώσεις ξεκί¬ 
νησαν όταν η κυβέρνηση αρνήθηκε να ικα¬ 
νοποιήσει τα αιτήματα της αντιπολίτευσης, 
που ζητούσε παραίτηση της πρωθυπουργού, 
συγκρότηση μιας μεταβατικής κυβέρνησης 
και ενός μη εκλεγμένου «λαϊκού συμβουλί¬ 
ου» με μέλη που θα όριζε η αντιπολίτευση και 
το οποίο θα προχωρούσε σε μεταρρυθμίσεις 
πριν τη διεξαγωγή νέων εκλογών. Η κυβέρ¬ 
νηση τελικά δέχτηκε τη διεξαγωγή πρόωρων 
εκλογών απορρίπτοντας τα άλλα αιτήματα. 

Επικεφαλής της αντιπολίτευσης είναι το 
Δημοκρατικό Κόμμα, το οποίο έχει να κερδί¬ 
σει σε εκλογική αναμέτρηση εδώ και 20 χρό¬ 
νια και, αντιλαμβανόμενο ότι χωρίς μεταρ¬ 
ρυθμίσεις του εκλογικού νόμου θα χάσει στις 
εκλογές, ανήγγειλε ότι θα τις μποϋκοτάρει. 
Προσέφυγαν στην Εκλογική Επιτροπή ζητώ¬ 
ντας αναβολή των εκλογών, αλλά η επιτροπή 
απέρριψε το αίτημα. Οι οπαδοί της αντιπολί¬ 
τευσης προχώρησαν σε καταλήψεις δημόσι¬ 
ων κτηρίων και υπηρεσιών και σε αποκλεισμό 


μεγάλων δρόμων, παραλύοντας την πρωτεύ¬ 
ουσα της χώρας Μπανγκόκ. Έστησαν σκηνές 
σε κεντρικά σημεία της πόλης, απέκλεισαν τα 
σπίτια της πρωθυπουργού και άλλων μελών 
της κυβέρνησης και ανακοίνωσαν ότι θα τους 
διακόψουν την παροχή νερού και ηλεκτρικού 
ρεύματος. Εμπόδισαν ψηφοφόρους να εγ¬ 
γραφούν στους εκλογικούς καταλόγους, ενώ 
σε 28 περιφέρειες δεν έγινε δυνατή ούτε η κα¬ 
τάθεση των υποψηφιοτήτων. Την ημέρα των 
εκλογών δεν επέτρεψαν τη διεξαγωγή τους 
σε 69 περιφέρειες, κυρίως στις νότιες περιο¬ 
χές της χώρας. Συνολικά οι εκλογές δεν διε¬ 
ξήχθησαν στο 10% των εκλογικών κέντρων. 

Η κυβέρνηση απάντησε στο μποϋκοτάζ 
με την κήρυξη καθεστώτος «έκτακτης ανά¬ 
γκης», απαγορεύοντας τις διαδηλώσεις, τις 
δημόσιες συναθροίσεις, σε μερικές περιοχές 
ακόμα και την κυκλοφορία. Επέβαλε λογο¬ 
κρισία στα ΜΜΕ και φυλακίστηκαν στελέ¬ 
χη της αντιπολίτευσης χωρίς να τους απαγ¬ 
γελθούν κατηγορίες. Αρχικά η αστυνομία 
επέδειξε συγκρατημένη στάση στην επιβολή 
του καθεστώτος «έκτακτης ανάγκης», καθώς 
όμως υπήρχε ο κίνδυνος να πέσουν όλα τα 
κυβερνητικά κτήρια στα χέρια των διαδηλω¬ 
τών, οργανώθηκε η επιχείρηση «Αποστολή: 
Ειρήνη για την Μπανγκόκ», κατά την οποία 
μια δύναμη 15 χιλιάδων αστυνομικών ανα¬ 
κατέλαβε όλα τα δημόσια κτήρια και άνοιξε 
τις οδικές αρτηρίες. Στις συγκρούσεις μετα¬ 
ξύ διαδηλωτών και αστυνομίας τους τελευ¬ 
ταίους μήνες έχουν χάσει τη ζωή τους τουλά¬ 


χιστον 20 άνθρωποι και έχουν τραυματιστεί 
πάνω από 300. Η όλη κατάσταση έχει τινάξει 
στον αέρα την αξιοπιστία των εκλογών και εί¬ 
ναι πολύ αμφίβολο αν και πότε θα μπορέσει 
να συγκροτηθεί νέα κυβέρνηση. 

Η σύγκρουση μεταξύ κυβέρνησης και 
αντιπολίτευσης στην Ταϊλάνδη εκφράζει τη 
σύγκρουση μεταξύ δύο διαφορετικών μερί¬ 
δων της οικονομικής ελίτ της χώρας αλλά 
αποτελεί και μια στρεβλή μορφή της ταξικής 
πάλης. Το Δημοκρατικό Κόμμα είναι υπερσυ¬ 
ντηρητικό και αντιπροσωπεύει τα ανώτερα 
βασιλικά στρώματα και την πλούσια μεσαία 
τάξη, που επιζητούν να συνεχιστεί το σχεδόν 
φεουδαρχικό καθεστώς με το οποίο κυβερ¬ 
νούσαν τη χώρα και απομυζούσαν τον πλού¬ 
το της, ενώ η πλειονότητα του πληθυσμού ζει 
σε άθλιες συνθήκες. 

Το Ριιεα ΤΕώ (ΡΤ) της πρωθυπουργού 
Γινγκλάκ Σιναουάτρα είναι κόμμα της αστι¬ 
κής τάξης και σε καμία περίπτωση δεν θέλει 
ουσιαστικές αλλαγές του συστήματος, ούτε 
και την ανατροπή της βασιλικής εξουσίας. 
Αντιπροσωπεύει τη μερίδα της αστικής τά¬ 
ξης που, στην προσπάθειά της να πάρει την 
πολιτική εξουσία και να διατηρηθεί σε αυτήν, 
αναγνώρισε κάποιες ελευθερίες και δικαιώ¬ 
ματα στα πληβειακά στρώματα. Το 2001 το 
ΡΤ κέρδισε τις εκλογές υπό την ηγεσία του 
Θακσίν Σιναουάτρα, αδελφού της νυν πρω¬ 
θυπουργού, και εφάρμοσε κάποιες μεταρ¬ 
ρυθμίσεις, κυρίως στην υγεία και την παιδεία. 
Οργάνωσε ένα πρωτοβάθμιο σύστημα κα¬ 
θολικής και δωρεάν περίθαλψης, καθιέρω¬ 
σε τη δωρεάν πρωτοβάθμια και δευτεροβάθ¬ 
μια εκπαίδευση, χρηματοδότησε ένα πρό¬ 
γραμμα για τη στέγαση φτωχών και ενίσχυσε 


τους φτωχούς αγρότες μέσω κρατικών επιχο¬ 
ρηγήσεων. Ο Θακσίν, πλούσιος επιχειρηματί¬ 
ας ο ίδιος, ήταν θιασώτης της ελεύθερης αγο¬ 
ράς και των ιδιωτικοποιήσεων και γι’ αυτό, 
ενώ ήταν ιδιαίτερα δημοφιλής στις αγροτικές 
μάζες, έχασε την υποστήριξη των δημοσίων 
υπαλλήλων και έφερε τα σωματεία τους ενα¬ 
ντίον του. 

Το 2006 ο Σιναουάτρα ανατράπηκε με 
στρατιωτικό πραξικόπημα και αυτοεξορί- 
στηκε. Στις εκλογές του 2011 η αδελφή του, 
που είχε αναλάβει τα ηνία του κόμματος και 
η οποία κατηγορείται από το Δημοκρατικό 
Κόμμα ότι είναι μαριονέτα του αδελφού της, 
νίκησε και σχημάτισε κυβέρνηση. Σημαντι¬ 
κό ρόλο στην εκλογή της έπαιξε η συμμαχία 
«Κόκκινα Πουκάμισα», μια μορφή οργάνω¬ 
σης και αυτοοργάνωσης του κινήματος πα¬ 
ραπλήσια με το κίνημα των πλατειών, με αι¬ 
τήματα την παραίτηση του βασιλιά, τη φιλε¬ 
λευθεροποίηση της δημόσιας ζωής και τις οι¬ 
κονομικές μεταρρυθμίσεις προς όφελος των 
φτωχών. 

Ωστόσο, η Γινγκλάκ Σιναουάτρα και μέλη 
της κυβέρνησής της κατηγορούνται για αυ- 
ταρχισμό, διαφθορά και κατασπατάληση 
κρατικών χρημάτων σε σχέση με τις επιχορη¬ 
γήσεις των καλλιεργητών ρυζιού. Η κυβέρ¬ 
νηση κατηγορείται ότι αγόρασε την παραγω¬ 
γή τους σε τιμή 50% πάνω από την κανονι¬ 
κή τιμή της αγοράς, εξαγοράζοντας έτσι την 
ψήφο τους. Η Επιτροπή για την Καταπολέ¬ 
μηση της Διαφθοράς στην Ταϊλάνδη ανακοί¬ 
νωσε ότι πρόκειται να απαγγείλει κατηγορί¬ 
ες εναντίον της πρωθυπουργού, δημιουργώ¬ 
ντας έτσι το ενδεχόμενο ότι ακόμα και αν 
κερδίσει τις εκλογές θα είναι υπόδικη. 





























Μάρτιος 2014 


ΙΣΤΟΡΙΑ 


Εργατική Πάλη 15 


ΒΕΝΕΖΟΥΕΛΑ 

Νέα όξυνση έναν χρόνο μέτα το θάνατο το Τσάβες 


Σ τις 5 Μάρτη 2013, ο πρόε¬ 
δρος της Βενεζουέλας Ού- 
γκο Τσάβες έχασε τη μάχη 
με τον καρκίνο. Ο Τσάβες 
ήταν αξιωματικός στο σώμα 
των αλεξιπτωτιστών. Το 1992 προσπάθη¬ 
σε, χωρίς επιτυχία, να ανατρέψει την αντι¬ 
δραστική κυβέρνηση Πέρες. Αφού πέρασε 
δύο χρόνια στη φυλακή, οργάνωσε το «Κί¬ 
νημα για την Πέμπτη Δημοκρατία». Οι βάρ¬ 
βαρες νεοφιλελεύθερες πολιτικές, που βύθι¬ 
ζαν τον λαό της Βενεζουέλας στην εξαθλίω¬ 
ση, αλλά και η συνεπής παρουσία του Τσά¬ 
βες στους αγώνες, άνοιξαν τον δρόμο για τη 
θριαμβευτική εκλογή του στην προεδρία το 
1998. Παρότι βέβαια η κυβέρνησή του δεν 
ήταν σοσιαλιστική, έδωσε από την αρχή το 
στίγμα της προς όφελος των εργαζομένων 
και των φτωχών λαϊκών στρωμάτων: εθνι¬ 
κοποίηση της πετρελαϊκής βιομηχανίας και 
άλλων στρατηγικών τομέων, διανομή τσι- 
φλικιών σε φτωχούς αγρότες, δραστική μεί¬ 
ωση της ανεργίας και της φτώχειας, διαρκής 
ενίσχυση της δημόσιας υγείας και παιδείας, 
σύγκρουση με τις πολιτικές του αμερικάνι¬ 
κου ιμπεριαλισμού. Η Βενεζουέλα του Τσά¬ 
βες έγινε μόνιμος πόλος έλξης για κάθε προ¬ 
οδευτική κυβέρνηση και κίνημα στη Λατινι¬ 
κή Αμερική αλλά και ευρύτερα. Η πολιτική 
αυτή οδήγησε σε ραγδαία άνοδο της ταξι¬ 
κής αυτοπεποίθησης του προλεταριάτου της 
Βενεζουέλας, που προχώρησε ακόμα και σε 
εγχειρήματα εργατικού ελέγχου και αυτο¬ 
διαχείρισης. Ο ιμπεριαλισμός και η ντόπια 
αστική τάξη επιχείρησαν να ανατρέψουν τον 
Τσάβες με πραξικόπημα το 2002, το οποίο 
όμως τσακίστηκε από την άμεση και μαζι¬ 


κή αντεπίθεση της εργατικής τάξης και των 
φτωχών μαζών. Η εμπιστοσύνη του λαού 
εξασφάλισε στον Τσάβες άλλες δύο άνετες 
εκλογικές νίκες, το 2006 και το 2012. 

Ο θάνατός του προκάλεσε εύλογη ανη¬ 
συχία και αμφιβολία για το αν ο διάδο¬ 
χός του, Νικολάς Μαδούρο, θα ανταπεξέλ- 
θει στις τεράστιες δυσκολίες της σημερινής 
εσωτερικής και διεθνούς συγκυρίας. Στις 
νέες προεδρικές εκλογές τον Απρίλη του 
2013, ο Μαδούρο πέτυχε οριακή νίκη, με μό¬ 
λις 1,5% διαφορά από τον υποψήφιο της δε¬ 
ξιάς Ενρίκε Καπρίλες. Αυτό ενθάρρυνε τους 
καπιταλιστές να εντείνουν τις πιέσεις και τα 
σαμποτάζ εναντίον της κυβέρνησης. Ο Μα¬ 
δούρο εμφανίστηκε διατεθειμένος για ση¬ 
μαντικές παραχωρήσεις, που περιλάμβα¬ 
ναν χαλάρωση στον έλεγχο της ροής των 
κεφαλαίων, ακόμα και αλλαγές στην εργα¬ 
τική νομοθεσία προς όφελος των εργοδο¬ 
τών. Οι υποχωρήσεις του οδήγησαν σε πτώ¬ 
ση της υποστήριξης των μαζών προς την κυ¬ 
βέρνηση. Ωστόσο, το ντόπιο και ξένο κεφά¬ 
λαιο απέρριψε στην πράξη οποιονδήποτε 
συμβιβασμό. Το οικονομικό σαμποτάζ οξύν- 
θηκε στο έπακρο, με κύριο όπλο την εκτό¬ 
ξευση των τιμών και του πληθωρισμού με 
διάφορους τρόπους (τεχνητή έλλειψη αγα¬ 
θών λόγω συσσώρευσής τους σε αποθή¬ 
κες, μαύρη αγορά και κομπίνες με την ισοτι¬ 
μία του δολαρίου κ.α.). Ο Μαδούρο αποφά¬ 
σισε ν’ απαντήσει στις προκλήσεις των κα¬ 
πιταλιστών, με μαζικές κατασχέσεις προϊό¬ 
ντων και συλλήψεις κερδοσκόπων. Εξαιρετι¬ 
κά θετικό είναι επίσης το γεγονός ότι δεν πε¬ 
ριορίστηκε στη χρησιμοποίηση της αστυνο¬ 
μίας και του κρατικού μηχανισμού, αλλά ευ¬ 


νόησε και τη μαζική λαϊκή συμμετοχή στην 
προσπάθεια καταστολής της κερδοσκο¬ 
πίας, μέσω του φορέα ΙηάεραΒΐδ. Ανέκτη¬ 
σε έτσι την εμπιστοσύνη των εργαζομένων 
και των φτωχών, γεγονός που αποτυπώθηκε 
στις δημοτικές εκλογές του Δεκέμβρη, όπου 
οι κυβερνητικοί υποψήφιοι επικράτησαν με 
συνολική διαφορά κοντά στο 10%. 

Η νέα όξυνση το τελευταίο διάστημα 
προκλήθηκε απ’ τη λυσσασμένη αντίδραση 
της αστικής τάξης, με την αμέριστη υποστή¬ 
ριξη του ιμπεριαλισμού. Οι διαδηλώσεις και 
συγκρούσεις με την αστυνομία των υποστη- 
ρικτών της δεξιάς αντιπολίτευσης, με συμ¬ 
μετοχή κυρίως φοιτητών προερχόμενων 
από μεσαία αστικά στρώματα, συνοδεύο¬ 
νται από τη δράση συμμοριών ακροδεξιών 
τραμπούκων. Σε αρκετές γειτονιές στήνουν 
οδοφράγματα τα βράδια, καίγοντας κορ¬ 
μούς δέντρων, λάστιχα και κάδους απορριμ¬ 
μάτων, ενώ παράλληλα καταστρέφουν ια¬ 
τρικά κέντρα, δημόσιες υπηρεσίες, τις λαϊ¬ 
κές αγορές όπου πωλούνται προϊόντα σε χα¬ 
μηλές τιμές με καθεστώς διατίμησης, ακό¬ 
μα και πυλώνες ηλεκτρικής ενέργειας, βυθί¬ 
ζοντας στο σκοτάδι για ώρες πολλές περιο¬ 
χές. Φυσικά, δεν παραλείπουν να κατηγορή¬ 
σουν την κυβέρνηση για «ωμή βία και κατα¬ 
στολή» και για τα προβλήματα που δημιουρ- 
γούνται από τη δράση τους. Η προπαγάν¬ 
δα των ντόπιων και ξένων ΜΜΕξαπάτησης 
οργιάζει, παρουσιάζοντας ως «πειστήρια» 
της κυβερνητικής καταστολής φωτογραφί¬ 
ες όπου στην πραγματικότητα πρωταγωνι¬ 
στούν αστυνομικοί ενάντια σε λαϊκές κινη¬ 
τοποιήσεις στη Βουλγαρία (!), ενώ χρησιμο¬ 
ποίησαν ακόμα και φωτογραφία όπου τα ελ¬ 



ληνικά ΜΑΤ κλωτσούν τον γνωστό σκύλο 
«Λουκάνικο» σε διαδήλωση στην πλατεία 
Συντάγματος (!!). 

Η αντεπίθεση της αντίδρασης στη Βενε¬ 
ζουέλα εντάσσεται σε μια συνολική ένταση 
της επιθετικότητας του ιμπεριαλισμού, που 
αποδεικνύεται και από τα δραματικά γε¬ 
γονότα στην Ουκρανία και έχει τις θεμελι¬ 
ώδεις αιτίες της στα στρατηγικά αδιέξοδα 
που προκαλεί η παγκόσμια κρίση του καπι¬ 
ταλισμού και η σχεδόν βέβαιη νέα επιδείνω¬ 
σή της. Το βασικό δίδαγμα για την κυβέρ¬ 
νηση του Μαδούρο αλλά κυρίως για τις ερ¬ 
γαζόμενες μάζες της Βενεζουέλας και όλου 
του κόσμου είναι ότι η κρίση, ο πληθωρι¬ 
σμός και τα σαμποτάζ των καπιταλιστών 
δεν αντιμετωπίζονται απλά με μια «φιλο¬ 
λαϊκή» πολιτική στα πλαίσια του καπιταλι¬ 
σμού, αλλά με δραστικά αντικαπιταλιστικά 
μέτρα, εθνικοποίηση των τραπεζών και των 
βασικών τομέων της οικονομίας κάτω από 
εργατικό έλεγχο, μονοπώλιο του εξωτερι¬ 
κού εμπορίου, έλεγχο της ροής κεφαλαίων. 
Από την άλλη, η καταστολή των κερδοσκό¬ 
πων και των φασιστικών συμμοριών δεν γί¬ 
νεται με τους μηχανισμούς του αστικού κρά¬ 
τους αλλά με τη δημιουργία εργατικών πο¬ 
λιτοφυλακών και τον γενικό εξοπλισμό του 
προλεταριάτου. 

Μ Γιάννης Χαλάς 


την εξέγερση των Ζαπατίστας 



Τ ην πρωτοχρονιά του 2014, με 
ανακοίνωση του Υποδιοικητή 
Μάρκος, ο κόσμος μάθαινε για 
τη συγκρότηση και δράση, στο 
Μεξικό, στην επαρχία Τσιάπας, του Εθνικού 
Απελευθερωτικού Στρατού των Ζαπατίστας 
(ΕΖΕΝ). Μερικές χιλιάδες αυτόχθονες Ινδι¬ 
άνοι πήραν τα όπλα και διακήρυξαν τη «νέα 
έφοδο για την ανάκτηση της γης, για ελευ¬ 
θερία, αξιοπρέπεια, δικαιοσύνη». 

Τότε η ζαπατίστικη εξέγερση φαινόταν σαν 
τρέλα και παραφωνία, καθώς ο νεοφιλελευ¬ 
θερισμός επικρατούσε απόλυτα και διατυ¬ 
μπάνιζε το «τέλος της ιστορίας». Στις συν¬ 
θήκες ακραίων ανισοτήτων, όπως στο Με¬ 
ξικό, όμως, η εξέγερση πατούσε στη σκλη¬ 
ρή πραγματικότητα. Οι ιθαγενείς απαγορευ¬ 
όταν να περπατούν στα πεζοδρόμια πόλεων 
και χωριών, ενώ στις απέραντες γαίες των 
μεγαλογαιοκτημόνων «κασίκες» οι εργαζό¬ 
μενες γυναίκες (κατά κανόνα ινδιάνικης κα¬ 
ταγωγής) υπόκεινταν στο φεουδαρχικό δί¬ 
καιο της «πρώτης νύχτας του γάμου». 

Από τον Ζαπάτα στους Ζαπατίστας 

Το αίτημα για «γη και ελευθερία» διατυ¬ 
πώνεται, αλλάζει περιεχόμενο, υποχωρεί και 
επανέρχεται στη Λατινική Αμερική εδώ και 
αιώνες. Το πρόβλημα της αγροτικής μεταρ¬ 
ρύθμισης παραμένει αξεδιάλυτα δεμένο με 
το συνολικό πρόβλημα των ταξικών σχέσε- 


20 χρονιά απο 

ων, καθώς δεν μπόρεσε πλήρως να επιλυθεί 
παρά τις τεράστιες μεταβολές που έφερε η 
εξάπλωση του καπιταλιστικού τρόπου πα¬ 
ραγωγής. 

Στη Μεξικάνικη Επανάσταση του 1910 
(βλ. το εξαιρετικό βιβλίο του Αλφόνσο Τζίλι 
Η Μεξικάνικη Επανάσταση , εκδ. Κουκίδα), 
με επικεφαλής τους θρυλικούς Πάντσο Βίγια 
και Εμιλιάνο Ζαπάτα, η σύγκρουση μεταξύ 
των «κασίκες» απ’ τη μια και των εργατών 
γης, των αγροτών, του προλεταριάτου απ’ 
την άλλη, ήταν απόλυτη και το ζήτημα της 
εξουσίας είχε τεθεί σχεδόν αμέσως μετά την 
ανατροπή και εκδίωξη του δικτάτορα Πορ- 
φύριο Ντιάζ το 1911. Ο πρόεδρος Καράν- 
θα (άλλοτε σύμμαχος των Βίγια και Ζαπά¬ 
τα) συνεργάστηκε στενά με τον αμερικάνικο 
ιμπεριαλισμό, που εισέβαλε στη χώρα στη 
διάρκεια του Α' Παγκόσμιου Πολέμου - και 
κατάφεραν να καταστείλουν την επανάστα¬ 
ση. Τα στρατεύματα του στρατηγού Πέρ- 
σινγκ εξουδετερώνουν το στρατό του Βίγια, 
που πέφτει νεκρός το 1917, και με τη δολο¬ 
φονία του Ζαπάτα σε ενέδρα το 1919 ουσι¬ 
αστικά η επανάσταση τερματίζεται με νίκη 
των γαιοκτημόνων. Η επιρροή των επανα¬ 
στατικών ιδεών και πρακτικών των Ζαπά- 
τα-Βίγια, όμως, δεν εξαφανίστηκε ποτέ. 

Ο ΕΖΕΝ έδρασε ανοιχτά για πρώτη φορά 
την 1η Γενάρη του 1994, εναρκτήρια ημερο¬ 
μηνία ισχύος της ΝΑΕΤΑ, της «περιφερεια¬ 
κής ολοκλήρωσης» της Βορείου Αμερικής με 
τη ζώνη ελεύθερων εμπορικών συναλλαγών. 
Η ΝΑΕΤΑ όξυνε περαιτέρω τις ήδη αβυσ¬ 
σαλέες ανισότητες στο Μεξικό. Τα αμέσως 
επόμενα χρόνια, τα ποσοστά της φτώχειας 
(σ’ αυτή τη χώρα των 100 εκ. κατοίκων) θα 
έφταναν ως και το 75%. Το ποσοστό αναλ¬ 
φαβητισμού ήταν πάνω από 10%, αλλά στις 


κοινότητες των Ινδιάνων πάνω από 50% και 
το 75% των παιδιών των Ινδιάνων δεν τε¬ 
λειώνουν ούτε καν την πρωτοβάθμια εκπαί¬ 
δευση. Το 86% της παιδικής θνησιμότητας 
οφείλεται σε απλές εντερικές διαταραχές, 
ενώ το 60% των παιδιών υποσιτίζεται. 

Η εξαθλίωση οδήγησε τελικά στην ένο¬ 
πλη σύγκρουση με την κεντρική ομοσπονδι¬ 
ακή κυβέρνηση του Μεξικού, σαν μόνο τρό¬ 
πο επιβολής των αιτημάτων τους σ’ ένα διε¬ 
φθαρμένο πολιτικό προσωπικό και απέναντι 
στην κρατική και παρακρατική καταστολή 

Το ζαπατίστικο κοινωνικό εγχείρημα 

Οι αντιφάσεις σ’ αυτή την 20ετή πορεία 
των Ζαπατίστας, στο εγχείρημά τους για 
νέες μορφές κοινωνικής οργάνωσης και δια¬ 
κυβέρνησης, καθώς και οργάνωσης της πα¬ 
ραγωγής, έχουν αγγίξει πολλά φλέγοντα ζη¬ 
τήματα. 

Η αρχική ένοπλη σύγκρουση του ΕΖΕΝ 
με την κυβέρνηση υποχώρησε έπειτα από 
μια διαδικασία διαλόγου, για την αυτονο¬ 
μία και την αναγνώριση συνταγματικών δι¬ 
καιωμάτων ισότητας στους ιθαγενείς, ιδίως 
μετά τις Συμφωνίες του Σαν Αντρές το 1996. 
Η κυβέρνηση τελικά πρόσφερε μόνο κάποια 
ψίχουλα στους εργάτες γης, οδηγώντας τον 
ΕΖΕΝ σε διακοπή των συνομιλιών και σ’ 
έναν πόλεμο χαμηλής έντασης, που βρίσκε¬ 
ται σε εξέλιξη και σήμερα. 

Σταδιακά, ο ΕΖΕΝ διαχωρίστηκε σε 
στρατιωτικό και πολιτικό σκέλος, με το πρώ¬ 
το ν’ αποσύρεται στις ζούγκλες και τα βου¬ 
νά της Τσιάπας. Το δεύτερο χτίστηκε με τις 
αποκαλούμενες «Βάσεις Στήριξης» και τα 
«Συμβούλια Καλής Διακυβέρνησης», που 
έχουν μετεξελιχθεί σ’ ένα σύστημα αυτοδιοί¬ 
κησης και συντονισμού των 38 ορεινών δή¬ 


μων της Τσιάπας, που βρίσκονται υπό ζαπα- 
τίστικο έλεγχο. 

Το 2005, μετά την επονομαζόμενη «6 η Δι¬ 
ακήρυξη της ζούγκλας Λακαντόνα», το πο¬ 
λιτικό μέτωπο διευρύνθηκε με οργανώσεις, 
συλλογικότητες, φορείς και προσωπικότη¬ 
τες, υπό την ονομασία «Αλλη Εκστρατεία». 
Επιδίωξη ήταν μια πλατιά συσπείρωση πάνω 
σε μια μίνιμουμ ιδεολογικοπολιτική συμφω¬ 
νία, με αποφάσεις από συνελεύσεις και ενερ¬ 
γή συμμετοχή όλων, με εναλλαγή και άμεση 
ανακλητότητα στις θέσεις ευθύνης. Το 2006, 
η «Άλλη Εκστρατεία» απέκτησε σημαντικές 
διεθνείς διαστάσεις και απήχηση. 

Μεγάλη αδυναμία των Ζαπατίστας πα¬ 
ραμένει η έλλειψη ενός επαναστατικού προ¬ 
γράμματος, που θα συνδέει τη σύγκρουση 
με την κυβέρνηση με το ζήτημα της σοσιαλι¬ 
στικής επανάστασης. Επίσης, η αποσπασμα¬ 
τική αντιμετώπιση της κοινωνικής οργάνω¬ 
σης με την προβολή των «κομμουνιστικών 
αυτόνομων νησίδων» στα πλαίσια του καπι¬ 
ταλισμού. 

Ωστόσο, αξίζουν την αμέριστη αλληλεγ¬ 
γύη του εργατικού κινήματος και των επα¬ 
ναστατών. Έδωσαν ένα από τα πρώτα ρα¬ 
πίσματα στο νεοφιλελευθερισμό, την επο¬ 
χή που έμοιαζε παντοδύναμος, εμπνέοντας 
χιλιάδες κόσμου και αγωνιστών. Ενώ έχουν 
και μετρήσιμα αποτελέσματα σε ζωτικά κοι¬ 
νωνικά θέματα (παιδική θνησιμότητα, αναλ¬ 
φαβητισμός, υγειονομική περίθαλψη, ισό¬ 
τητα των δύο φύλων, πρόσβαση των ιθαγε¬ 
νών σε υγεία και εκπαίδευση, αδερφική συ¬ 
νύπαρξη 57 ινδιάνικων φυλών με 92 διαφο¬ 
ρετικές γλώσσες), που αποτελούν κίνητρα 
έμπνευσης και αγώνα. 

Μ Βασίλης Ζόγκας 

Νέοο Ψυχρόο Πόλεμοο στην Ουκρανία 

Όχι στους ιμπεριαλιστές ϋ-ΗΠΑ κπι Ρωσίας 

Κάτω οι ιρασίστες 

■Κώστας Δίκαιος 


Ι Οι μαζικές κινητοποιήσεις, κύρια στη 
δυτική Ουκρανία, είχαν ως βάση την 
άθλια οικονομική κατάσταση και τη 
σαπίλα της κυβέρνησης Γιανουκόβιτς, που 
προεδρεύει απ’ το 2010 βουτηγμένος στα 
σκάνδαλα, τον άκρατο πλουτισμό, την απί¬ 
στευτη μεταφορά πλούτου στους «ολιγάρ- 
χες». Όμως, όταν οι δυνάμεις του εργατικού 
κινήματος απουσιάζουν, η ταξική πάλη παίρ¬ 
νει στρεβλές εκφράσεις - ακόμα και με κα¬ 
ταστροφικές συνέπειες, όταν κυριαρχούν μί¬ 
σθαρνα όργανα των ιμπεριαλιστών και φασί¬ 
στες, που συγκεντρώνουν ό,τι πιο αντιδρα¬ 
στικό. Αυτό συμβαίνει στην Ουκρανία. Οι 
μάζες πιάστηκαν απελπισμένες απ’ ό,τι βρή¬ 
καν μπροστά τους, κινδυνεύοντας όχι μόνο 
να προδοθούν αλλά και να σφαγιαστούν! 

2 Η «εξέγερση» άρχισε όταν ο Γιανου¬ 
κόβιτς, λίγες μέρες πριν την υπογρα¬ 
φή της σύνδεσης Ε.Ε.-Ουκρανίας, δή¬ 
λωσε ότι σταματάει τη διαδικασία. Ήταν μια 
ήττα της Ε.Ε. και μια επιτυχία της Ρωσίας, 
που αποσκοπεί στην «αντιδυτική» Τελωνεια- 
κή Ένωση Ρωσίας, Λευκορωσίας, Ουκρανίας, 
Καζακστάν. 

Η Ε.Ε. πρόσφερε ελάχιστα στις συνδεό¬ 
μενες πρώην σοβιετικές χώρες (η Πολωνία, 
όταν συνδέθηκε, πήρε 160 δις ευρώ, ενώ στην 
Ουκρανία έδιναν μόλις 1 δις!). Κυρίως όμως 
η Ρωσία έσπευσε να υπογράψει συμφωνία με 
την Ουκρανία για άμεση καταβολή 15 δις, 
μείωση της τιμής του φυσικού αερίου (απ’ το 
οποίο εξαρτάται απόλυτα η Ουκρανία), συμ¬ 
φωνίες για την κατασκευή αεροπλάνων και 
οδικών αξόνων. Για τους «ολιγάρχες», το «ευ¬ 
ρωπαϊκό όνειρο» είναι σήμερα πολύ λιγότερο 
πειστικό απ’ το ζεστό ρωσικό χρήμα και άλ¬ 
λωστε ελάχιστα ενδιαφέρονται για την ανε¬ 
ξαρτησία της χώρας. Η Κίνα επίσης υπόσχε¬ 
ται επενδύσεις, που περιλαμβάνουν νέο λιμά¬ 
νι στην Κριμαία (για από κοινού εκμετάλλευ¬ 
ση με τη Ρωσία). 

Απειλούνταν λοιπόν η απομάκρυνση της 
Ουκρανίας απ’ την επιρροή της Ε.Ε. (ιδιαί¬ 
τερα της Γερμανίας), οπότε αυτή έριξε στην 
αντιπαράθεση όλα τα μέσα. 

3 Η Ε.Ε. στηρίχτηκε καταρχάς στην ανι¬ 
κανότητα του Γιανουκόβιτς να ικανο¬ 
ποιήσει και την παραμικρή λαϊκή ανά¬ 
γκη, στην ταύτισή του με τους «ολιγάρχες», 
στην προσπάθειά του να δημιουργήσει «νέα 
τζάκια». Αποξενώθηκε έτσι ακόμα κι απ’ τη 
λαϊκή βάση των ανατολικών και νότιων ρω- 
σόφωνων περιοχών, που αποτελούσαν εκλο¬ 
γικό του προπύργιο. 

Δεύτερον, στα ιδιαίτερα χαρακτηριστι¬ 
κά του δυτικού κομματιού. Η Ουκρανία πά¬ 


ντα ταλαντευόταν ανάμεσα σε Ανατολή και 
Δύση (χώρα-δημιούργημα του Α' Παγκο¬ 
σμίου Πολέμου, ανάχωμα και πεδίο αντιπα¬ 
ράθεσης μεταξύ Μόσχας και Βερολίνου). 
Ένα έθνος διχασμένο, με το δυτικό και ανα¬ 
τολικό κομμάτι να συγκρούονται για το λα¬ 
τινικό και το κυριλλικό αλφάβητο, τη ρωσι¬ 
κή ορθοδοξία, την ουκρανική εκκλησία (απο¬ 
σχισμένη απ’ το πατριαρχείο της Μόσχας) 
και τους καθολικούς ουνίτες. Γερμανοί, Σου¬ 
ηδοί, Πολωνοί και Λιθουανοί πολλές φορές 
κυριάρχησαν στο δυτικό τμήμα το Μεσαίω¬ 
να. Το δυτικό τμήμα παλιότερα ονομαζόταν 
Γαλικία και υπήρξε κομμάτι της Αυστροουγ¬ 
γαρίας, με μεγάλο μέρος γερμανόφωνο. Η 
δυτική Ουκρανία είχε δοθεί στην Πολωνία, 
για να επανασυνδεθεί με το σοβιετικό τμή¬ 
μα το 1939 (σύμφωνο Ρίμπεντροπ-Μολό- 
τοφ). Στην ανατολή κυριαρχούν οι ρωσόφω- 
νοι, ενώ η Κριμαία παραχωρήθηκε στην Ου¬ 
κρανία το 1954 απ’ τον Χρουστσόφ και κα- 
τοικείται από Ρώσους και μια μεινότητα Τα- 
τάρων (12%). Οι ιμπεριαλιστές πάντα εκμε¬ 
ταλλεύονταν αυτές τις διαιρέσεις. Η εισβο¬ 
λή των Ναζί στον ΒΉΠ βρήκε μαζική υπο¬ 
στήριξη από συνεργάτες στο δυτικό κομμάτι 
(ουκρανοί εθνικιστές και Ες Ες έσφαξαν μα¬ 
ζικά εβραίους, ρομά και κομμουνιστές - γνω¬ 
στά είναι τα πογκρόμ της Λβιβ, με χιλιάδες 
νεκρούς). Μετά την απελευθέρωση απ’ τον 
Κόκκινο Στρατό το 1945, επιχείρησαν ανεπι- 
τυχώς να οργανώσουν εμφύλιο. Η διαίρεση 
εντάθηκε απ’ την σταλινική καταπίεση του 
δυτικού κομματιού, με πρόσχημα τη συνερ¬ 
γασία του με τους χιτλερικούς και τις αποσχι- 
στικές του τάσεις (ομοίως εκτοπίσθηκαν οι 
Τάταροι απ’ την Κριμαία, ως συνεργάτες των 
Ναζί, για να επιστρέφουν μετά το 1991). 

Να προσθέσουμε ότι το ανατολικό κομ¬ 
μάτι έχει βαριά βιομηχανία, καλύτερο βιοτικό 
επίπεδο, διέξοδο σε λιμάνια (Οδησσός, Σε¬ 
βαστούπολη (όπου ελλιμενίζεται ο ρωσικός 
πολεμικός στόλος της Μαύρης Θάλασσας), 
Αζόφ), αποτελεί την ατμομηχανή της οικονο¬ 
μίας, πράγμα που καθιστά τις μάζες στο δυτι¬ 
κό τμήμα πιο επισφαλείς. ΓΓ αυτό η άρνηση 
σύνδεσης με την Ε.Ε. ξεσήκωσε εκεί θύελλα. 

Οι δυτικοί ιμπεριαλιστές επενέβησαν χω¬ 
ρίς προσχήματα. Μαζί με τους Γερμανούς, 
Πολωνοί και Λιθουανοί έρχονται να κατα¬ 
κτήσουν ό,τι έχασαν παλιότερα. Από κο¬ 
ντά οι Αμερικάνοι, για να επανασυστήσουν 
την επιρροή που είχαν μετά την «πορτοκα¬ 
λί επανάσταση» του 2004. Εκπρόσωποι της 
Ε.Ε., ο πρόεδρός της Λιθουανίας, ο υπερδε¬ 
ξιός αμερικάνος γερουσιαστής Μακ Κέιν, η 
υφυπουργός εξωτερικών των ΗΠΑ μοίρα¬ 
ζαν πιροσκί, μπισκότα, ψωμί και τσουρεκά- 
κια στις συγκεντρώσεις! Ο Πούτιν απάντη¬ 


σε: «Τι θα λέγατε αν συναντούσα διαδηλωτές 
στο κέντρο της Αθήνας;». Τη σύγχυση των 
μαζών εντείνει το ΚΚ Ουκρανίας, που ταυτί¬ 
στηκε απόλυτα με τον Γιανουκόβιτς. 

Τρίτον, η ελίτ της δυτικής Ουκρανίας 
έχει παραδοσιακά περισσότερη σχέση με τη 
Δύση, αλλά τα «νέα τζάκια» του Γιανουκό¬ 
βιτς θορύβησαν και τους ανατολικούς «ολι¬ 
γάρχες», που τα ΜΜΕ τους προέβαλαν την 
εξέγερση, για να τον εκφοβίσουν. Οι «ολιγάρ¬ 
χες» ταλαντεύτηκαν μέχρι να τον ξαναστηρί¬ 
ξουν, κάτω κυρίως απ’ τις απειλές των Δυτι¬ 
κών ότι θα δεσμεύσουν τις περιουσίες τους. 

4 Οι ιμπεριαλιστές χρησιμοποιούν αδί¬ 
στακτα τους φασίστες, παρά την ιστο¬ 
ρική εμπειρία του ματοκυλίσματος της 
Ευρώπης και του πλανήτη και την υποτιθέμε¬ 
νη «δημοκρατικότητα» της Ε.Ε. Σ’ ένα τέτοιο 
συνονθύλευμα αντιπολιτευόμενων παρέδω¬ 
σαν την εξουσία. 

Η «Πατρίδα» είναι το κόμμα της πρώ¬ 
ην πρωθυπουργού Τιμοσένκο. Η Τιμοσένκο 
(αξιοποιώντας την «πορτοκαλί επανάσταση» 
του 2004) προσπάθησε να συνδέσει τη χώρα 
με την Ε.Ε. και το ΝΑΤΟ, αποκατέστησε συ¬ 
νεργάτες του Χίτλερ (που το 1945 οργάνω¬ 
σαν τον εμφύλιο στη δυτική Ουκρανία), συ- 
γκρούστηκε με τη Ρωσία - και βέβαια πλού¬ 
τισε και ελέγχει εταιρίες φυσικού αερίου και 
πετρελαίου. Ήταν στη φυλακή για σκάνδα¬ 
λα, αλλά μετά την αποχώρηση του Γιανου¬ 
κόβιτς απελευθερώθηκε. Από την «Πατρί¬ 
δα», που στηρίζουν οι ΗΠΑ, προέρχεται και ο 
νέος πρωθυπουργός Γιάτσενιουκ (που δημό¬ 
σια χαιρετάει ναζιστικά), μαζί με άλλα 7 μέλη 
(από τα 22) του νέου υπ. συμβουλίου. 

Η «Ουκρανική Δημοκρατική Συμμαχία 
για την Μεταρρύθμιση» (ΤΉΛΕ, «Γροθιά») 
του πρωταθλητή πυγμαχίας και νεοφιλελεύ¬ 
θερου Βιτάλι Κλίτσκο στηρίζεται απ’ το Βε¬ 
ρολίνο, τη Βαρσοβία και τη Ρίγα. 

Η διαμάχη ΗΠΑ-Γερμανίας προσωπο¬ 
πο ιείται στους Γιάτσενιουκ και Κλίτσκο. Πήρε 
διαστάσεις όταν η αμερικανίδα υφυπουργός 
εξωτερικών είπε στην απεσταλμένη του Λευ¬ 
κού Οίκου: «Γ... την Ε.Ε.». Ούτε οι ευρωπαί- 
οι «εταίροι» ούτε οι ΗΠΑ θα ήθελαν να δουν 
μια Γερμανία τόσο ισχυρή ώστε να κυριαρχεί 
σ’ όλη την Ουκρανία. 

Το ακροδεξιό, αντικομμουνιστικό «Σβό- 
μποντα» (ίδρυση 1991) μεταμφιέστηκε «με¬ 
τριοπαθούς» το 2004 σε κάτι μεταξύ Λεπέν 
και Καρατζαφέρη. Ο ηγέτης του Γιανίμποκ 
καταγγέλει τη ρωσοεβραϊκή μαφία, είναι ξε- 
νόφοβος και ρατσιστής, αγαπημένο παιδί της 
ουκρανικής εκκλησίας και των Ουνιτών. 

Αυτό το συνονθύλευμα, αν και δεν είχε 
ιδιαίτερη αποδοχή απ’ τις μάζες, ωστόσο 
πρωτοστάτησε λόγω της διαρκής του ενίσχυ¬ 
σης απ’ τους ιμπεριαλιστές. 

Όμως την «επιχειρησιακή ευθύνη» στις 
ένοπλες συγκρούσεις είχε ο «Δεξιός Τομέ¬ 
ας», μια συμμαχία νεοναζιστών και χού¬ 
λιγκαν. Νεαροί με στρατιωτικά ρούχα και 
εξάρτηση συγκρούονταν άγρια με τις δυνά¬ 
μεις καταστολής του Γιανούκοβιτς (Μπερ- 
κούι) κάτω από νεοναζιστικά σύμβολα. Είναι 
φανατικοί «πατριώτες», βετεράνοι του πολέ¬ 
μου στο Αφγανιστάν(ί), ρατσιστές, αντισημί- 
τες, ομοφοβικοί, εθελοντές του πρώτου πο¬ 
λέμου της Τσετσενίας ενάντια στου Ρώσους, 
μαφιόζοι εγκληματίες, νοσταλγοί των Ες Ες. 
Π.χ. η «Ουκρανική Αυτοάμυνα» (υπάρχει απ’ 
το 2004) είναι δημιούργημα του γιου του δι¬ 
αβόητου συνεργάτη των Ναζί στον Β' ΠΠ 


στρατηγού Ρομάν Σούκεβιτς, διοικητή της 
αντικομμουνιστικής «πέμπτης φάλαγγας», 
της «Ουκρανικής Λεγεώνας»! 

Ο αρχηγός του «Τομέα» διορίστηκε επι¬ 
κεφαλής του Εθνικού Συμβουλίου Αμυνας 
στη νέα κυβέρνηση, ενώ σε όλους έχουν υπο- 
σχεθεί θέσεις στα σώματα ασφαλείας! Γι’ αυτό 
οι πρώτες ψηφοφορίες στη Βουλή απαγορεύ¬ 
ουν την χρήση μειονοτικών γλωσσών (ακόμα 
και ελληνικών!), καταργούν την ποινικοποίη- 
ση της ναζιστικής προπαγάνδας, προτείνουν 
απαγόρευση του ΚΚ Ουκρανίας! Και κατα¬ 
λαβαίνει κανείς τι είδους εκλογές θα γίνουν 
στις 25 Μάη. 

Είναι όμως ολοκληρωτικό ξεγύμνω¬ 
μα της «δημοκρατικής Ευρώπης» να βλέ¬ 
πεις την βαρώνη Κάθριν Άστον, επικεφα¬ 
λής της ευρωπαϊκής διπλωματίας, να μιλά¬ 
ει με τους φασίστες του «Τομέα» για το ου¬ 
κρανικό μέλλον στην ευρωπαϊκή οικογέ¬ 
νεια! Η φασιστική φιλοϊμπεριαλιστική συμ¬ 
μορία θα είναι χειρότερη κι απ’ τον Γιανου¬ 
κόβιτς, αν δεν οδηγήσει τη χώρα σε εμφύλιο 
και διαμελισμό. 

Εθνικιστική και επεκτατική πολιτική 
ασκεί βέβαια και η Ρωσία. Δεν αναγνωρίζει 
τη νέα κυβέρνηση του Κιέβου, έδωσε άσυλο 
και συνεχίζει να θεωρεί τον Γιανουκόβιτς νό¬ 
μιμο πρόεδρο, έχει ουσιστικά εισβάλλει στην 
Κριμαία. Το ζήτημα του διαμελισμού ή της 
ομοσπονδιοποίησης έχει τεθεί από συμβού¬ 
λους του Πούτιν αλλά και απ’ το ΚΚ Ουκρα¬ 
νίας. Προφανώς, αν οι νεοναζί της νέας κυ¬ 
βέρνησης αρχίσουν διωγμούς των ρωσόφω- 
νων, πάμε για διαίρεση της χώρας, ανάβο- 
ντας το φυτίλι για δεκάδες ευρωπαϊκές περι¬ 
οχές με παρόμοια εθνοτικά κ.α. προβλήματα. 

Όπως δείχνουν και οι πρώτες κινήσεις 
της Ρωσίας, Ε.Ε. και ΗΠΑ δεν είναι εύκο¬ 
λο ν’ αντιμετωπίσουν την κινητοποίηση του 
ρωσικού στρατού (ειδικά σε συνθήκες απο¬ 
σύνθεσης και διαίρεσης των ουκρανικών ενό¬ 
πλων δυνάμεων, π.χ. αυτομόληση υψηλόβαθ¬ 
μων στελεχών στους Ρώσους). Αλλά κι αν 
υποθέσουμε ότι η Ρωσία κάνει πίσω και οι 
ιμπεριαλιστές διαπραγματεύονται, ελέγχο¬ 
ντας κάπως το φασισταριό που έβγαλαν στο 
προσκήνιο, η «καυτή πατάτα» της ουκρανι¬ 
κής οικονομίας παραμένει στα χέρια των Ε.Ε. 
και ΗΠΑ. Είναι χαρακτηριστικές οι εκκλή¬ 
σεις Ευρωπαίων για «αυτοσυγκράτηση απ’ 
όλους». 

Οι μάζες μπορεί να χαίρονται την πτώση 
Γιανουκόβιτς, αλλά ποιος θα φροντίσει για 
μια στοιχειώδη βελτίωση του βιοτικού επί¬ 
πεδου; Το ΔΝΤ, η Γερμανία της Μέρκελ, οι 
ΗΠΑ ή οι «ολιγάρχες» της Τιμοσένκο; Ήδη 
οι ευρωπαίοι έχουν βγει στη γύρα και ζητά¬ 
νε χρήματα από τη Νορβηγία, την Τουρκία, 
την Ιαπωνία! Ωστόσο, οι όροι του ΔΝΤ θα εί¬ 
ναι συντριπτικοί, η νέα κυβέρνηση χειρότερη 
απ’ του Γιανουκόβιτς, η Ρωσία θα κλείσει το 
φυσικό αέριο και τη χρηματοδότηση αν δεν 
πάρει πίσω την Κριμαία. Τότε οι «ολιγάρχες» 
και οι ιμπεριαλιστές πάλι θ’ αναγκαστούν σε 
κάποιες παραχωρήσεις στους Ρώσους. Η κα¬ 
τάσταση μπορεί ν’ αλλάξει γρήγορα και προς 
τις δύο μεριές. 

Μόνο αν οι μάζες καταφέρουν να συ¬ 
γκροτήσουν μια κατεύθυνση για τα δικά τους 
ανεξάρτητα συμφέροντα, μπορεί να υπάρχει 
λύση υπέρ της ειρήνης, ενός ανεκτού βιοτι¬ 
κού επιπέδου και -ενδεχομένως- της διατή¬ 
ρησης της ενότητας της Ουκρανίας, της απο¬ 
τροπής μιας νέας ψυχροπολεμικής διαίρεσης 
της Ευρώπης. 





























